ΠΙΝΑΚΑΣ ΠΕΡΙΕΧΟΜΕΝΩΝ ΣΥΝΕΔΡΙΑΣΗ ΡΙΣΤ. Πέµπτη 31 Ιανουαρίου PDF\nDownload "ΠΙΝΑΚΑΣ ΠΕΡΙΕΧΟΜΕΝΩΝ ΣΥΝΕΔΡΙΑΣΗ ΡΙΣΤ. Πέµπτη 31 Ιανουαρίου 2013"\n1 ΠΙΝΑΚΑΣ ΠΕΡΙΕΧΟΜΕΝΩΝ ΣΥΝΕΔΡΙΑΣΗ ΡΙΣΤ Πέµπτη 31 Ιανουαρίου 2013 ΘΕΜΑΤΑ Α. ΕΙΔΙΚΑ ΘΕΜΑΤΑ 1. Επικύρωση Πρακτικών, σελ. 7055, Ανακοινώνεται ότι τη συνεδρίαση παρακολουθούν µαθητές από το 1ο Γυµνάσιο Αιγάλεω, το 1ο Δηµοτικό Σχολείο Γέρακα, το Γυµνάσιο Θουρίας Μεσσηνίας, το 1ο Γυµνάσιο Αιγάλεω, το Δηµοτικό Σχολείο Κάτω Καστριτσίου Αχαΐας, το Δηµοτικό Σχολείο Βλαχοκερασιάς Αρκαδίας και το Γυµνάσιο Λιβαδίου Λάρισας, σελ. 7061, 7066, 7081, 7090, 7092, 7108, Επί διαδικαστικού θέµατος, σελ. 7060, 7063, 7071, 7075, 7076, 7103, 7104, 7105, 7106, 7113, 7120, Επί προσωπικού θέµατος, σελ. 7066, 7076, 7092, 7104, 7105, 7107, 7108, 7120, 5. Ενηµέρωση της Βουλής από τον Υπουργό Εργασίας, Πρόνοιας και Κοινωνικής Ασφάλισης κ. Ι. Βρούτση για τα επεισόδια που διαδραµατίστηκαν στο Υπουργείο Εργασίας, σελ Αναφορά στα επεισόδια που διαδραµατίστηκαν στο Υπουργείο Εργασίας, Πρόνοιας και Κοινωνικής Ασφάλισης, σελ. 7062, 7063, 7071, 7072, 7073, 7074, 7090, Αναφορά στην πολιτική φορολόγησης των ακινήτων, σελ. 7090, 7096, 7104, 7105, 7122, Αναφορά στον Πρόεδρο των Ανεξάρτητων Ελλήνων κ. Π. Καµµένο σχετικά µε την υπόθεση των CDS, σελ. 7117, 7120, 7122, 7123, 7124, 7125 Β. ΚΟΙΝΟΒΟΥΛΕΥΤΙΚΟΣ ΕΛΕΓΧΟΣ 1. Ανακοίνωση του δελτίου επικαίρων ερωτήσεων της Παρασκευής 1 Φεβρουαρίου 2013, σελ Συζήτηση επικαίρων ερωτήσεων: α) Προς τον Υπουργό Οικονοµικών: i) σχετικά µε τη διαχείριση του δηµοσίου χρήµατος από τον ΟΠΑΔ, σελ ii) σχετικά µε την αντιµετώπιση του φαινοµένου πολιτογράφησης Ελλήνων πολιτών ως Βουλγάρων για οικονοµικούς λόγους, σελ β) Προς τον Υπουργό Υγείας: i) σχετικά µε την ακαταλληλότητα του πόσιµου νερού στα Γιάλτρα Αιδηψού, σελ ii) σχετικά µε την κατάργηση της Διεύθυνσης Ψυχικής Yγείας του Υπουργείου, σελ γ) Προς τον Υπουργό Ανάπτυξης, Ανταγωνιστικότητας, Υποδοµών, Μεταφορών και Δικτύων, σχετικά µε τη στάση της Κυβέρνησης ως προς τους εργαζοµένους στα Μέσα Μαζικής Μεταφοράς, σελ δ) Προς τον Υπουργό Παιδείας και Θρησκευµάτων, Πολιτισµού και Αθλητισµού, σχετικά µε τη διαχείριση και ανάδειξη της µνηµειακής κληρονοµιάς της Σπάρτης, σελ ε) Προς τον Υπουργό Περιβάλλοντος, Ενέργειας και Κλιµατικής Αλλαγής: i) σχετικά µε τη λήψη µέτρων αντιµετώπισης του νέφους της αιθαλοµίχλης και την προστασία της δηµόσιας υγείας, σελ ii) σχετικά µε τις αρµοδιότητες του Τεχνικού Επιµελητηρίου Ελλάδος σε θέµατα που αφορούν το ΥΠΕΚΑ, σελ Γ. ΝΟΜΟΘΕΤΙΚΗ ΕΡΓΑΣΙΑ 1. Συζήτηση επί της αρχής, των άρθρων και των τροπολογιών του σχεδίου νόµου του Υπουργείου Περιβάλλοντος, Ενέργειας και Κλιµατικής Αλλαγής: "Ενεργειακή Απόδοση Κτιρίων -Εναρµόνιση µε την Οδηγία 2010/31/ΕΕ του Ευρωπαϊκού Κοινοβουλίου και του Συµβουλίου και λοιπές διατάξεις", σελ Κατάθεση Εκθέσεως Διαρκούς Επιτροπής: Η Διαρκής Επιτροπή Παραγωγής και Εµπορίου καταθέτει την έκθεσή της στο σχέδιο νόµου του Υπουργείου Περιβάλλοντος, Ενέργειας και Κλιµατικής Αλλαγής: "Διατήρηση ενός ελάχιστου επιπέδου αποθεµάτων αργού πετρελαίου ή/και προϊόντων πετρελαίου και άλλες διατάξεις (εναρµόνιση του εθνικού δικαίου προς την Οδηγία 2009/119/ΕΚ", σελ ΠΡΟΕΔΡΕΥΟΝΤΕΣ ΔΡΑΓΑΣΑΚΗΣ Ι., σελ ΚΟΛΛΙΑ ΤΣΑΡΟΥΧΑ Μ., σελ , ΝΑΚΟΣ Α., σελ , ΟΜΙΛΗΤΕΣ Α. Επί διαδικαστικού θέµατος: ΓΕΩΡΓΙΑΔΗΣ Σ., σελ ΚΑΚΛΑΜΑΝΗΣ Α., σελ. 7103, 7104, 7105, 7106 ΚΑΤΣΩΤΗΣ Χ., σελ ΚΟΛΛΙΑ-ΤΣΑΡΟΥΧΑ Μ., σελ. 7060, 7063, 7113, 7120, 7126 ΜΑΡΙΑΣ Ε., σελ. 7060, 7071, 7075, 7113 ΝΑΚΟΣ Α., σελ. 7071, 7075, 7076, 7103, 7104, 7106 ΠΑΠΑΔΗΜΟΥΛΗΣ Δ., σελ. 7076, 7104, 7106 Β. Επί προσωπικού θέµατος: ΑΘΑΝΑΣΙΟΥ Α., σελ ΓΕΩΡΓΙΑΔΗΣ Σ., σελ ΓΛΕΖΟΣ Ε., σελ ΔΡΑΓΑΣΑΚΗΣ Ι., σελ ΚΑΚΛΑΜΑΝΗΣ Α., σελ. 7104, 7105, 7107, 7108 ΚΟΛΛΙΑ-ΤΣΑΡΟΥΧΑ Μ., σελ. 7066, 7107, 7108, 7120 ΜΑΚΡΗ Ρ., σελ ΝΑΚΟΣ Α., σελ. 7076, 7104 ΠΑΠΑΔΗΜΟΥΛΗΣ Δ., σελ. 7107, 7108 ΠΑΤΡΙΑΝΑΚΟΥ Φ., σελ Γ. Επί της αναφοράς στα επεισόδια του Υπουργείου Εργασίας, Πρόνοιας και Κοινωνικής Αλλαγής: ΒΟΡΙΔΗΣ Μ., σελ ΒΟΥΛΤΕΨΗ Σ., σελ ΒΡΟΥΤΣΗΣ Ι., σελ ΓΕΩΡΓΙΑΔΗΣ Σ., σελ ΚΑΤΣΩΤΗΣ Χ, σελ. 7062, 7063 ΜΑΡΙΑΣ Ε., σελ ΜΗΤΣΟΤΑΚΗΣ Κ., σελ ΠΑΠΑΔΗΜΟΥΛΗΣ Δ., σελ. 7072, 7073 ΠΑΦΙΛΗΣ Α., σελ. 7071, 7074 ΤΣΟΥΚΑΛΗΣ Ν., σελ ΧΑΤΖΗΔΑΚΗΣ Κ., σελ ΧΡΙΣΤΟΦΙΛΟΠΟΥΛΟΥ Π., σελ Δ. Επί της αναφοράς στην πολιτική φορολόγησης των ακινήτων: ΜΑΡΙΑΣ Ε., σελ ΜΗΤΣΟΤΑΚΗΣ Κ., σελ ΠΑΝΤΖΑΣ Γ., σελ ΠΑΠΑΔΗΜΟΥΛΗΣ Δ., σελ. 7104, 7105, 7122, 7127\n2 Ε. Επί της αναφοράς στον Π. Καµµένο σχετικά µε την υπόθεση των CDS: ΒΟΡΙΔΗΣ Μ., σελ ΓΕΩΡΓΙΑΔΗΣ Σ., σελ. 7117, 7121, 7122, 7123, 7125 ΚΟΛΛΙΑ-ΤΣΑΡΟΥΧΑ Μ, σελ. 7122, 7124, 7125 ΜΑΚΡΗ Ρ., σελ ΜΑΡΙΑΣ Ε., σελ. 7123, 7124, 7125 ΜΩΡΑΪΤΗΣ Α., σελ. 7124, 7125 ΣΤ. Επί των επικαίρων ερωτήσεων: ΚΑΚΛΑΜΑΝΗΣ Α., σελ. 7068, 7070 ΚΑΛΑΦΑΤΗΣ Σ., σελ. 7069, 7070 ΚΑΤΣΩΤΗΣ Χ., σελ. 7061, 7062 ΚΑΦΑΝΤΑΡΗ Χ., σελ. 7066, 7067 ΚΕΔΙΚΟΓΛΟΥ Σ., σελ ΚΟΛΛΙΑ-ΤΣΑΡΟΥΧΑ Μ., σελ. 7057, 7061 ΚΟΥΚΟΥΤΣΗΣ Δ., σελ. 7057, 7058 ΛΙΒΙΕΡΑΤΟΣ Ε., σελ. 7066, 7067 ΜΑΥΡΑΓΑΝΗΣ Γ., σελ ΟΙΚΟΝΟΜΟΥ Β., σελ. 7060, 7061 ΠΑΤΡΙΑΝΑΚΟΥ Φ., σελ. 7064, 7065 ΣΚΟΠΟΥΛΗ Φ., σελ. 7059, 7060, 7061 ΣΤΑΪΚΟΥΡΑΣ Χ., σελ. 7056, 7057 ΤΖΑΒΑΡΑΣ Κ., σελ. 7064, 7065 ΧΑΤΖΗΔΑΚΗΣ Κ., σελ. 7062, 7063 ΧΡΥΣΟΒΕΛΩΝΗ Μ., σελ. 7055, 7056 Ζ. Επί του σχεδίου νόµου του Υπουργείου Περιβάλλοντος, Ενέργειας και Κλιµατικής Αλλαγής: ΑΘΑΝΑΣΙΟΥ Α., σελ ΒΛΑΧΟΣ Γ., σελ ΒΟΡΙΔΗΣ Μ., σελ. 7108, 7109, 7110, 7125, 7126 ΓΕΩΡΓΙΑΔΗΣ Σ., σελ. 7109, 7116, 7117 ΚΑΚΛΑΜΑΝΗΣ Α., σελ. 7099, 7103 ΚΑΛΑΦΑΤΗΣ Σ., σελ. 7076, 7101, 7103, 7104, 7127 ΚΑΦΑΝΤΑΡΗ Χ., σελ. 7081, 7118 ΚΕΓΚΕΡΟΓΛΟΥ Β., σελ. 7091, 7092, 7102 ΜΑΚΡΗ Ρ., σελ. 7084, 7120 ΜΑΚΡΗ ΘΕΟΔΩΡΟΥ Ε., σελ ΜΑΝΩΛΑΚΟΥ Δ., σελ. 7088, 7121 ΜΑΡΙΑΣ Ε., σελ. 7112, 7113, 7122 ΜΗΤΣΟΤΑΚΗΣ Κ., σελ ΜΠΟΥΡΑΣ Α., σελ. 7091, 7117, 7118 ΜΩΡΑΪΤΗΣ Ν., σελ. 7083, 7119 ΞΗΡΟΤΥΡΗ - ΑΙΚΑΤΕΡΙΝΑΡΗ Α., σελ ΟΥΖΟΥΝΙΔΗΣ Μ., σελ. 7092, 7093 ΠΑΝΑΓΙΩΤΑΡΟΣ Η., σελ ΠΑΝΤΖΑΣ Γ., σελ ΠΑΠΑΔΗΜΟΥΛΗΣ Δ., σελ. 7105, 7106, 7122, 7126 ΠΑΦΙΛΗΣ Α., σελ. 7115, 7124 ΣΑΚΟΡΑΦΑ Σ., σελ ΣΤΑΜΕΝΙΤΗΣ Δ., σελ. 7079, 7080, 7093, 7118 ΤΣΟΥΚΑΛΗΣ Ν., σελ. 7113, 7114 ΦΟΥΝΤΑ Ν., σελ. 7086, 7096, 7120 ΦΩΤΙΟΥ Θ., σελ ΧΑΪΚΑΛΗΣ Π., σελ ΧΡΙΣΤΟΦΙΛΟΠΟΥΛΟΥ Π., σελ. 7110, 7111 ΨΑΡΙΑΝΟΣ Γ., σελ. 7093\n3 Π Ρ Α Κ Τ Ι Κ Α Β Ο Υ Λ Η Σ ΙΕ ΠΕΡΙΟΔΟΣ ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ ΣΥΝΟΔΟΣ Α ΣΥΝΕΔΡΙΑΣΗ ΡΙΣΤ Πέµπτη 31 Ιανουαρίου 2013 Αθήνα, σήµερα στις 31 Ιανουαρίου 2013, ηµέρα Πέµπτη και ώρα 9.38 συνήλθε στην Αίθουσα των συνεδριάσεων του Βουλευτηρίου η Βουλή σε ολοµέλεια για να συνεδριάσει υπό την προεδρία της ΣΤ Αντιπροέδρου αυτής κ. ΜΑΡΙΑΣ ΚΟΛΛΙΑ-ΤΣΑ- ΡΟΥΧΑ. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Κυρίες και κύριοι συνάδελφοι, αρχίζει η συνεδρίαση. (ΕΠΙΚΥΡΩΣΗ ΠΡΑΚΤΙΚΩΝ: Σύµφωνα µε την από εξουσιοδότηση του Σώµατος επικυρώθηκαν µε ευθύνη του Προεδρείου τα Πρακτικά της ΡΙΕ συνεδριάσεώς του, της Τρίτης 29 Ιανουαρίου 2013, σε ό,τι αφορά στην ψήφιση στο σύνολο των σχεδίων νόµου: 1. «Κύρωση της Πράξης Νοµοθετικού Περιεχο- µένου «Ρυθµίσεις για την αντιµετώπιση των εξαιρετικά επειγουσών και απρόβλεπτων αναγκών του κοινωφελούς, µη κερδοσκοπικού ιδρύµατος µε την επωνυµία «ΚΟΙΝΩΦΕΛΕΣ ΙΔΡΥΜΑ ΕΡΡΙ- ΚΟΣ ΝΤΥΝΑΝ» και άλλες διατάξεις»». 2. «Συµφωνία µεταξύ του Υπουργείου Αγροτικής Ανάπτυξης και Τροφίµων της Ελληνικής Δηµοκρατίας και της Γενικής Διοίκησης Επιθεώρησης Ποιότητας, Ελέγχου και Καραντίνας της Λαϊκής Δηµοκρατίας της Κίνας για τη συνεργασία σε θέµατα ποιότητας, υγιεινής και ασφάλειας αγροτικών προϊόντων και τροφίµων». 3. «Κύρωση της Συµφωνίας µεταξύ του Υπουργείου Υποδοµών, Μεταφορών και Δικτύων της Ελληνικής Δηµοκρατίας και του Υπουργείου Μεταφορών και Επικοινωνιών της Ουκρανίας για συνεργασία στους τοµείς των Ταχυδροµείων και Τηλεπικοινωνιών». 4. «Κύρωση του Μνηµονίου Κατανόησης στον Τοµέα των Δασών µεταξύ της Κυβέρνησης της Ελληνικής Δηµοκρατίας και της Κυβέρνησης της Δηµοκρατίας της Τουρκίας».) Κυρίες και κύριοι συνάδελφοι, εισερχόµαστε στη συζήτηση των ΕΠΙΚΑΙΡΩΝ ΕΡΩΤΗΣΕΩΝ Η πρώτη µε αριθµό 894/ επίκαιρη ερώτηση πρώτου κύκλου του Βουλευτή Ηρακλείου της Νέας Δηµοκρατίας κ. Ελευθερίου Αυγενάκη προς τον Υπουργό Εργασίας, Κοινωνικής Ασφάλισης και Πρόνοιας, σχετικά µε την περικοπή του επιδόµατος ανεργίας στους εποχικά απασχολούµενους ξενοδοχοϋπαλλήλους διαγράφεται λόγω κωλύµατος του κυρίου Υπουργού. Η δεύτερη µε αριθµό 892/ επίκαιρη ερώτηση πρώτου κύκλου του Βουλευτή Ηρακλείου του Συνασπισµού Ριζοσπαστικής Αριστεράς-Ενωτικού Κοινωνικού Μετώπου κ. Μιχαήλ Κριτσωτάκη προς τον Υπουργό Εργασίας, Κοινωνικής Ασφάλισης και Πρόνοιας, σχετικά µε την κατάργηση των περιοριστικών ρυθµίσεων του ν. 3986/2011 για τη χορήγηση του επιδόµατος ανεργίας στους εποχικά εργαζόµενους διαγράφεται λόγω κωλύµατος του κυρίου Υπουργού. Και τώρα εισερχόµαστε στην τέταρτη υπ αριθµ. 890/ επίκαιρη ερώτηση πρώτου κύκλου της Βουλευτού Μαγνησίας των Ανεξάρτητων Ελλήνων κ. Μαρίνας Χρυσοβελώνη προς τους Υπουργούς Οικονοµικών και Υγείας, σχετικά µε τη διαχείριση του δηµοσίου χρήµατος από τον ΟΠΑΔ. Κυρία Χρυσοβελώνη, έχετε το λόγο. ΜΑΡΙΝΑ ΧΡΥΣΟΒΕΛΩΝΗ: Ευχαριστώ, κυρία Πρόεδρε. Κύριε Υπουργέ, το πρόβληµα κακοδιαχείρισης του κλάδου υγείας του Ταµείου Δηµοσίων Υπαλλήλων ξεκίνησε στις αρχές της προηγούµενης δεκαετίας και κράτησε σχεδόν δέκα χρόνια. Σήµερα, το τεράστιο αυτό σκάνδαλο κρύβεται κάτω από το χαλί του ΕΟΠΥΥ, αφού ο ΟΠΑΔ έχει πρακτικά ενσωµατωθεί στον Ενιαίο Οργανισµό Παροχών Υγείας. Αυτό δεν σηµαίνει ότι η κακοδιαχείριση έχει εξαφανιστεί, αλλά ούτε βέβαια ότι σας ήταν άγνωστη. Θα καταθέσω για τα Πρακτικά σειρά δηµοσιευµάτων της εφη- µερίδας «ΤΟ ΒΗΜΑ» της περιόδου µε συγκεκριµένες καταγγελίες για σκάνδαλα της τότε κυβέρνησης της Νέας Δηµοκρατίας στον ΟΠΑΔ. Όµως, οι αποκαλύψεις συνεχίστηκαν και µετά το Ο Πρόεδρος του ΟΠΑΔ που διορίστηκε από την κυβέρνηση Παπανδρέου, κ. Σουλιώτης, σε τηλεοπτική του εµφάνιση το 2011 δήλωσε ότι αυτό που ποτέ δεν µπόρεσε να καταλάβει είναι πώς οι δαπάνες του Οργανισµού υπερδιπλασιάστηκαν κατά τη χρονική περίοδο Μέχρι σήµερα η όντως τεράστια εκτόξευση δαπανών υγείας µόνο για τους κρατικούς υπαλλήλους, οι οποίες αυξήθηκαν ανεξήγητα εκείνη την τετραετία κατά 860 εκατοµµύρια ευρώ, παραµένουν στο σκοτάδι. (Στο σηµείο αυτό η Βουλευτής κ. Μαρίνα Χρυσοβελώνη καταθέτει για τα Πρακτικά τα προαναφερθέντα έγγραφα, τα οποία βρίσκονται στο αρχείο του Τµήµατος Γραµµατείας της Διεύθυνσης Στενογραφίας και Πρακτικών της Βουλής) Θα καταθέσω, επίσης, για τα Πρακτικά την επίσηµη έκθεση του κ. Σουλιώτη Προέδρου του ΟΠΑΔ το 2010, όπου παρουσιάζει αναλυτικά στοιχεία για την οικονοµική κακοδιαχείριση που προηγήθηκε. (Στο σηµείο αυτό η Βουλευτής κ. Μαρίνα Χρυσοβελώνη καταθέτει για τα Πρακτικά την προαναφερθείσα έκθεση, η οποία βρίσκεται στο αρχείο του Τµήµατος Γραµµατείας της Διεύθυνσης Στενογραφίας και Πρακτικών της Βουλής) Τίποτε, όµως, δεν συνέβη ούτε τότε, κύριε Υπουργέ. Πριν είκοσι µήνες ξεκίνησε από την Οικονοµική Επιθεώρηση του Υπουργείου σας έλεγχος στον ΟΠΑΔ. Ρώτησα πρόσφατα τον κ. Μαυραγάνη τι έγινε και µου απάντησε ότι ο έλεγχος συνεχίζεται. Ο συναρµόδιος Υπουργός Υγείας δεν απάντησε καν. Τα ερωτήµατα, όµως, κύριε Υπουργέ, παραµένουν, όπως ποια\n4 7056 ΠΡΑΚΤΙΚΑ ΒΟΥΛΗΣ (ΟΛΟΜΕΛΕΙΑ) ήταν τελικά τα αποτελέσµατα των ελέγχων οικονοµικής διαχείρισης του ΟΠΑΔ τουλάχιστον για την περίοδο που θα έπρεπε να έχουν ολοκληρωθεί εδώ και καιρό και, δεύτερον, αν γίνεται σήµερα προσπάθεια για εκκαθάριση της συσσωρευµένης κακοδιαχείρισης του ΟΠΑΔ µέσω της αποπληρωµής χρεών του ΕΟΠΥΥ. (Στο σηµείο αυτό κτυπάει το κουδούνι λήξεως του χρόνου οµιλίας της κυρίας Βουλευτού) Τελειώνω, κυρία Πρόεδρε. Υπενθυµίζω, κύριε Υπουργέ, πως εξαιτίας της κακοδιαχείρισης του οργανισµού, για την οποία βαρύνονται και τα δύο συνερωτώµενα Υπουργεία, δηλαδή και το Υπουργείο Υγείας, η συνολική ζηµία σε βάρος του ελληνικού δηµοσίου υπολογίζεται σε κάποια δισεκατοµµύρια ευρώ. Δηλαδή πρόκειται κατά σύµπτωση για τα χρήµατα που αναζητούσατε το Δεκέµβριο, προκειµένου να κλείσετε τη «µαύρη τρύπα» που προέκυψε ξαφνικά στον ΕΟΠΥΥ. Το τελευταίο ερώτηµα, κύριε Υπουργέ, έγκειται στο εάν θα αναζητήσετε τελικά αυτά τα χρήµατα που έχει χάσει ο ΟΠΑΔ. Σας ευχαριστώ. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Ευχαριστούµε, κυρία συνάδελφε. Το λόγο έχει ο Αναπληρωτής Υπουργός Οικονοµικών κ. Χρήστος Σταϊκούρας. ΧΡΗΣΤΟΣ ΣΤΑΪΚΟΥΡΑΣ (Αναπληρωτής Υπουργός Οικονο- µικών): Ευχαριστώ, κυρία Πρόεδρε. Κυρία συνάδελφε, στην επίκαιρη ερώτησή σας αναφέρεστε σε οικονοµικό σκάνδαλο στον ΟΠΑΔ και στη ζηµία του ελληνικού δηµοσίου ύψους 1 δισεκατοµµυρίου ευρώ. Όσον αφορά το οικονοµικό σκάνδαλο και τη ζηµία, δεν επιβεβαιώνονται µε τα µέχρι σήµερα δεδοµένα. Αυτό για το οποίο θέλω να σας διαβεβαιώσω είναι ότι από την πλευρά της Κυβέρνησης εθνικής ευθύνης δεν υπάρχει καµµία συγκάλυψη ή πρόθεση συγκάλυψης οποιασδήποτε υπόθεσης αντίκειται ή υπονοµεύει το εθνικό συµφέρον, το δηµόσιο συµφέρον. Φρονώ ότι θα ήταν χρήσιµο για όλους µας να µην µπερδεύουµε την καταγγελία µε την τεκµηρίωση και το θόρυβο µε την πολιτική. Και έρχοµαι τώρα επί της ουσίας. Όσον αφορά στο πρώτο σας ερώτηµα και σε ό,τι αφορά τη διενέργεια ελέγχου στον ΟΠΑΔ, από την πλευρά του Υπουργείου Οικονοµικών θέλω να σας κάνω γνωστά τα ακόλουθα. Πρώτον, σύµφωνα µε τις διατάξεις του ν. 2343/1995 και το π.δ. 156/2001, η Διεύθυνση Επιθεώρησης Δηµοσίων Διαχειρίσεων Νοµικών Προσώπων και ΔΕΚΟ του Υπουργείου Οικονοµικών µεταξύ άλλων επιλαµβανόταν και της διενέργειας ελέγχων και ερευνών που αφορούν την οικονοµική διαχείριση και κατάσταση των νο- µικών προσώπων δηµοσίου δικαίου. Κατόπιν των ανωτέρω, η Γενική Διεύθυνση Οικονοµικής Επιθεώρησης του Υπουργείου Οικονοµικών εξέδωσε από 25 Οκτωβρίου του 2012 εντολή διενέργειας διαχειριστικού οικονοµικού ελέγχου στον ΟΠΑΔ, η οποία ανατέθηκε στις 2 Νοεµβρίου του 2012 στην αρµόδια οικονοµική επιθεωρήτρια. Δεύτερον, σύµφωνα όµως µε τις διατάξεις του ν. 3492/2006, όπως τροποποιήθηκε µε το ν. 4081/2012 δηλαδή πολύ πρόσφατα- και µε την κανονιστική υπουργική απόφαση της 8ης Οκτωβρίου 2012, η διενέργεια αυτού του ελέγχου δεν εµπίπτει πλέον στο πεδίο αρµοδιότητας της Γενικής Διεύθυνσης Οικονο- µικής Επιθεώρησης του Υπουργείου Οικονοµικών, αλλά στο πεδίο αρµοδιότητας της Γενικής Διεύθυνσης Δηµοσιονοµικών Ελέγχων της Γενικής Γραµµατείας Δηµοσιονοµικής Πολιτικής, η οποία ορίστηκε από την 1 η Νοεµβρίου του 2012 ως ηµεροµηνία έναρξης λειτουργίας της. Συνεπώς η διενέργεια λογιστικού οικονοµικού ελέγχου στον ΟΠΑΔ και µιλάω πάντα για το Υπουργείο Οικονοµικών- η οποία αφορά, όπως είπατε, τα έτη , θα τεθεί προς έγκριση στην Επιτροπή Συντονισµού Ελέγχων, προκειµένου να ενταχθεί άµεσα στον προγραµµατισµό των ελέγχων της Γενικής Διεύθυνσης Δηµοσιονοµικών Ελέγχων. Σε κάθε περίπτωση, επί ηµερών αυτής της Κυβέρνησης, αποφασίστηκε και ξεκινάει ο διαχειριστικός οικονοµικός έλεγχος του ΟΠΑΔ. Σε ό,τι αφορά το δεύτερο ερώτηµά σας, θα κάνω µια εισαγωγή και θα απαντήσω στη δευτερολογία µου. Όσον αφορά αυτό που χαρακτηρίζετε ως ζηµία εις βάρος του ελληνικού δηµοσίου που προσεγγίζει το 1 δισεκατοµµύριο ευρώ, αυτό δεν τεκµηριώνεται από τα διαθέσιµα µέχρι σήµερα στοιχεία, τουλάχιστον στο Υπουργείο Οικονοµικών. Πιθανόν αναφέρεστε στις ληξιπρόθεσµες υποχρεώσεις του ΟΠΑΔ, υποχρεώσεις που όντως κατά την 31η Δεκεµβρίου του 2011 προσέγγιζαν το ποσό που αναφέρετε. Στη δευτερολογία µου θα τοποθετηθώ επί αυτού, που άλλωστε είναι και το δεύτερο ερώτηµα της ερώτησής σας και άπτεται των ληξιπρόθεσµων υποχρεώσεων του ΟΠΑΔ. Σας ευχαριστώ πολύ. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Και εµείς ευχαριστούµε, κύριε Υπουργέ. Κυρία Χρυσοβελώνη, έχετε το λόγο για τρία λεπτά. ΜΑΡΙΝΑ ΧΡΥΣΟΒΕΛΩΝΗ: Ευχαριστώ, κυρία Πρόεδρε. Κύριε Υπουργέ, από τα έγγραφα τα οποία έχω καταθέσει στα Πρακτικά, αποδεικνύεται κατ αρχάς η βασιµότητα των καταγγελλοµένων και θα χαρώ πάρα πολύ να τα µελετήσετε από την πλευρά σας. Βέβαια, κύριε Υπουργέ, είναι θετικό που ακούω ότι κάποιος έχει τελικά επιληφθεί της υπόθεσης του ΟΠΑΔ, έστω και µετά από έξι χρόνια. Όµως, η ουσία είναι ότι παραµένει µέχρι σή- µερα να µην υπάρχει επίσηµη απάντηση για το τι ακριβώς συνέβη στον ΟΠΑΔ και κυρίως ποιος ήταν ο υπεύθυνος της κακοδιαχείρισης αυτού του µεγάλου οργανισµού. Θυµίζω ότι, δυστυχώς, έχουµε ξαναδιαβάσει για πορίσµατα του ΣΕΕΔΔ που εξαφανίστηκαν, για εντολές ελέγχου του ΓΕΔΔ, που σήµερα αγνοείται η τύχη τους. Το θέµα, όµως, είναι να πάει κάποτε ο πλήρης φάκελος στη δικαιοσύνη και όχι µόνο για τις δέκα ή είκοσι χιλιάδες ευρώ των αµοιβών εξωτερικών συµβούλων του ΟΠΑΔ που φαγώθηκαν, αλλά για το σύνολο των καταχρήσεων που ισοδυναµεί µε µία απίθανη λεηλασία των χρηµάτων του ελληνικού λαού. Θυµίζω, επίσης, ότι µόνο για την περίοδο ο ΟΠΑΔ συσσώρευσε νέα χρέη 900 εκατοµµύρια ευρώ. Μαζί µε την περίοδο , λοιπόν, ξεπερνάµε κατά πολύ το 1 δισεκατοµ- µύριο ευρώ. Σύµφωνα µε εκτιµήσεις ειδικών, το 40% των δαπανών υγείας του ΟΠΑΔ θεωρούνται πλασµατικές. Αυτό σηµαίνει ότι µέσα στην προηγούµενη δεκαετία το δηµόσιο ζηµιώθηκε συνολικά µόνο λόγω του ΟΠΑΔ κάποια δισεκατοµµύρια ευρώ. Όλα αυτά δεν ανήκουν, κύριε Υπουργέ, στο παρελθόν. Έχουν πραγµατική επίπτωση στο παρόν, επηρεάζουν σήµερα τα δηµόσια οικονοµικά και τις υπηρεσίες υγείας, τις οποίες δεν προσφέρει πλέον ο φαλιρισµένος ΕΟΠΥΥ. Θυµίζω ότι ο ΕΟΠΥΥ, ως διάδοχο σχήµα του ΟΠΑΔ επρόκειτο, σύµφωνα µε τη συγκυβέρνηση, να πετύχει 70 εκατοµµύρια ευρώ εξοικονοµήσεων το Στην πραγµατικότητα αυτό που συνέβη είναι ότι εµφανίστηκε ξαφνικά, σύµφωνα µε τον Υπουργό κ. Στουρνάρα που δήλωσε ότι δεν το γνώριζε, 1 δισεκατοµµύριο νέα χρέη κατά το τέλος του Προφανώς επρόκειτο για κρυµµένα χρέη από το παρελθόν. Πρόκειται για αµαρτίες τις οποίες τελικά, έστω και αργά, εξοµολογηθήκατε στην τρόικα και φαίνεται ότι ζητήσατε και τη συγχώρεσή της γι αυτό. Όµως, κύριε Υπουργέ, αυτά δεν είναι δυνατόν να τα συγχωρήσει ο ελληνικός λαός. Ο πολίτης δεν είναι δυνατόν να καταλάβει γιατί η κατά κεφαλήν δαπάνη περίθαλψης ασφαλισµένου του ΟΠΑΔ ήταν σχεδόν διπλάσια από αυτή των ασφαλισµένων του ΙΚΑ Αυτά, κύριε Υπουργέ, οφείλετε να τα εξηγήσετε στον ελληνικό λαό. Οφείλετε να ελέγξετε ουσιαστικά έστω εκ των υστέρων τι έγινε µε το πάρτι δισεκατοµµυρίων στο Ταµείο του Δηµοσίου και να µη σπεύδετε να ξεφορτωθείτε τις παλιές ιστορίες του ΟΠΑΔ µε έναν πρόχειρο λογιστικό έλεγχο. Πάνω όµως απ όλα οφείλετε να αναζητήσετε τα χαµένα χρή- µατα του ελληνικού λαού, ακόµα και αν αυτή η αναζήτηση σας οδηγήσει σε γνωστές και ιδεολογικά κοντινές τσέπες. Μπορεί αυτό να είναι δυσάρεστο για τη Νέα Δηµοκρατία και το ΠΑΣΟΚ, είναι όµως οµόθυµη απαίτηση της ελληνικής κοινωνίας για την αποκατάσταση του δηµοσίου συµφέροντος. Σας ευχαριστώ. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Σας ευχαριστώ, κυρία συνάδελφε. Ορίστε, κύριε Υπουργέ, έχετε το λόγο.\n5 ΣΥΝΕΔΡΙΑΣΗ ΡΙΣΤ - 31 ΙΑΝΟΥΑΡΙΟΥ ΧΡΗΣΤΟΣ ΣΤΑΪΚΟΥΡΑΣ (Αναπληρωτής Υπουργός Οικονο- µικών): Κυρία συνάδελφε, για το διαχειριστικό έλεγχο νοµίζω ότι σας απάντησα µε σαφήνεια και απόλυτο τρόπο. Δόθηκε απάντηση από την Κυβέρνηση εθνικής ευθύνης. Τώρα, όσον αφορά τα χαµένα χρήµατα του ελληνικού λαού και τα χρέη, επαναλαµβάνω ότι τα έχετε µπερδέψει µε τις ληξιπρόθεσµες οφειλές του ελληνικού δηµοσίου. Υπάρχει πλήρης ανάλυση, µε ηµεροµηνία , των υποχρεώσεων του ΟΠΑΔ προς τρίτους και προς φορείς της γενικής κυβέρνησης. Συµπίπτουν οι αριθµοί, είναι ληξιπρόθεσµες οφειλές. Πράγµατι, είναι οι υποχρεώσεις του ΟΠΑΔ προς παρόχους, προς προσωπικό, προς ασφαλισµένους, προς ιατροφαρµακευτικό υλικό, προς φαρµακεία, γιατρούς, ακόµα και στο κράτος. Όµως αυτές είναι οφειλές οι οποίες θα αποπληρωθούν. Η εκκαθάριση των ληξιπρόθεσµων υποχρεώσεων των φορέων της γενικής κυβέρνησης, µεταξύ των οποίων ο ΟΠΑΔ και τα λοιπά ταµεία των οποίων οι κλάδοι υγείας ενσωµατώθηκαν στον ΕΟΠΥΥ, εµπίπτουν στο πεδίο εφαρµογής του ν. 4093/2012 µε τις οποίες ρυθµίζονται διεξοδικά οι προϋποθέσεις και η διαδικασία τακτοποίησης αυτών των υποχρεώσεων. Ειδικότερα, έχει ήδη υπογραφεί προβλεπόταν άλλωστε και σε σχετικό νόµο- µνηµόνιο κατανόησης µεταξύ του Υπουργείου Οικονοµικών και του Υπουργείου Υγείας. Για να γίνω πιο συγκεκριµένος, µέσα από το συγκεκριµένο µνηµόνιο κατανόησης προβλέπονται τα εξής: Πρώτον, ότι το Υπουργείο Υγείας θα λάβει για τον ΕΟΠΥΥ όλα τα απαραίτητα µέτρα που θα διασφαλίζουν την εύρυθµη λειτουργία του µητρώου δεσµεύσεων που τηρεί ο φορέας, υπογράφοντας αντίστοιχο µνηµόνιο. Δεύτερον, θα παρακολουθείται σε µηνιαία βάση η εκτέλεση του προϋπολογισµού του. Σε περίπτωση, δε, που εκτιµάται ότι θα υπάρξει υπέρβαση των ανώτατων ορίων δαπανών, θα λαµβάνονται έγκαιρα τα αναγκαία µέτρα. Τέλος, το Υπουργείο Υγείας θα µεριµνήσει από κοινού µε το Υπουργείο Εργασίας, Κοινωνικής Ασφάλισης και Πρόνοιας για τη σύνταξη και την αποστολή στο Γενικό Λογιστήριο του Κράτους κατάστασης µε τις υποχρεώσεις -αυτό στο οποίο αναφέρεστε- του ΕΟΠΥΥ ανά νοσηλευτικό ίδρυµα και ανά ταµείο κατά την 30η Σεπτεµβρίου του Επιπρόσθετα, στην προκειµένη περίπτωση τυγχάνουν επίσης εφαρµογής και ρυθµίσεις αναφορικά µε την εξόφληση ληξιπρόθεσµων υποχρεώσεων συνολικά. Ειδικότερα, ο κρατικός προϋπολογισµός θα χρηµατοδοτήσει τον ΕΟΠΥΥ για την κάλυψη των υφιστάµενων κατά το τέλος του 2011 ληξιπρόθεσµων οφειλών του προς τα φαρµακεία και τους λοιπούς συµβεβληµένους ιδιώτες παρόχους υπηρεσιών υγείας. Το ποσό αυτό, βάσει των πρόσφατων εκτιµήσεων, θα διαµορφωθεί στο εκατοµµύριο ευρώ περίπου, δηλαδή περίπου στα 2 δισεκατοµµύρια (Στο σηµείο αυτό κτυπάει προειδοποιητικά το κουδούνι λήξεως του χρόνου οµιλίας του κυρίου Αναπληρωτή Υπουργού) Κυρία συνάδελφε, κλείνοντας θέλω να σας διαβεβαιώσω ότι η διαδικασία αποπληρωµής των ληξιπρόθεσµων υποχρεώσεων φορέων της γενικής κυβέρνησης προς τρίτους αποτελεί προτεραιότητα για την ελληνική Κυβέρνηση, διαδικασία η οποία βρίσκεται σε εξέλιξη στη βάση ενός συνεκτικού, ολοκληρωµένου σχεδίου που έχει εκπονήσει το Υπουργείο Οικονοµικών λειτουργώντας σύµφωνα µε το χρονοδιάγραµµα που έχει τεθεί µε τους εταίρους, τους διαθέσιµους πόρους και τις δεσµεύσεις της ελληνικής Κυβέρνησης. Από τα ολοκληρωµένα αιτήµατα ποσό ύψους ευρώ έχει ήδη χορηγηθεί προς τον ΕΟΠΥΥ για την εξόφληση ληξιπρόθεσµων υποχρεώσεων παρελθόντων ετών προς τους φαρµακοποιούς. Το ποσό αυτό αφορά σε παλαιά οφειλή του ΟΠΑΔ που ανέλαβε -όπως πολύ σωστά είπατε- ο ΕΟΠΥΥ. Ενώ από τα αιτήµατα ύψους ευρώ που βρίσκονται σε διαδικασία ολοκλήρωσης, ποσό ευρώ αφορά στη χρηµατοδότηση του ΕΟΠΥΥ για την αποπληρωµή εκκαθαρισµένων ληξιπρόθεσµων υποχρεώσεων προς τους τρίτους και αυτό θα ολοκληρωθεί το Φεβρουάριο, ευρώ για το ΙΚΑ και ευρώ για τον ΟΑΕΕ. Σε κάθε περίπτωση, η αξιολόγηση των αιτηµάτων συνεχίζεται µε γρήγορους ρυθµούς, ώστε να ανταποκριθούµε στην ανάγκη για ενίσχυση της ρευστότητας της πραγµατικής οικονοµίας. Σας ευχαριστώ πολύ. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Εισερχόµεθα τώρα στην πέµπτη µε αριθµό 900/ επίκαιρη ερώτηση πρώτου κύκλου του Βουλευτή Μεσσηνίας του Λαϊκού Συνδέσµου-Χρυσή Αυγή κ. Δηµήτριου Κουκούτση προς τους Υπουργούς Οικονοµικών και Εσωτερικών, σχετικά µε την αντιµετώπιση του φαινοµένου πολιτογράφησης Ελλήνων πολιτών ως Βουλγάρων για οικονοµικούς λόγους. Ορίστε, κύριε συνάδελφε, έχετε το λόγο. ΔΗΜΗΤΡΙΟΣ ΚΟΥΚΟΥΤΣΗΣ: Ευχαριστώ, κυρία Πρόεδρε. Κύριε Υπουργέ, γεννήθηκαν στην Ελλάδα, ζουν σε ελληνικά χώµατα, αλλά αυτό δεν τους εµποδίζει να βγάλουν βουλγαρικές ταυτότητες, πινακίδες αυτοκινήτων, προκειµένου να γλιτώσουν κάποια από τα πολλά χαράτσια που τους επιβάλλει η Κυβέρνηση. Δυστυχώς, η γειτονική χώρα τούς τα παρέχει όλα: βουλγάρικες ταυτότητες, πινακίδες αυτοκινήτων, χαµηλούς φορολογικούς συντελεστές και τους απαλλάσσει από τεκµήρια, αφορολόγητα και έκτακτες εισφορές. Μάλιστα, προς χάριν των φτωχών και ταλαιπωρηµένων Ελλήνων, έχει στηθεί µια ολόκληρη «φάµπρικα». Πιο συγκεκριµένα, έχουν δηµιουργηθεί γραφεία κατάλληλα, µε εξειδίκευση στο πώς να κλέψει κανείς το ελληνικό κράτος. Οι επιχειρήσεις αυτές, για παράδειγµα, βοηθούν τους Έλληνες που είναι κάτοχοι πολυτελών αυτοκινήτων να δηµιουργούν εικονικές εταιρείες στις οποίες και καταγράφουν το αυτοκίνητό τους έναντι κάποιου ελαχίστου ποσού. Ήδη πάνω από αυτοκίνητα υπολογίζουµε ότι κυκλοφορούν στη χώρα µας µε βουλγαρικές πινακίδες. (Στο σηµείο αυτό κτυπάει προειδοποιητικά το κουδούνι λήξεως του χρόνου οµιλίας του κυρίου Βουλευτή) Βέβαια το απίστευτο στην όλη υπόθεση είναι ότι αυτή η «φάµπρικα» που έχει στηθεί δεν γίνεται κρυφά, αλλά γίνεται φανερά. Στο διαδίκτυο υπάρχουν δεκάδες αγγελίες -στη δευτερολογία µου θα σας διαβάσω µία- σχετικά µε τον τρόπο έκδοσης βουλγαρικών πινακίδων, µε αναλυτικό κοστολόγιο µάλιστα. «Η διακίνηση των αυτοκινήτων στα σύνορα µε τη Βουλγαρία δεν ελέγχεται», επιβεβαιώνει ο Πρόεδρος της Οµοσπονδίας Τελωνειακών Υπαλλήλων Ελλάδας, κ. Δηµήτριος Τριµπόνας, τονίζοντας πως επανειληµµένα έχει ενηµερώσει τους αρµόδιους, αλλά τίποτα απ όσα έπρεπε δεν έγιναν. «Έχουµε κατ επανάληψη τονίσει», λέει, «τα τελευταία τρία χρόνια στην πολιτική ηγεσία πως υπάρχει µεγάλη φοροδιαφυγή, λαθρεµπόριο και παράνοµη διακίνηση αυτοκινήτων, αλλά κανένας δεν πήρε καµµία, µα καµµία πρωτοβουλία, για το φαινόµενο αυτό». Με δεδοµένο, κύριε Υπουργέ, ότι η εξέλιξη αυτή στερεί το κράτος από έσοδα, αλλά ουσιαστικά αποτελεί και πρόκληση ενάντια στους πολίτες οι οποίοι πληρώνουν κανονικά τα τέλη ή εκείνους οι οποίοι έχουν καταθέσει τις πινακίδες των οχηµάτων τους λόγω οικονοµικής αδυναµίας, τι µέτρα προτίθεσθε να λάβετε; Επίσης, είναι ουσιαστική η πρόταση του Προέδρου κ. Τριµπόνα ο οποίος υπογραµµίζει ότι «για να αντιστραφεί η κατάσταση θα πρέπει στον Προµαχώνα, το Ορµένιο και την Εξοχή να στηθούν τελωνειακά κλιµάκια και να κάνουν συγκεκριµένους ελέγχους»; Σας ευχαριστώ. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Ευχαριστώ, κύριε συνάδελφε. Κύριε Υπουργέ, αν µου επιτρέπετε, επειδή απ όσο ξέρετε καλά, κατάγοµαι από τον Νοµό Σερρών και πολιτεύοµαι εκεί για χρόνια, µπορώ να επιβεβαιώσω πολλά απ αυτά που είπε ο κύριος συνάδελφος. Και εγώ έχω έρθει µε ερωτήσεις σε συναδέλφους σας και προηγούµενων κυβερνήσεων και θα έλεγα ότι είναι και λίγα αυτά που είπε. Θα πρέπει πραγµατικά να επιληφθούµε ως ευνοµούµενη πολιτεία γι αυτό που συµβαίνει ιδιαίτερα στη βόρεια χώρα, στη βόρεια Ελλάδα, στη Μακεδονία και δη στις παραµεθόριες περιοχές, όπου εκεί ουσιαστικά κάποιοι λυµαίνονται το ελληνικό χρήµα. Ακούµε την απάντησή σας, κύριε Υπουργέ. Ορίστε, έχετε το λόγο.\n6 7058 ΠΡΑΚΤΙΚΑ ΒΟΥΛΗΣ (ΟΛΟΜΕΛΕΙΑ) ΓΕΩΡΓΙΟΣ ΜΑΥΡΑΓΑΝΗΣ (Υφυπουργός Οικονοµικών): Κυρία Πρόεδρε, κύριε Βουλευτά, κατ αρχάς θα ήθελα να κάνω ένα σχόλιο σε σχέση µε την πολιτογράφηση. Πάνω απ όλα καθένας µας πρέπει να νιώθει Έλληνας και να παραµένει Έλληνας. Και όσο κι αν είναι δύσκολη η κατάσταση της χώρας µας το να είσαι Έλληνας, για εµένα και νοµίζω για το Κοινοβούλιο, είναι περηφάνια. Στο συγκεκριµένο θέµα που θέσατε θα ήθελα να σας απαντήσω ότι στο πλαίσιο των αρµοδιοτήτων της Τελωνειακής Υπηρεσίας υπάρχει πρόγραµµα, που εκπονείται ανά τρίµηνο, τελωνειακών ελέγχων οι οποίοι αποστέλλονται σε όλες τις τελωνειακές αρχές της χώρας. Οι έλεγχοι αυτοί, στους οποίους συµπεριλαµβάνονται και έλεγχοι σε οχήµατα, εντάσσονται στο Εθνικό Επιχειρησιακό Πρόγραµµα για την Καταπολέµηση της Φοροδιαφυγής. Μετά την ένταξη της Βουλγαρίας στην Ευρωπαϊκή Ένωση και την κατάργηση των Τελωνείων Εξοχής, Ορµενίου και Προµαχώνα, οι αρµοδιότητες των οποίων περιήλθαν στα Τελωνεία Δρά- µας, Ορεστιάδας και Σερρών αντίστοιχα, λειτουργούν κλιµάκια ελέγχων που δραστηριοποιούνται στους οδικούς άξονες Εξοχής, Δράµας, Ορµενίου, Ορεστιάδας και Προµαχώνα Σερρών, µε κύριο σκοπό την πάταξη της φοροδιαφυγής και της απώλειας εσόδων από λαθρεµπορικές πράξεις στην ενδοκοινοτική κυκλοφορία µεταξύ Βουλγαρίας και Ελλάδας. Συγκεκριµένα, στο Τελωνείο Σερρών και µε τη συνδροµή του ΣΔΟΕ Κεντρικής Μακεδονίας και της Αστυνοµικής Διεύθυνσης Σερρών µε µεικτά κλιµάκια διεξάγονται στοχευµένοι έλεγχοι καθώς και προγραµµατισµένοι ανά τρίµηνο από την κεντρική υπηρεσία σε εικοσιτετράωρη βάση, επί επτά ηµέρες. Τα Τελωνεία Ορεστιάδας και Δράµας, πέραν των ελέγχων που διενεργούν στο πλαίσιο των αρµοδιοτήτων τους, διενεργούν και στοχευµένους ελέγχους που προβλέπονται από τον τριµηνιαίο προγραµµατισµό της κεντρικής υπηρεσίας. Επιπρόσθετα, στον Προµαχώνα Σερρών λειτουργεί από κέντρο επαφής µεταξύ Ελλάδας και Βουλγαρίας, το οποίο έχει συσταθεί µε νόµο, µε σκοπό τη συνεργασία µεταξύ των αρ- µόδιων υπηρεσιών για την ασφάλεια των συνόρων και στο οποίο συµµετέχουν εκπρόσωποι της Τελωνειακής Υπηρεσίας, της Αστυνοµίας και των υπηρεσιών διοικητικού ελέγχου αλλοδαπών των δύο χωρών, διώκοντας το διασυνοριακό οργανωµένο έγκληµα. Στο πλαίσιο αυτό και δεδοµένου ότι κρίνεται απαραίτητη η εντατικοποίηση των ελέγχων που πραγµατοποιούνται στους προαναφερόµενους συνοριακούς σταθµούς, θεωρώντας ιδιαίτερα σηµαντικό τον ελεγκτικό ρόλο των εν λόγω κλιµακίων, καταβάλλονται συνεχείς προσπάθειες ενίσχυσής τους µε προσωπικό, αναζητώντας παράλληλα και εναλλακτικούς τρόπους περαιτέρω στελέχωσής τους, όπως αποσπάσεις εφοριακών υπαλλήλων, δεδοµένου ότι η Τελωνειακή Υπηρεσία τα τελευταία χρόνια έχει υποστεί τεράστια µείωση στον τοµέα των ανθρώπινων πόρων. Επίσης, σχετικοί έλεγχοι πραγµατοποιούνται κι από το ΣΔΟΕ σε εικοσιτετράωρη βάση σε κοµβικά σηµεία της χώρας και σε µεγάλα αστικά κέντρα. Για τη διενέργεια των εξειδικευµένων αυτών ελέγχων από την κεντρική υπηρεσία του ΣΔΟΕ έχουν δοθεί αναλυτικές οδηγίες προς τους περιφερειακούς διευθυντές καθώς και επικαιροποιηµένος έντυπος οδηγός ελεγκτικών επαληθεύσεων. Κατά την περίοδο από 1 Ιανουαρίου έως 31 Δεκεµβρίου του 2012 από τους ελέγχους αυτούς βρέθηκαν πενήντα πέντε παραβάσεις και βεβαιώθηκαν πενήντα πέντε τελωνειακές παραβάσεις, καθώς η κατοχή και η κυκλοφορία κοινοτικών οχηµάτων από πρόσωπα εγκατεστηµένα στη χώρα για τα οποία δεν πληρούνται οι προβλεπόµενοι όροι και οι προϋποθέσεις της τελωνειακής νο- µοθεσίας αποτελεί απλή τελωνειακή παράβαση, σύµφωνα µε τις κείµενες διατάξεις. Ευχαριστώ. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Ευχαριστούµε, κύριε Υπουργέ. Κύριε Κουκούτση, έχετε το λόγο. ΔΗΜΗΤΡΙΟΣ ΚΟΥΚΟΥΤΣΗΣ: Δεν θα διαφωνήσω µαζί σας, κύριε Υπουργέ, ότι υπάρχουν τα κλιµάκια. Βέβαια, οφείλουµε να γνωρίζουµε -και το ξέρουµε όλοι µας, αλλά είναι λεπτή η θέση σας και δεν µπορείτε να αναφέρετε κάτι τέτοιο- ότι ο έλεγχος γίνεται από τη βουλγάρικη πλευρά. Ποσώς µε ενδιαφέρει αυτό εµένα προσωπικά, γιατί περνώντας από εκεί νύχτα σε σταµατάει η Αστυνοµία και δεν ξέρεις αν είναι η Αστυνοµία ή η µαφία που έχουν ντυθεί αστυνοµικοί. Το έχω αντιµετωπίσει εγώ ο ίδιος αυτό. Ελπίζω, λόγω της κρίσης, να µη φτάσουµε και το λέω µε πλήρη γνώση, πλήρη συναίσθηση του τι λέω- στο σηµείο δικά µας όργανα κρατικά να σταµατούν, όπως κάνουν οι Βούλγαροι, για 10 και 20 ευρώ στο δρόµο για τροχαίες παραβάσεις ή για οτιδήποτε άλλο. Εδώ σε κάποιες σελίδες στο internet γράφει ότι: «Εάν τα έξοδα αυτοκινήτου σας, τέλη κυκλοφορίας κ.λπ., σας έχουν εξαναγκάσει να θέτετε το αυτοκίνητο προς πώληση ή να παραδώσετε τις πινακίδες του έχουµε την πλέον οικονοµικότερη λύση για να µην το αποχωριστείτε. Σας προτείνουµε να σας µετατρέψουµε το αυτοκίνητό σας µε βουλγαρικές πινακίδες. Είναι άκρως νοµιµότατο, δοκιµασµένο. Δεν υπάρχει κίνδυνος κατάσχεσης από τις ελληνικές αρχές, διότι σας εξασφαλίζουµε βουλγαρική άδεια παραµονής, που σας δίνει επιπλέον δικαίωµα να αγοράσετε αυτοκίνητα από την Ευρωπαϊκή Ένωση. Τα έξοδα είναι τα εξής: Για ένα αυτοκίνητο τριών χιλιάδων κυβικών τον πρώτο χρόνο είναι ευρώ και µετά 500 ευρώ ανά έτος», πολύ λιγότερο απ ό,τι είναι στην Ελλάδα. Και παρακάτω λέει: «Η εταιρεία µας παρέχει µία άδεια παραµονής στη Βουλγαρία η οποία και σας επιτρέπει να κυκλοφορείτε το αυτοκίνητο στην Ελλάδα ελεύθερα για έξι µήνες, χωρίς όµως κάποιος να µπορεί να αποδείξει αν το έχετε λιγότερο ή περισσότερο, λόγω των συνόρων που είναι και ξηράς. Χρειάζεται µια φωτοτυπία της ταυτότητάς σας αλλά και το ταµείο στο οποίο είστε ασφαλισµένοι, από το οποίο και θα ζητήσετε τη χορήγηση µιας κάρτας Ευρωπαϊκής Ένωσης ιατρικής περίθαλψης χωρίς καµµία επιβάρυνση. Ακόµα και εάν σας σταµατήσουν οι ελληνικές αρχές, πάντοτε υπάρχει η λύση: µπορείτε απλά να καλέσετε την εταιρεία που σας απαλλάσσει από τα ελληνικά τέλη κυκλοφορίας και εκείνοι είτε θα σας στείλουν κάποια απόδειξη είτε θα βεβαιώσουν ότι ήσασταν εκεί πριν από µια εβδοµάδα, αν και όπως δηλώνει εκπρόσωπός της, «δεν έχει τύχει ποτέ να υπάρξει πρόβληµα µε τις αστυνοµικές αρχές». Ουσιαστικά κι αυτοί οι µαφιόζοι που έχουν στήσει όλο αυτό το σύστηµα λένε ότι δεν έχουµε πρόβληµα µε τις ελληνικές αρχές. Θα αναφέρω κάτι off the record. Προ ηµερών είχα µία συζήτηση µε κάποιους συναδέλφους από τη βόρειο Ελλάδα και µου είπαν: Γιατί έχεις τέτοιο πάθος -Πελοποννήσιος είσαι, Καλαµατιανός είσαι- µε τη βόρειο Ελλάδα; Η Ελλάδα µας είναι ενιαία. Ο πόνος µου και η πίκρα µου βλέποντας τον εξευτελισµό µας σ αυτούς που «δουλεύαµε» πριν λίγο καιρό, στους Βούλγαρους, στους Σκοπιανούς, στους Αλβανούς, σε οποιουσδήποτε γείτονές µας είναι µεγάλη, γιατί βλέπουµε ότι εκµεταλλεύονται τον κόσµο µας. Και δεν µιλώ φυλετικά, µιλώ για την οικονοµική πραγµατικότητα των περασµένων ετών. Εγώ δεν είπα να γυρίσουµε σ αυτό το χάος που υπήρχε. Ξέρετε, έχουν φύγει συνταξιούχοι από τις Σέρρες, από την Ξάνθη, από οπουδήποτε αλλού και πηγαίνουν και ζουν µόνιµα στη Βουλγαρία µε το µισθό τους. Δεν έχω τίποτα άλλο να πω. Ελπίζω να έχουµε θετικά νέα για τη χώρα µας γύρω απ αυτό το ζήτηµα. Ευχαριστώ. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Ευχαριστούµε, κύριε συνάδελφε. Κύριε Υφυπουργέ, έχετε το λόγο. ΓΕΩΡΓΙΟΣ ΜΑΥΡΑΓΑΝΗΣ (Υφυπουργός Οικονοµικών): Κύριε Βουλευτά, καλώς ενδιαφέρεστε όχι µόνο για την Πελοπόννησο -κι εγώ κατάγοµαι από την Πελοπόννησο- γιατί η Ελλάδα είναι µία. Ιδίως όταν είναι θέµατα για τη βόρειο Ελλάδα και τη Μακεδονία µας, είµαστε ακόµα πιο ευαίσθητοι. Αυτό το πρόβληµα που έχει ανακύψει τον τελευταίο καιρό και σωστά το έχετε αναφέρει- το έχουµε εντοπίσει και µε τις δυνατότητες που έχουµε -γιατί, όπως σας εξήγησα, υπάρχουν\n7 ΣΥΝΕΔΡΙΑΣΗ ΡΙΣΤ - 31 ΙΑΝΟΥΑΡΙΟΥ προβλήµατα στο ανθρώπινο δυναµικό- και στην κατεύθυνση αυτή έχουµε ζητήσει και την ενίσχυση του Τελωνειακού Σώµατος µε όποιες µελλοντικές αποσπάσεις από δηµόσιους φορείς οι οποίοι καταργούνται και µπορούν έτσι κάποια άτοµα να ενισχύσουν τις τελωνειακές υπηρεσίες. Τα τελευταία χρόνια είχαµε µια µεγάλη αποχώρηση τελωνειακών υπαλλήλων κι αυτό έχει δηµιουργήσει αρκετά προβλήµατα. Συµφωνώ ότι πρέπει να παταχθεί το φαινόµενο και εν τη γενέσει του. Και εννοώ ότι εταιρείες οι οποίες προχωρούν σε τέτοιες διαφηµίσεις θα πρέπει να εντοπίζονται και θα πρέπει το κράτος να επεµβαίνει. Να είστε βέβαιος ότι στην κατεύθυνση αυτή θα εί- µαστε πάρα πολύ προσεκτικοί, για να µπορέσουµε να εξαλείψουµε αυτό το φαινόµενο ή τουλάχιστον να το περιορίσουµε σηµαντικά. Πιστεύω, λοιπόν, ότι µε τις ενέργειες που γίνονται και σας ανέφερα αλλά κι αυτές οι οποίες θα γίνουν στο επόµενο διάστηµα µε την πρωτοβουλία που αναλαµβάνει και ο Γενικός Γραµµατέας, ο οποίος έχει την επίβλεψη αυτών των υπηρεσιών, θα µπορέσουµε να έχουµε µία σωστή παρέµβαση ακόµα περαιτέρω στο φαινόµενο αυτό το οποίο αναφέρατε. Σας ευχαριστώ πολύ. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Πάντως, κύριε Υπουργέ, ό,τι είναι να κάνετε, κάντε το γρήγορα. Ευχαριστούµε πολύ. Εισερχόµεθα στην τρίτη µε αριθµό 887/ επίκαιρη ερώτηση δεύτερου κύκλου του Βουλευτή Ευβοίας του Πανελλήνιου Σοσιαλιστικού Κινήµατος κ. Συµεών Κεδίκογλου προς τον Υπουργό Υγείας, σχετικά µε την ακαταλληλότητα του πόσιµου νερού στα Γιάλτρα Αιδηψού. Έχετε το λόγο, κύριε συνάδελφε. ΣΥΜΕΩΝ ΚΕΔΙΚΟΓΛΟΥ: Ευχαριστώ, κυρία Πρόεδρε. Είµαστε σήµερα εδώ, κυρία Υπουργέ, εξαιτίας αυτού του εγγράφου από τη Διεύθυνση Δηµόσιας Υγείας της Περιφερειακής Ενότητας Ευβοίας, σχετικά µε τα αποτελέσµατα ελέγχων του νερού που πίνουν οι κάτοικοι στο χωριό Γιάλτρα Αιδηψού. Εδώ και χρόνια οι κάτοικοι εκεί παίρνουν νερό ανθρώπινης κατανάλωσης από τοπικές γεωτρήσεις. Υπήρχαν ανέκαθεν υποψίες για την ακαταλληλότητα του νερού, οι οποίες δυστυχώς δικαιώθηκαν και µάλιστα κατόπιν πρωτοβουλίας ιδιώτη, η οποία προέβη σε καταγγελία. Η έκθεση, λοιπόν, αποτελεσµάτων της µικροβιολογικής ανάλυσης του νερού ανθρώπινης κατανάλωσης που διεξήγαγε το Κεντρικό Εργαστήριο Δηµόσιας Υγείας και το Κέντρο Ελέγχου και Πρόληψης Νοσηµάτων, το γνωστό µας ΚΕΕΛΠΝΟ, αναφέρει ότι το νερό και στα δύο δίκτυα των Γιάλτρων είναι ακατάλληλο και δεν συµµορφώνεται σε καµµία περίπτωση µε την ΚΥΑ Υ2/2600/2001 όπως αυτή τροποποιήθηκε µε την ΚΥΑ 38295/ Και στα τέσσερα σηµεία λήψης του δείγµατος από βρύση ιδιώτη, στην πλατεία κ.ο.κ., τα αποτελέσµατα αναφέρουν στο κουτάκι για συµµόρφωση µε τις ΚΥΑ «ΟΧΙ». Υπάρχει το σχετικό έγγραφο το οποίο θα το καταθέσω για τα Πρακτικά µετά το πέρας της ερώτησής µου. Συγκεκριµένα, εντοπίστηκαν µεγάλες ποσότητες κολοβακτηριδίων και εντεροκόκκων, ενώ σύµφωνα µε έγγραφο που απέστειλε η Διεύθυνση Δηµόσιας Υγείας και Κοινωνικής Μέριµνας της Περιφερειακής Ενότητας Εύβοιας, δεν λαµβάνονται τα απαραίτητα µέτρα για την προστασία των πηγών υδροληψίας, τα συστήµατα ύδρευσης δεν συντηρούνται επαρκώς, δεν ελέγχονται συστηµατικά και δεν αποκαθίστανται τα φθαρµένα δίκτυα κατά προτεραιότητα, ενώ οι έλεγχοι που προβλέπονται από την ισχύουσα νοµοθεσία δεν εφαρµόζονται επαρκώς. Προφανώς υπεύθυνη για την εφαρµογή των ορίων, τη λειτουργία, τη συντήρηση των συστηµάτων ύδρευσης, την εκτέλεση των εξετάσεων και γενικά για τη λήψη κάθε µέτρου και για τη διασφάλιση είναι η δηµοτική αρχή η οποία εν προκειµένω οφείλει να προβεί άµεσα στον καθαρισµό και στην απολύµανση του δικτύου, για το οποίο δεν ξέρω τι έχει συµβεί από την αρχή του µήνα. Όµως, οι ευθύνες του εν λόγω δήµου είναι ευρύτερες, αφού έχει χρηµατοδοτηθεί για την κατασκευή αγωγού υδροδότησης Αιδηψού-Γιάλτρων που θα λύσει το ζήτηµα υδροδότησης της περιοχής. Το έργο δεν έχει παραδοθεί και ζήτηµα είναι εάν έχει ξεκινήσει. Αυτό όµως είναι ένα άλλο θέµα. Από το Υπουργείο Υγείας που προστατεύει τη δηµόσια υγεία -και επειδή το πόσιµο νερό αποτελεί δηµόσιο αγαθό και η ακαταλληλότητά του θέτει σε κίνδυνο τη δηµόσια υγεία- θα ήθελα µια απάντηση στην εξής ερώτηση: Σε ποιες άµεσες ενέργειες όχι σε διαπιστώσεις ή παρατηρήσεις- σκοπεύει να προβεί για την προστασία των κατοίκων και την παροχή ασφαλούς νερού, ανθρώπινης κατανάλωσης; Ευχαριστώ. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Ευχαριστούµε κύριε συνάδελφε. Το λόγο έχει η Υφυπουργός κ. Φωτεινή Σκοπούλη. ΦΩΤΕΙΝΗ ΣΚΟΠΟΥΛΗ (Υφυπουργός Υγείας): Ευχαριστώ, κύριε Κεδίκογλου, για την ευκαιρία που µου δίνετε, πρώτον, εν συντοµία να αναφερθώ στις λεπτοµέρειες του συγκεκριµένου συστήµατος και, δεύτερον, να τονίσω για µια ακόµη φορά ότι το σύνολο της δηµόσιας υγείας δεν αφορά µόνο το Υπουργείο Υγείας αλλά όλα τα Υπουργεία. Και ιδιαίτερα το περιβάλλον, την οικονοµία, την ανάπτυξη και την οργάνωση της Δηµόσιας Διοίκησης και την παροχή υπηρεσιών στην περιφέρεια. Συγκεκριµένα, για το πρόβληµα αυτό στο Δήµο Ιστιαίας στην περιοχή Γιάλτρων να πω ότι το δίκτυο ύδρευσης αποτελείται από δύο διαφορετικά δίκτυα. Το ένα είναι για οικιακή χρήση δηλαδή για πλύσιµο κ.λπ.- το οποίο προέρχεται από την τοπική γεώτρηση. Αυτό όµως είναι ακατάλληλο για πόση διότι είναι υφάλ- µυρο και έχει ορισµένες άλλες ιδιότητες. Το δεύτερο δίκτυο µεταφέρει νερό από την Αιδηψό επίσης από γεώτρηση σε συγκεκριµένες βρύσες στην περιοχή. Είναι ένα επιφανειακό δίκτυο το οποίο εύκολα είναι δυνατόν, όπως φαίνεται, να επιµολυνθεί ή να καταστραφεί. Όπως και εσείς είπατε, κύριε συνάδελφε, το πρόβληµα αναδύθηκε από την περιφερειακή υπηρεσία της δηµόσιας υγείας. Οι µετρήσεις του δήµου, γίνονται από ιδιώτες. Ο Δήµαρχος Ιστιαίας µού ανέφερε ότι οι µετρήσεις αυτές ήταν αρνητικές για κολοβακτηρίδια. Η εποπτική αρχή, ο τοµέας δηµόσιας υγείας στην περιφέρεια, σε µετρήσεις του Νοεµβρίου εντόπισε πυκνότητες κολοβακτηριδίων παραπάνω από τις επιτρεπόµενες. Γι αυτό επενέβη και µάλιστα αυτόµατα και ίσως λίγο παράξενα, µέσω δικαστικού δρόµου. Έκανε δηλαδή αναφορά και στον εισαγγελέα. Ήρθε στο δήµο και επέβαλε την άποψη ότι θα πρέπει να χλωριωθεί το νερό παραπάνω και να κοιταχτεί το δίκτυο όπου έχει προβλήµατα. Σήµερα επικοινώνησα µε το δήµαρχο, ο οποίος µου ανέφερε ότι αρχίζουν τα έργα για την υπόγεια διαδροµή του δικτύου, ώστε να είναι πιο ασφαλές και ότι έχουν χλωριώσει, για άµεσα αποτελέσµατα, το νερό της περιοχής. Ελπίζω αυτό να είναι πραγ- µατικότητα και να µην έχω παραπλανηθεί. Όλοι οφείλουµε, ο καθένας από τον τοµέα του, να εξασφαλίσουµε νερό, το οποίο είναι δηµόσιο αγαθό. Θα επανέλθω στη δευτερολογία µου. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Σας ευχαριστούµε. Ο κ. Συµεών Κεδίκογλου έχει το λόγο. ΣΥΜΕΩΝ ΚΕΔΙΚΟΓΛΟΥ: Το γεγονός των µετρήσεων είναι πέρα από κάθε αµφιβολία. Έχω την έκθεση των αποτελεσµάτων της µικροβιολογικής ανάλυσης από το ΕΣΥΔ, το Δίκτυο Εργαστηρίων Δηµόσιας Υγείας και το Κεντρικό Εργαστήριο Δηµόσιας Υγείας, την οποία θα καταθέσω και για τα Πρακτικά. Τα αποτελέσµατα είναι πολύ πάνω από το φυσιολογικό όριο. Όπου αναφέρεται η καταλληλότητα του νερού σηµειώνεται «ΟΧΙ». (Στο σηµείο αυτό ο Βουλευτής κ. Συµεών Κεδίκογλου καταθέτει για τα Πρακτικά το προαναφερθέν έγγραφο, το οποίο βρίσκεται στο αρχείο του Τµήµατος Γραµµατείας της Διεύθυνσης Στενογραφίας και Πρακτικών της Βουλής) Απ ό,τι ξέρω στο δήµαρχο έχει ασκηθεί ποινική δίωξη από την περιφέρεια. Συνεπώς δεν ξέρω εάν τα όσα λέει είναι όντως έτσι. Μακάρι να έχει κινηθεί προς αυτήν την κατεύθυνση. Όµως, όπως καταλαβαίνετε αυτό απαιτεί χρόνο, δηλαδή να φτιαχτεί ένα υπόγειο δίκτυο. Δεν ξέρω κατά πόσο η χλωρίωση αποτελεί ένα µόνιµο αποτέλεσµα. Πάντως µε την ευκαιρία συζήτησης αυτού του δικτύου\n8 7060 ΠΡΑΚΤΙΚΑ ΒΟΥΛΗΣ (ΟΛΟΜΕΛΕΙΑ) φαίνεται ότι υπάρχει ένα συνολικότερο πρόβληµα στους δήµους και εν γένει στη χώρα µας. Όπου κάνουµε τυχαίες δειγµατοληψίες, παρουσιάζεται πρόβληµα. Ίσως θα πρέπει το νοµοθετικό µας πλαίσιο είτε να το δούµε είτε να το κάνουµε πιο αυστηρό. Και αυτό γιατί δεν είναι δυνατόν το νερό που είναι δηµόσιο αγαθό, που έχουµε πηγές, που έχουµε νερά ως χώρα, όταν φτάνει στους κατοίκους και µάλιστα για ανθρώπινη χρήση, να είναι ακατάλληλο. Καταλαβαίνετε ότι οι κάτοικοι λογικά έχουν πανικοβληθεί. Θα πρέπει να υπάρχει µια διαβεβαίωση σήµερα από εσάς ότι θα γίνουν όλα όσα πρέπει να γίνουν ώστε σύντοµα το θέµα να λήξει. Με την ευκαιρία θα ήθελα να θέσω και ένα αίτηµα της περιοχής για έναν µόνιµο περιφερειακό αγροτικό γιατρό. Υπάρχει αγροτικό ιατρείο, πλήρως εξοπλισµένο σε απόσταση εκατόν είκοσι δύο χιλιοµέτρων από τη Χαλκίδα και τριάντα πέντε χιλιόµετρων από το Κέντρο Υγείας Ιστιαίας, µε ένα πολύ κακό οδικό δίκτυο, µε ορεινούς όγκους κ.ο.κ.. Υπάρχει αγροτικός γιατρός µόνο για τους θερινούς µήνες. Έχει εκδοθεί ψήφισµα και από το δηµοτικό συµβούλιο να παραταθεί το αγροτικό ιατρείο και να είναι για όλη τη χρονιά. Είναι ένα χωριό χιλίων κατοίκων. Είναι κάτι που θα δώσει ανάσα στην περιοχή. Από εκεί και πέρα, θα ήθελα να περάσουµε από το επίπεδο των διαπιστώσεων στο πεδίο των πράξεων. Σας ευχαριστώ. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Ευχαριστώ, κύριε συνάδελφε. Η κυρία Υφυπουργός έχει το λόγο. ΦΩΤΕΙΝΗ ΣΚΟΠΟΥΛΗ (Υφυπουργός Υγείας): Με αφορµή το συγκεκριµένο παράδειγµα, θα ήθελα να αναφέρω πόσο σηµαντική είναι η συνεργασία µεταξύ των φορέων. Το Υπουργείο Υγείας στον τοµέα της δηµόσιας υγείας έχει έναν ρόλο, ο οποίος είναι να προάγει τη δηµόσια υγεία και να ελέγχει τα αποτελέσµατα εφαρµογής µέτρων γι αυτήν. Ειλικρινά, όµως, σας λέω ότι το Υπουργείο Υγείας δεν οφείλει να παίρνει τα µέτρα. Δεν αποποιούµαι ευθυνών. Το ζήτηµα είναι συνολικό και αυτό θα πρέπει να το καταλάβουµε όλοι. Το Υπουργείο Υγείας και για το θέµα της αιθαλοµίχλης, παραδείγµατος χάριν, έθεσε συγκεκριµένα προβλήµατα τα οποία επηρεάζουν την υγεία του πληθυσµού. Τα µέτρα τα οποία θα πρέπει να ληφθούν είτε όταν διαµορφώνουµε πολιτική είτε όταν θέλουµε να διορθώσουµε παλιότερα µέτρα, θα πρέπει να χαρακτηρίζονται και να ελέγχονται σύµφωνα µε το πώς αυτά επηρεάζουν τα προβλήµατα της υγείας. Τα προβλήµατα της δηµόσιας υγείας αφορούν το περιβάλλον, την ανάπτυξη και την οικονοµία. Οι επιδράσεις και το κόστος αποτελεσµατικότητας των µέτρων που λαµβάνονται σε αυτό το επίπεδο είναι πιο σηµαντικά, από το να ερχόµαστε µετά και να θεραπεύουµε όπως στη συγκεκριµένη περίπτωση, γαστρεντερίτιδες από κολοβακτηρίδια ή οποιεσδήποτε άλλες παρεµβάσεις, οι οποίες δηµιουργούν προβλήµατα στην υγεία του πληθυσµού. Καταλαβαίνω την αγωνία σας. Είναι και δική µας αγωνία. Θα προσπαθήσουµε και στο συγκεκριµένο πρόβληµα αλλά και σε αντίστοιχου είδους προβλήµατα, να ευαισθητοποιήσουµε τους αρµόδιους και παράλληλα να ελέγξουµε την αποτελεσµατικότητά τους. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Ευχαριστούµε, κυρία Υπουργέ. ΕΠΑΜΕΙΝΩΝΔΑΣ (ΝΟΤΗΣ) ΜΑΡΙΑΣ: Κυρία Πρόεδρε, οι Ανεξάρτητοι Έλληνες θέλουν να κάνουν ΠΡΟΕΔΡΕΥΟΥΣΑ (Μαρία Κόλλια-Τσαρουχά): Είµαστε στον κοινοβουλευτικό έλεγχο και δεν µπορείτε να κάνετε παρέµβαση. ΕΠΑΜΕΙΝΩΝΔΑΣ (ΝΟΤΗΣ) ΜΑΡΙΑΣ: Θέλω να κάνω µια δήλωση. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Όταν θα εισέλθουµε στη νοµοθετική εργασία θα σας δοθεί ο λόγος. ΕΠΑΜΕΙΝΩΝΔΑΣ (ΝΟΤΗΣ) ΜΑΡΙΑΣ: Για µισό λεπτό, παρακαλώ. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Δεν δικαιούστε να πάρετε το λόγο. Παρακαλώ σεβαστείτε τον Κανονισµό. Σύµφωνα, λοιπόν, µε τον Κανονισµό είµαστε στη διαδικασία κοινοβουλευτικού ελέγχου και οποιαδήποτε δήλωση ή ανακοίνωση ενώπιον της Βουλής θα γίνει σε άλλο χρόνο και µέσα στα πλαίσια άλλης διαδικασίας. Εισερχόµαστε στην έκτη µε αριθµό 896/ επίκαιρη ερώτηση πρώτου κύκλου του Βουλευτή Νοµού Αττικής της Δη- µοκρατικής Αριστεράς κ. Βασιλείου Οικονόµου προς τον Υπουργό Υγείας, σχετικά µε την κατάργηση της Διεύθυνσης Ψυχικής Υγείας του Υπουργείου. Το λόγο έχει ο κ. Οικονόµου για δύο λεπτά. ΒΑΣΙΛΕΙΟΣ ΟΙΚΟΝΟΜΟΥ: Καταλαβαίνετε ότι το ζήτηµα το οποίο θέτω στην ερώτησή µου, κυρία Υπουργέ, δεν είναι τεχνικής φύσεως ή διοικητικής φύσεως ή δεν αφορά τουλάχιστον τους πολίτες ούτε καν το κόµµα της Δηµοκρατικής Αριστεράς πώς θα είναι διαρθρωµένη η υπηρεσία σας και εάν θα είναι µέσω µιας γενικής διευθύνσεως, διευθύνσεως ή τµήµατος ή µε οποιονδήποτε άλλον τρόπο. Αυτό που µας αφορά και µας ενδιαφέρει είναι να υπάρχει αποτελεσµατική δράση για την ψυχική υγεία γιατί βρισκόµαστε σε µία δύσκολη εποχή, όπου τα προβλήµατα αυτής της φύσεως κορυφώνονται και θα πρέπει η πολιτεία να δείχνει τη µέριµνά της και το οργανωµένο της σχέδιο, ώστε να αντιµετωπίσει αυτά τα ζητήµατα που είναι, όπως σας είπα, πολύ κρίσιµα και αφορούν πλέον δυστυχώς πολύ κόσµο. Τα τελευταία είκοσι έξι χρόνια είναι σίγουρο ότι γίνεται µία προσπάθεια µεταρρύθµισης στο χώρο της ψυχιατρικής µε την αποασυλοποίηση και είναι σίγουρο ότι έχει και επιτυχίες, όπως λένε οι ειδικοί, και αποτυχίες ή, τέλος πάντων, δεν έχει τα αποτελέσµατα που θα περιµέναµε. Εγώ µάλιστα έχω παρακολουθήσει από πρώτο χέρι να το πούµε έτσι- και σε πρώτο πλάνο αυτήν την προσπάθεια, καθώς στην εκλογική µου περιφέρεια ήταν το γνωστό Νταού στην Πεντέλη το οποίο δεν µπορώ να πω ότι ήταν και το καλύτερο ίδρυµα σε αυτόν τον τοµέα. Η αποασυλοποίηση λειτούργησε σε σηµαντικό σηµείο. Ουσιαστικά, έχει φύγει ο κόσµος, οι ασθενείς από το νοσοκοµείο εκείνο και έχουν πάει σε δοµές πέριξ της Πεντέλης, στη Νέα Μάκρη, στην Αρτέµιδα, στην Παλλήνη. Βλέπουµε δοµές από µη κερδοσκοπικά ιδρύµατα, οι οποίες λειτουργούν αρκετά θετικά, αλλά τα µηνύµατα που παίρνουµε, είναι δυσάρεστα. Λίγα χρήµατα βέβαια, θα µου πείτε ότι βρισκόµαστε σε κρίση- απλήρωτοι εργαζόµενοι, µη δυνατότητα επέκτασης αυτού του σηµαντικού προγράµµατος, αυτής της σηµαντικής µεταρρύθµισης. Όλα αυτά, βέβαια, από κάποιους πρέπει να συντονιστούν. Η πολιτική ηγεσία, λοιπόν, η διάρθρωση του Υπουργείου Υγείας είναι εργαλεία χρήσιµα έτσι ώστε να µπορέσουν να δοµήσουν αυτήν τη µεταρρύθµιση. Η πληροφορία ότι καταργείται η Διεύθυνση Ψυχικής Υγείας βάσει ενός οργανογράµµατος το οποίο κυοφορείται στο πλαίσιο του Υπουργείου, είναι δεδοµένο. Θα θέλαµε τη δική σας γνώµη, τη δική σας άποψη και την άποψη της ηγεσίας για το πώς βλέπει από εδώ και πέρα τη λειτουργία του ειδικού αυτού χώρου. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Ευχαριστούµε. Το λόγο έχει η Υφυπουργός κ. Σκοπούλη. ΦΩΤΕΙΝΗ ΣΚΟΠΟΥΛΗ (Υφυπουργός Υγείας): Θέτετε ένα ερώτηµα, το οποίο ουσιαστικά δεν µου το έχουν θέσει µέσα στο Υπουργείο, κύριε Οικονόµου. Αναδροµικά είδα και εγώ αυτό το οργανόγραµµα το οποίο, βέβαια, δεν είναι τελειωµένο. Στη συγκεκριµένη φάση στην οποία βρισκόµαστε, αλλά και σε συχνά χρονικά διαστήµατα οφείλουµε να αναδιοργανώνουµε τις δοµές της Δηµόσιας Διοίκησης για να είναι λειτουργικές. Αυτό είναι το πιο σηµαντικό πράγµα, στο οποίο το δηµόσιο και η δηµόσια οργάνωση διοίκησης έχει πάρα πολλά προβλήµατα και αντί να διευκολύνονται δράσεις, αντί να εξυπηρετούνται πολιτικές, αντί να εξυπηρετείται ο πολίτης, µπλοκάρονται σε µία νοµοθεσία. Η οποία, δυστυχώς, παρ όλο που είναι µεγάλης έκτασης, αντί να διευκολύνει την κατάσταση ή τουλάχιστον να κρατά ορισµένες δικλείδες ασφαλείας, αυτό που έχει πετύχει µέχρι σήµερα είναι να κουκουλώνει τη διαπλοκή και να µπλοκάρει και την αποτελεσµατικότητα. Άρα βρισκόµαστε σήµερα και το λέω ευθαρσώς- µε την επιταγή των Ευρωπαίων να διορθώσουµε τα κακώς κεί- µενα. Το Υπουργείο Υγείας έχει πολύ µεγάλο αριθµό ατόµων που λειτουργούν µέσα σε αυτό. Το αντίστοιχο Υπουργείο της Γαλλίας\n9 ΣΥΝΕΔΡΙΑΣΗ ΡΙΣΤ - 31 ΙΑΝΟΥΑΡΙΟΥ µη σας πω ότι έχει το 1/10 ή και λιγότερα. Είναι αποτελεσµατικό και έχει διαφάνεια και έχει αυτό που πρέπει να έχει ένα Υπουργείο. Οι διευθύνσεις στα διάφορα Υπουργεία γίνονται και η συγκεκριµένη έγινε για να χειριστεί χρήµατα από το ΕΣΠΑ. Και ειλικρινά σας λέω ότι δεν το κατάφερε αυτό και µάλιστα για ένα µεγάλο χρονικό διάστηµα, παρ όλο που υπάρχει Διεύθυνση Ψυχικής Υγείας µέσα στο Υπουργείο Υγείας, τουλάχιστον τα δύο τελευταία χρόνια δεν έχει γίνει τίποτα. Υπάρχει µία φωλιά η οποία έχει δηµιουργήσει προβλήµατα και στην απορρόφηση του ΕΣΠΑ και σε εξασφάλιση συγκεκριµένων πρακτικών, οι οποίες χρήζουν ελέγχου. Δεν είµαι υπέρ του να έρθω σε αντίθεση µε την οποιαδήποτε αντίληψη ότι απλοποιούµε τα πράγµατα, αλλά τα κάνουµε λειτουργικά. Αν όντως βλέπουµε και σ αυτό το επίπεδο βλέπουµεότι χρειάζεται να υπάρχει ένας λειτουργικός κορµός στο Υπουργείο Υγείας, ο οποίος δεν ξέρω αν µπορεί να βρίσκεται κάτω από µία διεύθυνση, να αποτελείται από άτοµα τα οποία είναι ικανά να διεκπεραιώσουν τα σηµαντικά προβλήµατα της ψυχικής υγείας, τα οποία συνίστανται και στη διαχείριση των τόσων χρηµάτων του ΕΣΠΑ και στην ουσιαστική υλοποίηση αυτής της µεταρρύθ- µισης της ψυχικής υγείας, αυτό που µε ενδιαφέρει είναι να είναι ένα τµήµα λειτουργικό. Αν λέγεται διεύθυνση, αν λέγεται τµήµα ή δεν λέγεται τµήµα, θεωρώ ότι χρειάζεται ουσιαστική µεταρρύθ- µιση στην οποία θα ήθελα, ειλικρινά, να λάβω µέρος και να έχουν την άποψή µου απέναντι σ αυτό. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Ευχαριστούµε, κυρία Υπουργέ. Το λόγο έχει ο κ. Οικονόµου για τρία λεπτά. ΒΑΣΙΛΕΙΟΣ ΟΙΚΟΝΟΜΟΥ: Να είστε απόλυτα σίγουρη ότι ούτε εµένα µε αφορά και µε απασχολεί αυτό, πώς θα λέγεται. Άκουσα µε πολλή προσοχή, όµως, αυτά που είπατε και σας διαβεβαιώ ότι ως Δηµοκρατική Αριστερά γιατί ως Κοινοβουλευτικός Εκπρόσωπος έχω την ευθύνη του Υπουργείου Υγείας- από σήµερα, παρ όλο που έχω και το βάρος της συµµετοχής στην προκαταρκτική επιτροπή, θα ασχοληθώ ιδιαίτερα για την αποκάλυψη και την τιµωρία αυτών που λέτε. Γιατί αν ισχύουν αυτά που λέτε, δηλαδή υπάρχει φωλεά µέσα στο Υπουργείο όπου τα εκατοµµύρια των επιδοτήσεων και των επιχορηγήσεων της Ευρωπαϊκής Ένωσης τα κακοδιαχειρίστηκε και µάλιστα την ίδια στιγµή που έξω υπάρχουν δοµές, οι οποίες χαροπαλεύουν εγώ παίρνω ένα µικρό παράδειγµα που είναι όµως µεγάλο, γιατί είναι µεγάλη η περιφέρειά µου, η Περιφέρεια Αττικής, όπου υπάρχουν πολλές τέτοιες δοµές- αν λοιπόν έχω εγώ τα µηνύµατα αυτά, υπάρχουν τεράστια προβλήµατα. Δεν πληρώνονται οι εργαζόµενοι. Δεν υπάρχει η ροή των χρηµάτων. Υπάρχει καρκινική φωλεά µέσα στο Υπουργείο; Στελέχη που ενθυλάκωσαν ή, τέλος πάντων, κακοδιαχειρίστηκαν αυτά τα κονδύλια µέσα στο Υπουργείο Υγείας; Να τους τσακίσετε, να τους φέρετε µπροστά στη δικαιοσύνη µε ονόµατα. Ξέρετε γιατί; Κάθε ευρώ είναι πολύτιµο και είναι πολύ σηµαντικό σε οποιοδήποτε τοµέα. Αν υπάρχουν δηµόσιοι λειτουργοί, δηµόσιοι υπάλληλοι, οι οποίοι «έβαλαν χέρι» -να το πούµε έτσι λαϊκά- σε αυτά τα χρή- µατα που κατευθύνονται στην ψυχική υγεία, δηλαδή σε αυτή τη µεγάλη µεταρρύθµιση και τη µεγάλη προσπάθεια να φύγουµε από την τραγική εικόνα των ασύλων, αυτών των ιδρυµάτων που δεν τίµησαν και δυσφήµισαν τη χώρα µας, ειλικρινά πρέπει να δράσετε άµεσα. Εµένα θα µε έχετε συµπαραστάτη σε αυτήν την υπόθεση. Μη διστάσετε και µην ολιγωρείτε. Άµεσα χρειάζονται αυτές οι αποφάσεις, διότι σας λέω ότι ακούω και βλέπω προβλήµατα στο χώρο των ιδρυµάτων, είτε είναι δηµόσια ιδρύµατα, δηλαδή τα ιδρύµατα που λειτουργήσανε σε συνέχεια των παλιών ψυχιατρικών νοσοκοµείων, είτε είναι αυτά τα νέα ιδρύµατα τα µη κερδοσκοπικά που είναι µέσα από τα προγράµµατα που γίνονται. Και νοµίζω ότι η διαχείριση των χρηµάτων αυτών πρέπει να γίνει µε τρόπο διαφανή, µε τρόπο που δεν θα επιδέχεται καµµία παρερ- µηνεία. Εγώ σας έκανα την ερώτηση και µπήκα σε αυτήν τη συζήτηση όχι γιατί µ αρέσει να ακούω ιστορίες από τους διαδρόµους, όχι γιατί µε ενδιαφέρει να µείνει ένα status quo µέσα στο Υπουργείο -δεν µε αφορά άλλωστε, είναι δικιά σας αρµοδιότητα και δικιά σας ευθύνη- αλλά γιατί θέλω να σας πω κι εγώ και νοµίζω ότι και οι περισσότεροι έχουν αυτήν την πρόθεση- ότι πρέπει να δοθεί σηµασία, δηλαδή να είναι ψηλά στην ατζέντα του Υπουργείου, της δράσεώς σας, αλλά και στη διοικητική και οργανωτική δοµή του Υπουργείου η υπόθεση της ψυχικής υγείας. Τον τρόπο επιλέξτε τον εσείς, βρείτε τον εσείς που είστε η αρ- µόδια, είστε η υπεύθυνη. Όµως, όπου υπάρχει διαφθορά, τη χτυπάµε και πρέπει να βρούµε και το αποτελεσµατικό σχέδιο για να αντιµετωπιστεί αυτό το θέµα. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Ευχαριστούµε, κύριε συνάδελφε. Ορίστε, κυρία Υπουργέ, έχετε το λόγο. ΦΩΤΕΙΝΗ ΣΚΟΠΟΥΛΗ (Υφυπουργός Υγείας): Θα πρέπει να ξεκαθαρίσουµε ορισµένα πράγµατα. Όταν µιλάτε για ψυχική υγεία στην περιφέρεια και αυτές τις µη κυβερνητικές οργανώσεις, οι οποίες εκφράζουν ένα κοµµάτι της παρέµβασης στην ψυχική υγεία, αυτό το τµήµα εξυπηρετεί το 7% των ψυχικά ασθενών και παίρνει από το κράτος το 18% των δαπανών για την ψυχική υγεία. Οπότε πρέπει να το ξεκαθαρίσουµε και αυτό. ΒΑΣΙΛΕΙΟΣ ΟΙΚΟΝΟΜΟΥ: Άρα, άµα και αυτοί έχουν πρόβληµα ΦΩΤΕΙΝΗ ΣΚΟΠΟΥΛΗ (Υφυπουργός Υγείας): Δεύτερον, υπάρχει η αντίληψη -και τώρα είναι σε πολύ µεγάλη ένταση- που υπήρχε µετά τη χούντα «Χουντικός; Στο δικαστήριο!», η οποία όµως δεν λύνει το πρόβληµα, δυστυχώς. Είναι για συναισθηµατική κατανάλωση. Διότι αν δεν βάλουµε θεσµούς και δεν αλλάξουµε σιγά-σιγά νοοτροπίες και αν δεν εξασφαλίσουµε µέσα από παρεµβάσεις διοικητικές, άµεσες και µακροπρόθεσµες, την ευελιξία του διοικητικού συστήµατος, την εξασφάλιση της διαφάνειας και της αποτελεσµατικότητας, δεν πετυχαίνουµε τίποτα. Θα κρατήσει αυτό, θα ευχαριστηθεί ο κόσµος και µετά θα ξαναφτιάξουµε τους νόµους µας όπως µας βολεύει. Νοµίζω ότι το βάρος δεν πρέπει να το ρίξουµε τόσο στην τι- µωρία. Η τιµωρία όντως έχει ένα αποτέλεσµα, είναι ένα παράδειγµα, αλλά η ουσία βρίσκεται στο πώς διαµορφώνουµε την οργάνωση της κοινωνίας, ώστε να µην έχουµε στη συνέχεια τέτοια παραπτώµατα τα οποία, δυστυχώς, υπάρχουν στον ελλαδικό χώρο σε πάρα πολύ µεγάλο ποσοστό. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Ευχαριστώ, κυρία Υπουργέ. Όµως, πρέπει κι εγώ να σας πω επιτρέψτε µου την παρέµβαση- ότι ο λαός θέλει να τιµωρηθούν αυτοί που πραγµατικά και αποδεδειγµένα είναι υπεύθυνοι και βέβαια η κάθε κυβέρνηση είναι υπεύθυνη για το τι νόµους φέρνει για να ψηφίσει η κάθε Βουλή. Σας ευχαριστώ. Κυρίες και κύριοι συνάδελφοι, έχω την τιµή να ανακοινώσω στο Σώµα ότι τη συνεδρίασή µας παρακολουθούν από τα άνω δυτικά θεωρεία, αφού προηγουµένως ξεναγήθηκαν στην έκθεση της αίθουσας «ΕΛΕΥΘΕΡΙΟΣ ΒΕΝΙΖΕΛΟΣ» και ενηµερώθηκαν για την ιστορία του κτηρίου και τον τρόπο οργάνωσης και λειτουργίας της Βουλής, τριάντα οκτώ µαθητές και µαθήτριες και τέσσερις εκπαιδευτικοί από το 1ο Γυµνάσιο του Αιγάλεω. Η Βουλή τούς καλωσορίζει και τους εύχεται «καλή πρόοδο»! (Χειροκροτήµατα απ όλες τις πτέρυγες της Βουλής) Εισερχόµαστε τώρα στην έβδοµη µε αριθµό 888/ επίκαιρη ερώτηση πρώτου κύκλου του Βουλευτή Β Αθήνας του Κοµµουνιστικού Κόµµατος Ελλάδας κ. Χρήστου Κατσώτη προς τον Υπουργό Ανάπτυξης, Ανταγωνιστικότητας, Υποδοµών, Μεταφορών και Δικτύων, σχετικά µε τη στάση της Κυβέρνησης ως προς τους εργαζοµένους στα µέσα µαζικής µεταφοράς. Ορίστε, κύριε συνάδελφε, έχετε το λόγο για δύο λεπτά για να αναπτύξετε την επίκαιρη ερώτησή σας. ΧΡΗΣΤΟΣ ΚΑΤΣΩΤΗΣ: Ευχαριστώ, κυρία Πρόεδρε. Βέβαια η ερώτηση αυτή είναι επίκαιρη και για τα µέσα µαζικής µεταφοράς αλλά και για την κλιµάκωση της αυταρχικότητας και του αυταρχισµού που δείχνει η Κυβέρνηση και της καταστολής σε όποιον διαµαρτύρεται, σε όποιον αγωνίζεται. Και ο Λάσκαρης πήγε να καταργήσει την πάλη των τάξεων, όπως τώρα και ο Βρούτσης ή και ολόκληρη η Κυβέρνηση. Όµως, η πάλη των τάξεων δεν καταργείται, κύριε Υπουργέ, όσο υπάρ-\n10 7062 ΠΡΑΚΤΙΚΑ ΒΟΥΛΗΣ (ΟΛΟΜΕΛΕΙΑ) χουν τάξεις, όσο υπάρχουν εκµεταλλευτές και εκµεταλλευόµενοι. Και βέβαια καλό θα ήταν να ήταν εδώ σήµερα ο εκπρόσωπος των βιοµηχάνων, η µαριονέτα του µεγάλου κεφαλαίου, ο κ. Βρούτσης, ο νεκροθάφτης των συλλογικών συµβάσεων εργασίας, ο νεκροθάφτης του σταθερού ηµερήσιου χρόνου δουλειάς, αυτός που πρωτοστατεί εδώ για να υλοποιήσει όλες τις επιλογές του µεγάλου κεφαλαίου, για να φθηνύνει ακόµα περισσότερο η εργατική δύναµη, για να µπορέσουν να κερδίσουν τα µονοπώλια και οι πολυεθνικές στην περίοδο ανάκαµψης µε πάµφθηνη εργατική δύναµη και χωρίς κανένα δικαίωµα. Η Κυβέρνηση, όµως, φαίνεται ότι εδώ είναι ενιαία απέναντι στην καταστολή του εργατικού κινήµατος. Η επέµβαση των ΜΑΤ στο µετρό, η επέµβαση των ΜΑΤ χθες σε αυτούς που πήγαν να διαµαρτυρηθούν, σε µια παράσταση διαµαρτυρίας, δείχνει, λοιπόν, ότι κλιµακώνει η Κυβέρνηση τον αυταρχισµό στέλνοντας το µήνυµα «όλοι θα υποταχτείτε». Καµµία υποταγή, κύριε Υπουργέ, δεν υπάρχει περίπτωση να πετύχετε µε αυτήν τη στάση σας. Ήδη από χθες το βράδυ, εργαζόµενοι, αυτοί που καταλαβαίνουν ότι η πολιτική σας είναι φιλοµονοπωλιακή, αυτοί που καταλαβαίνουν ότι είστε εχθρός της ζωής τους, αυτοί που καταλαβαίνουν ότι υπονοµεύετε τους ίδιους, την οικογένειά τους και τα παιδιά τους, το µέλλον τους, αυτοί, λοιπόν, συµπαραστέκονται σε αυτούς τους εκπροσώπους των εργαζοµένων. (Στο σηµείο αυτό κτυπάει το κουδούνι λήξης του χρόνου οµιλίας του κυρίου Βουλευτή) Εχθές συλλάβατε τον Πρόεδρο της Οµοσπονδίας των συνταξιούχων του ΙΚΑ, τον Δήµο Κουµπούρη. Εχθές συλλάβατε την Πρόεδρο της Οµοσπονδίας Φαρµάκου, τη Γιώτα Ταβουλάρη. Εχθές συλλάβατε την Πρόεδρο της Οµοσπονδίας Λογιστών, την Ελισάβετ Ζαµπέτα. Εχθές συλλάβατε τον Πρόεδρο της Οµοσπονδίας Τύπου και Χάρτου, τον Γιάννη Τόλη. Εχθές συλλάβατε τον Γιώργο Πέρρο, µέλος της Εκτελεστικής Γραµµατείας της ΓΣΕΕ. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Ολοκληρώστε, σας παρακαλώ. Θα τα πείτε και στη δευτερολογία σας. Έχετε κι άλλο χρόνο. ΧΡΗΣΤΟΣ ΚΑΤΣΩΤΗΣ: Θα τελειώσω, κυρία Πρόεδρε. Νοµίζω ότι είναι ένα επίκαιρο ζήτηµα. Εδώ υπάρχει µια συγκέντρωση πέντε χιλιάδων ατόµων στα δικαστήρια. Επιτρέψτε µου, λοιπόν, λίγο χρόνο παραπάνω. Εχθές, λοιπόν, συλλάβατε εκπροσώπους εργαζοµένων πανελλαδικών δευτεροβάθµιων οργανώσεων, αλλά και κλαδικών συνδικάτων της Αττικής. Το µήνυµα που θέλετε να δώσετε δεν θα το πετύχετε. Οι εργαζόµενοι θα οργανώσουν την πάλη τους. Θα συντρίψουν αυτή σας τη στάση. Θα συντρίψουν τις δυνάµεις καταστολής µέσα από τη µαζική τους συµµετοχή, µέσα από την αποφασιστική και µαχητική τους οργάνωση. Και εµείς, κύριε Υπουργέ, µε αφορµή αυτό ρωτάµε: Τι θα κάνετε για την άµεση παύση της επιστράτευσης; Βεβαίως, εµείς καλούµε τους εργαζόµενους στην πράξη να την καταργήσουν. Τι θα κάνετε για να ακυρώσετε αυτό το αίσχος µε τους µισθούς, µε την κατάργηση των συλλογικών συµβάσεων εργασίας; Πρέπει να προστατευτούν οι συλλογικές συµβάσεις εργασίας. Βεβαίως, πολιτική σας είναι η κατάργησή τους. Όµως εµείς ρωτάµε τι θα κάνετε γι αυτά και αν πρόθεση της Κυβέρνησης είναι να συνεχίσετε στην ίδια γραµµή, που εµείς βέβαια δεν έχουµε άλλη εντύπωση. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Στην επίκαιρη ερώτηση θα απαντήσει ο Υπουργός κ. Κωνσταντίνος Χατζηδάκης. ΚΩΝΣΤΑΝΤΙΝΟΣ ΧΑΤΖΗΔΑΚΗΣ (Υπουργός Ανάπτυξης, Ανταγωνιστικότητας, Υποδοµών, Μεταφορών και Δικτύων): Κυρία Πρόεδρε, στην πραγµατικότητα καλούµαι να απαντήσω σε πολύ µεγάλο βαθµό- σε µια άλλη ερώτηση, σε σχέση µε την ερώτηση που είχε τεθεί από το συνάδελφο τον κ. Κατσώτη. Εν πάση περιπτώσει, απαντώντας κατ αρχάς στην ερώτηση αυτή καθ αυτή, που υποτίθεται ότι είχα κληθεί σήµερα να απαντήσω, θέλω να πω ότι η Βουλή αυτή ψήφισε ένα νόµο σε σχέση µε το ενιαίο µισθολόγιο. Δεν τον ψήφισε το Κοµµουνιστικό Κόµµα Ελλάδας, αλλά είναι νόµος του κράτους και ο νόµος αυτός ήταν προαπαιτούµενο, προκειµένου η χώρα να πάρει τη δόση των πολλών δισεκατοµµυρίων που απαιτούνταν για να λειτουργήσει το δηµόσιο και µάλιστα µε αυτήν τη δόση πληρώθηκαν και οι αµοιβές των εργαζοµένων στις συγκοινωνίες αλλά και οι οφειλές των συγκοινωνιακών φορέων. Υποχρέωση, λοιπόν, ήταν να εφαρµόσουµε το ενιαίο µισθολόγιο χωρίς καµµία εξαίρεση, χωρίς να υπάρχουν εργαζόµενοι δύο ταχυτήτων. Αυτό, στο διάλογο που είχε γίνει, έγινε σαφές στους εργαζόµενους του µετρό, οι οποίοι όµως επέµεναν στη γραµµή τους και µάλιστα προκηρύσσοντας παράνοµες απεργίες. Τρεις φορές κατ εξακολούθηση είχε κριθεί από τη δικαιοσύνη παράνοµη η απεργία των εργαζοµένων στο µετρό. Εποµένως τίθεται ένα ερώτηµα: Έχουµε τα δικαστήρια θεωρητικώς; Δεν πρέπει να σεβόµαστε τις αποφάσεις τους; Επειδή, λοιπόν, είχαν εξαντληθεί όλα τα περιθώρια, γι αυτόν το λόγο η Κυβέρνηση προχώρησε στο µέτρο το οποίο τελικώς κατέληξε. Η τοποθέτησή µας ξέρετε- δεν είναι µία τοποθέτηση η οποία ελήφθη ευχάριστα. Όταν όµως δεν υπάρχουν εναλλακτικές δυνατότητες, κάποια στιγµή πρέπει να λειτουργήσει το κράτος και οι πολίτες πρέπει να εξυπηρετηθούν, κύριε συνάδελφε. Άλλωστε το ότι η Κυβέρνηση δεν είχε ως αυτοσκοπό φυσικά να κινηθεί προς αυτήν την κατεύθυνση φαίνεται και από τη στάση µας στην περίπτωση των λεωφορείων και των τρόλεϊ, όπου εκεί που οι αντιδράσεις των εργαζοµένων ήταν πιο ήπιες, βλέπετε ότι ο διάλογος παρέµεινε ανοιχτός και παραµένει, όπως και στην περίπτωση του µετρό, για όλα τα θέµατα πέραν του ενιαίου µισθολογίου. Από εκεί και πέρα για το δεύτερο, το βασικό ζήτηµα που θέσατε στη σηµερινή σας τοποθέτηση, θέλω να επαναλάβω κάτι το οποίο είναι αυτονόητο. Οι νόµοι ισχύουν έναντι όλων. Ο οποιοσδήποτε δικαιούται φυσικά να απεργεί και να διαµαρτύρεται στο πλαίσιο του Συντάγµατος, αλλά κανένας δεν δικαιούται να καταλαµβάνει το γραφείο κάποιου άλλου και να ασκεί βία. Αυτή είναι η διαφορά µας. Θέλω να σας ρωτήσω το εξής: Στα καθεστώτα που υποστηρίζετε θα επιτρέπονταν οι καταλήψεις σε υπουργικά γραφεία; Εάν έρθει κάποιος στον Περισσό και κάνει κατάληψη, θα τον δεχθείτε µε χαρά; ΔΙΑΜΑΝΤΩ ΜΑΝΩΛΑΚΟΥ: Υπέρ των εργαζοµένων ΚΩΝΣΤΑΝΤΙΝΟΣ ΧΑΤΖΗΔΑΚΗΣ (Υπουργός Ανάπτυξης, Ανταγωνιστικότητας, Υποδοµών, Μεταφορών και Δικτύων): Μήπως η κοινωνία µε αυτές τις πρακτικές καταλήξει τελικώς να είναι ζούγκλα; Νοµίζω, ότι πρέπει να κάνετε και εσείς την αυτοκριτική σας. Νοµίζω ότι οι ακρότητες δεν βοηθούν και η νοµιµότητα πρέπει να γίνει σεβαστή από όλους και για όλες τις περιπτώσεις. ΠΡΟΕΔΡΕΥΟΥΣΑ (Μαρία Kόλλια-Τσαρουχά): Ευχαριστούµε, κύριε Υπουργέ. Ο κ. Κατσώτης έχει το λόγο για τρία λεπτά. ΧΡΗΣΤΟΣ ΚΑΤΣΩΤΗΣ: Κυρία Πρόεδρε, κύριε Υπουργέ, το σύστηµα που υποστηρίζετε κυριάρχησε µε πολλή βία και αίµα. Εάν, λοιπόν, διαβάσετε και την ιστορία θα δείτε πώς κυριάρχησε, κόντρα στους νόµους που υπήρχαν. Αλίµονο αν σήµερα το εργατικό κίνηµα καθίσει στα αυγά του και πει «αφού είναι έτσι ο νόµος, τι να κάνουµε;». Πάντα οι αγώνες γίνονται ενάντια στους νόµους. Πάντα οι νόµοι είναι ταξικοί. Υπηρετούν την τάξη που εσείς εκπροσωπείτε εδώ. Εκπροσωπούν την αστική τάξη, το κεφάλαιο και τις ανάγκες του. Όλοι οι νόµοι είναι επιλογές τους. Συντρίβουν τα δικαιώµατα των εργαζοµένων, αφήνουν πίσω ερείπια για να ξεπεράσει το κεφάλαιο την κρίση του. Και εσείς είστε ακριβώς το πολιτικό προσωπικό του κεφαλαίου που υλοποιείτε αυτά ακριβώς που εκείνοι σας λένε. Αναφερθήκατε στην κατάληψη. Εάν εµείς θέλαµε να κάνουµε κατάληψη, κύριε Υπουργέ, θα την είχαµε κάνει, το ξέρετε πολύ καλά αυτό. Ήταν µία απλή διαµαρτυρία. Ο κ. Βρούτσης όµως ούτε την απλή διαµαρτυρία δεν ανέχεται. Ήταν µια απλή διαµαρτυρία τριάντα πέντε ανθρώπων που εκπροσωπούσαν όλους τους κλάδους γι αυτήν την προσβλητική, την προκλητική δήλωση που έκανε ότι οι συντάξεις που παίρνουν οι εργαζόµενοι, ο λαός, είναι αποτέλεσµα πελατειακών σχέσεων. Είναι ντροπή, είναι αίσχος! ΠΡΟΕΔΡΕΥΟΥΣΑ (Μαρία Kόλλια-Τσαρουχά): Κύριε συνά-\n11 ΣΥΝΕΔΡΙΑΣΗ ΡΙΣΤ - 31 ΙΑΝΟΥΑΡΙΟΥ δελφε, σας παρακαλώ πολύ, µε όλον το σεβασµό, να τοποθετήστε στο θέµα της επίκαιρης ερώτησης. ΧΡΗΣΤΟΣ ΚΑΤΣΩΤΗΣ: Κυρία Πρόεδρε, τοποθετούµαι σε αυτό! ΠΡΟΕΔΡΕΥΟΥΣΑ (Μαρία Κόλλια-Τσαρουχά): Πιστεύω ότι θα δηµιουργηθεί συζήτηση και µετά, στο πλαίσιο της νοµοθετικής διαδικασίας και τότε µπορείτε να τοποθετηθείτε εκτενέστερα. Παρακαλώ ολοκληρώστε επί της επίκαιρης ερώτησης. ΧΡΗΣΤΟΣ ΚΑΤΣΩΤΗΣ: Κυρία Πρόεδρε, µιλάµε για τον αυταρχισµό της Κυβέρνησης ΠΡΟΕΔΡΕΥΟΥΣΑ (Μαρία Kόλλια-Τσαρουχά): Θα µπορούσα να συµφωνήσω, αλλά σας λέω και πάλι µε όλον το σεβασµό προς το πρόσωπό σας- να τοποθετηθείτε στην επίκαιρη ερώτηση για να κλείσει. Υπάρχουν και άλλοι συνάδελφοι που θέλουν να πάρουν το λόγο για τις επίκαιρες ερωτήσεις και περιµένουν και οι Υπουργοί. Θα έρθει η ώρα να τα πείτε µέσα στο Κοινοβούλιο. Ολοκληρώστε σας παρακαλώ, επί της επίκαιρης ερώτησης σας. ΧΡΗΣΤΟΣ ΚΑΤΣΩΤΗΣ: Κυρία Πρόεδρε, µε διακόψατε ΠΡΟΕΔΡΕΥΟΥΣΑ (Μαρία Kόλλια-Τσαρουχά): Συγγνώµη που σας διέκοψα. Έχετε λίγο χρόνο ακόµη, αλλά σας παρακαλώ επί της επίκαιρης ερωτήσεως. ΧΡΗΣΤΟΣ ΚΑΤΣΩΤΗΣ: Λέω, λοιπόν ότι ο αυταρχισµός της Κυβέρνησης και στα µέσα µαζικής µεταφοράς είχε τον ίδιο στόχο όπως και χθες. Θέλει να επιβάλει το νόµο και την τάξη. Αυτή είναι η λογική της Κυβέρνησης, να υποταχθούν όλοι οι εργαζόµενοι. Εµείς δεν ζητήσαµε εξαιρέσεις, κύριε Υπουργέ, και ούτε µιλούµε για εξαιρέσεις. Μιλάµε για προστασία των συλλογικών συµβάσεων εργασίας. Εσείς µιλάτε για εξαιρέσεις. Εµείς, κύριε Υπουργέ, δεν µιλάµε για «σεβασµό στις αποφάσεις», όπως είπατε. Οι αποφάσεις δεν υπηρετούν όλο το λαό. Έχετε µία γραµµή. Λέτε ότι το µνηµόνιο είναι ένα εργαλείο για να ξεπεραστεί η κρίση και έχει σαν αποδέκτες τους εργαζόµενους και τα λαϊκά στρώµατα. Υπηρετεί το κεφάλαιο και τις ανάγκες του και λέτε ότι αυτός που σήµερα χάνει τα πάντα πρέπει να σεβαστεί αυτό το νόµο που εσείς λέτε ότι είναι νόµος και πρέπει να εφαρµοστεί. Ε, όχι! Θα αγωνιστούν οι εργαζόµενοι για τις συλλογικές συµβάσεις εργασίας που είναι ένας θεσµός που έχει κατακτηθεί µε πολλούς αγώνες. Ο εργαζόµενος λαός θα υπερασπιστεί το δικαίωµα του να αγωνίζεται και κανείς δεν θα µπορεί να µπει εµπόδιο σε αυτό όσο κι αν επιχειρήσει η Κυβέρνηση, όσες δυνάµεις καταστολής κι αν στέλνει στους αγωνιζόµενους εργαζόµενους. Να ξέρετε ότι θα βρει µπροστά της ένα τείχος από αποφασισµένους αγωνιζόµενους εργαζόµενους για να διεκδικήσουν τη ζωή που δικαιούνται, για να ανατρέψουν αυτή την άθλια πολιτική σας, η οποία υπηρετεί µόνο τα κέρδη και το κεφάλαιο. ΠΡΟΕΔΡΕΥΟΥΣΑ (Μαρία Kόλλια-Τσαρουχά): Ευχαριστούµε, κύριε συνάδελφε. Ο κύριος Υπουργός έχει το λόγο. ΚΩΝΣΤΑΝΤΙΝΟΣ ΧΑΤΖΗΔΑΚΗΣ (Υπουργός Ανάπτυξης, Ανταγωνιστικότητας, Υποδοµών, Μεταφορών και Δικτύων): Κύριε συνάδελφε, στην πραγµατικότητα αυτό το οποίο έγινε χθες ήταν το εξής: Ο συνάδελφος κ. Βρούτσης εξέφρασε µία άποψη σε σχέση µε το ασφαλιστικό σύστηµα και είχε την ευθύνη προφανώς αυτής της άποψης που εξέφρασε. ΔΙΑΜΑΝΤΩ ΜΑΝΩΛΑΚΟΥ: Προκλητική. ΚΩΝΣΤΑΝΤΙΝΟΣ ΧΑΤΖΗΔΑΚΗΣ (Υπουργός Ανάπτυξης, Ανταγωνιστικότητας, Υποδοµών, Μεταφορών και Δικτύων): Στη συνέχεια, επειδή κάποιοι συνδικαλιστές που πρόσκεινται στο δικό σας χώρο ΧΡΗΣΤΟΣ ΚΑΤΣΩΤΗΣ: Έχω εδώ φωτογραφίες ΠΡΟΕΔΡΕΥΟΥΣΑ (Μαρία Kόλλια-Τσαρουχά): Θα έρθει ο κύριος Υπουργός και θα τοποθετηθεί. Κύριε Κατσώτη, σας παρακάλεσα να µην κάνετε τη συζήτηση για το συγκεκριµένο θέµα, γιατί θα έρθει και ο κ. Βρούτσης και θα διαµειφθεί φαντάζοµαι- ένας ανοιχτός διάλογος για να ενη- µερωθούν και οι πολίτες ΧΡΗΣΤΟΣ ΚΑΤΣΩΤΗΣ: Κυρία Πρόεδρε, οι ίδιοι έβγαλαν τις φωτογραφίες και δεν αρκέστηκαν ΠΡΟΕΔΡΕΥΟΥΣΑ (Μαρία Kόλλια-Τσαρουχά): Εγώ σας λέω και πάλι να σεβαστείτε τη διαδικασία. Με συγχωρείτε, αλλά δεν έχετε το λόγο. Δεν γράφεται τίποτα στα Πρακτικά. ΧΡΗΣΤΟΣ ΚΑΤΣΩΤΗΣ: ΠΡΟΕΔΡΕΥΟΥΣΑ (Μαρία Kόλλια-Τσαρουχά): Καλώς, κύριε συνάδελφε. Σας ευχαριστώ που σέβεστε το Προεδρείο. Ορίστε, κύριε Υπουργέ, έχετε το λόγο. ΚΩΝΣΤΑΝΤΙΝΟΣ ΧΑΤΖΗΔΑΚΗΣ (Υπουργός Ανάπτυξης, Ανταγωνιστικότητας, Υποδοµών, Μεταφορών και Δικτύων): Επειδή, λοιπόν, κάποιοι συνδικαλιστές που πρόσκεινται στο δικό σας χώρο διαφώνησαν µε την άποψή του, αποφάσισαν να καταλάβουν το Γραφείο του. Πόσο δηµοκρατικό είναι αυτό, όταν κάποιος εκφράζει µία άποψη να γίνεται στόχος και µάλιστα µε αυτόν τον τρόπο; ΧΡΗΣΤΟΣ ΚΑΤΣΩΤΗΣ: ΠΡΟΕΔΡΕΥΟΥΣΑ (Μαρία Κόλλια-Τσαρουχά): Κύριε Υπουργέ, σας παρακαλώ πολύ µη δυναµιτίζετε άλλο το κλίµα. Θα έρθει ο κ. Βρούτσης και θα απαντήσει ο ίδιος. Ίσως τοποθετηθούν και άλλοι συνάδελφοι. Με όλον το σεβασµό, τοποθετηθείτε και εσείς στο θέµα της επίκαιρης. ΚΩΝΣΤΑΝΤΙΝΟΣ ΧΑΤΖΗΔΑΚΗΣ (Υπουργός Ανάπτυξης, Ανταγωνιστικότητας, Υποδοµών, Μεταφορών και Δικτύων): Απ όσο γνωρίζω, το ΚΚΕ έχει δεχθεί τη συνταγµατική νοµιµότητα. Δηλώνει ότι κινείται στο πλαίσιο της συνταγµατικής νοµιµότητας και νοµίζω πως η χθεσινή ενέργεια δεν ήταν, φυσικά, µέσα σε αυτό το πλαίσιο. Είµαι βέβαιος ότι µέσα σας µετανιώνετε... ΧΡΗΣΤΟΣ ΚΑΤΣΩΤΗΣ:... ΚΩΝΣΤΑΝΤΙΝΟΣ ΧΑΤΖΗΔΑΚΗΣ (Υπουργός Ανάπτυξης, Ανταγωνιστικότητας, Υποδοµών, Μεταφορών και Δικτύων):...γι αυτή την πράξη. ΧΡΗΣΤΟΣ ΚΑΤΣΩΤΗΣ:... ΠΡΟΕΔΡΕΥΟΥΣΑ (Μαρία Κόλλια-Τσαρουχά): Είπατε και εσείς αυτά που θέλατε. Θα αφήσετε και τον Υπουργό να πει αυτά που θέλει. Ο λαός κρίνει, σχολιάζει και ξέρει τι ακούει και τι γίνεται. Εν πάση περιπτώσει, κύριε Υπουργέ, συνεχίστε. ΚΩΝΣΤΑΝΤΙΝΟΣ ΧΑΤΖΗΔΑΚΗΣ (Υπουργός Ανάπτυξης, Ανταγωνιστικότητας, Υποδοµών, Μεταφορών και Δικτύων): Η Ελλάδα έχει Κοινοβουλευτική Δηµοκρατία. Η Κυβέρνηση που σή- µερα υπάρχει µπορεί να µη σας αρέσει, αλλά έχει εκλεγεί ΧΡΗΣΤΟΣ ΚΑΤΣΩΤΗΣ: ΚΩΝΣΤΑΝΤΙΝΟΣ ΧΑΤΖΗΔΑΚΗΣ (Υπουργός Ανάπτυξης, Ανταγωνιστικότητας, Υποδοµών, Μεταφορών και Δικτύων): µετά από δηµοκρατικές εκλογές, έχει να διαχειριστεί µια πολύ δύσκολη κατάσταση. Κανένας νοµίζω- δεν ζηλεύει τη θέση της Κυβέρνησης. Πολλές φορές, πράγµατι, έχουµε να διαλέξουµε ανάµεσα στο κακό και στο χειρότερο. Πέρασε ο συγκεκριµένος νόµος, ο οποίος θεσπίζει το ενιαίο µισθολόγιο. Το ενιαίο µισθολόγιο, λοιπόν, είναι απόφασή µας να εφαρµοστεί χωρίς εξαιρέσεις. Φυσικά, γίνεται διάλογος και θα γίνεται διάλογος µέσα στο πλαίσιο, βεβαίως, των δυνατοτήτων της Κυβέρνησης. Διάλογος γίνεται αυτήν την ώρα, για παράδειγµα, στις οδικές συγκοινωνίες µε τα συνδικάτα. Έχει ξεκινήσει αυτός ο διάλογος. Δεν µπορεί να ανατραπεί ο νόµος για το ενιαίο µισθολόγιο, αλλά οτιδήποτε άλλο αφορά στις εργασιακές σχέσεις, στους εργαζοµένους, προφανώς, συζητείται. Οι εργαζόµενοι δεν είναι απέναντι. Αντιθέτως, είµαστε µαζί στην προσπάθεια για καλύτερες συγκοινωνίες. Έχουµε να ανεβούµε όλοι µαζί µια ανηφόρα, οι εργαζόµενοι γιατί υφίστανται θυσίες, η Κυβέρνηση γιατί πρέπει να πάρει δύσκολες αποφάσεις. Δεν πρέπει, όµως, να κάνουµε πίσω, διότι τότε θα εκτροχιαστεί η Ελλάδα. Οι θυσίες που έχουν γίνει τα τελευταία χρόνια δεν πρέπει να πάνε χαµένες. Πρέπει να προχωρήσουµε, να κάνουµε και το τελευταίο κοµµάτι της διαδροµής, για να πάµε όλοι µαζί σε έναν καλύτερο δρόµο. Γι αυτό, οι ακρότητες σε καµµία περίπτωση δεν βοηθούν. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Ευχαριστούµε, κύριε συνάδελφε. ΧΡΗΣΤΟΣ ΚΑΤΣΩΤΗΣ: ΠΡΟΕΔΡΕΥΟΥΣΑ (Μαρία Κόλλια-Τσαρουχά): Σεβαστείτε τους άλλους συναδέλφους και τη διαδικασία, κύριε Κατσώτη. Σας είπα ότι θα ακολουθήσει άλλη συζήτηση.\n12 7064 ΠΡΑΚΤΙΚΑ ΒΟΥΛΗΣ (ΟΛΟΜΕΛΕΙΑ) ΧΡΗΣΤΟΣ ΚΑΤΣΩΤΗΣ: ΠΡΟΕΔΡΕΥΟΥΣΑ (Μαρία Κόλλια-Τσαρουχά): Καθένας επιλέγει να απαντήσει όπως κρίνει ο ίδιος, όπως και εσείς. Εισερχόµεθα στη συζήτηση της πρώτης µε αριθµό 895/ επίκαιρης ερώτησης δευτέρου κύκλου της Βουλευτού Λακωνίας της Νέας Δηµοκρατίας κ. Φεβρωνίας Πατριανάκου προς τον Υπουργό Παιδείας και Θρησκευµάτων, Πολιτισµού και Αθλητισµού, σχετικά µε τη διαχείριση και ανάδειξη της µνηµειακής κληρονοµιάς της Σπάρτης. Ορίστε, κυρία συνάδελφε, έχετε το λόγο. ΦΕΒΡΩΝΙΑ ΠΑΤΡΙΑΝΑΚΟΥ: Κύριε Υπουργέ, αφορµή για αυτήν την επίκαιρη ερώτηση αποτέλεσε δηµοσίευµα της εφηµερίδας «GUARDIAN» στις αρχές αυτού του έτους, όπου προτάθηκε η πόλη της Σπάρτης ως δεύτερη ανάµεσα σε δέκα τουριστικούς προορισµούς, µεταξύ των οποίων η Βαρκελώνη, το Ντουµπάι, η Κωνσταντινούπολη, η Νέα Υόρκη. Ως λόγο ανάδειξής της προβάλλει το δηµοσίευµα την ιστορία της. Η Σπάρτη εµπνέει, κύριε Υπουργέ. Ισχυρά πολιτιστικά στοιχεία προκαλούν θετικές σκέψεις. Είναι ένα brand name, δηλαδή µία συλλογή σκέψεων που κάνουν οι πάντες για τον προορισµό «Σπάρτη», που εκπέµπει θετικά µηνύµατα. Ισχύς, σθένος, συντροφικότητα, περηφάνια, ηγεσία, ανδρεία, πειθαρχία, αυτοθυσία, είναι συµπυκνωµένες σε ένα όνοµα: Λεωνίδας. Ευνοµία, ευταξία, κοινωνική δικαιοσύνη είναι συµπυκνωµένες σε ένα όνοµα: Λυκούργος. Δεν χρειαζόµαστε πολλά. Χρειαζόµαστε µία συγκροτηµένη στρατηγική ανάδειξη. Πρέπει να εκπέµψουµε σταθερά και αξιόπιστα µηνύµατα. Και εµείς τι έχουµε; Έχουµε ένα αρχαιολογικό µουσείο που παλεύουµε δεκαπέντε χρόνια για να γίνει. Το νέο αρχαιολογικό µουσείο είναι το όνειρο και το όραµα που συνεχώς µας διαφεύγει. Έχουµε ένα απαρχαιωµένο Μουσείο, το οποίο δεν µπορεί να στεγάσει ούτε το 1% των ευρηµάτων. Έχουµε το Αρχαίο Θέατρο Σπάρτης σε συνδυασµό µε την Ακρόπολη. Αν δεν υπήρχε το «ΔΙΑΖΩΜΑ», η ΜΚΟ και το Ίδρυµα «Νιάρχος» σήµερα ακόµα αυτό θα ήταν στα αζήτητα. Έχουµε τον αρχαιολογικό χώρο της Πελλάνας. Πραγµατικά, είναι σιδηρόφρακτος µε λουκέτα. Μυκηναϊκοί θολωτοί τάφοι, ταφικά µνηµεία, ακρόπολη, κυκλώπεια τείχη, όλα αυτά είναι θαµ- µένα στη σύγχρονη ιστορία µας και στον πολιτισµό µας και αυτό προκαλεί ντροπή. Ο αρχαιολογικός χώρος της Ακρόπολης, ο καταχωµένος τάφος, όπως είπα, είναι ουσιαστικά µη επισκέψιµοι. Τα έργα στο Μυστρά, πραγµατικά, προχωρούν µε αργούς ρυθµούς και εκεί -όσο µπορώ να το αξιολογήσω- γίνεται µία καταπληκτική δουλειά. Το ερώτηµα που αποπνέει και σας εκπέµπει όλη η κοινωνία της Λακωνίας είναι γιατί δεν αξιοποιούµε τη δύναµή της; ΠΡΟΕΔΡΕΥΟΥΣΑ (Μαρία Κόλλια-Τσαρουχά): Ευχαριστούµε, κυρία συνάδελφε. Θα απαντήσει ο Αναπληρωτής Υπουργός κ. Κωνσταντίνος Τζαβάρας. Ορίστε, κύριε Υπουργέ, έχετε το λόγο. ΚΩΝΣΤΑΝΤΙΝΟΣ ΤΖΑΒΑΡΑΣ (Αναπληρωτής Υπουργός Παιδείας και Θρησκευµάτων, Πολιτισµού και Αθλητισµού): Αναµφίβολα, κυρία συνάδελφε, η µεγάλη δύναµη της Ελλάδας είναι η πολιτιστική κληρονοµιά. Για αιώνες τώρα η ιστορία αυτού του τόπου και η δηµιουργία όλων εκείνων που επινόησαν αξεπέραστες αξίες και ιδέες έχουν καταστήσει, πράγµατι, την Ελλάδα έναν από τους πιο ξεχωριστούς τόπους και τον ελληνικό λαό έναν από τους λαούς που έδωσαν στην υφήλιο, στην οικουµένη έναν από τους επτά ή τους οκτώ µεγαλύτερους πολιτισµούς που εξακολουθούν ακόµα να έχουν αξία. Βέβαια, θα ήθελα να επαινέσω τον οίστρο σας και να σας πω ότι είναι πάρα πολύ σηµαντικό Βουλευτές να υποστηρίζουν την εκλογική τους περιφέρεια. Όµως, σε αυτήν την πολύ ξεχωριστή τους τοποθέτηση δεν θα πρέπει να αγνοούν ή τουλάχιστον- να παραγνωρίζουν το γεγονός ότι η Ελλάδα είναι ένας αναπεπτα- µένος αρχαιολογικός χώρος που εάν κάποιος κάνει τον κόπο να µετρήσει θα δει ότι έχει είκοσι χιλιάδες αρχαιολογικούς χώρους. Από αυτούς οι διακόσιοι πενήντα είναι οργανωµένοι και επισκέψιµοι. Μέσα στους διακόσιους πενήντα, βεβαίως, µία από τις πιο εξέχουσες θέσεις έχει ο τόπος της αρχαίας Σπάρτης. Το Υπουργείο δεν περίµενε την εφηµερίδα «GUARDIAN» για να µας πει αν είναι πρώτη ή δεύτερη σε επισκεψιµότητα ή σε πιθανή επισκεψιµότητα η περιοχή της Σπάρτης. Ήδη προ πολλού έχει ξεκινήσει και συνεχίζεται ένα µεγάλο πρόγραµµα, που έχει σχέση και στόχο την ανάδειξη και την ανάπλαση, αλλά και την προβολή των αρχαιολογικών µνηµείων που υπάρχουν στην περιοχή τόσο του Ευρώτα όσο και µέσα στον πολεοδοµικό ιστό της Σπάρτης όσο και ευρύτερα στην περιοχή της Λακωνίας. Αν θέλετε, κυρία Πρόεδρε, µπορώ να συνεχίσω στη δευτερολογία µου, γιατί δεν θέλω να κάνω κατάχρηση της ανοχής σας. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Ευχαριστούµε, κύριε Υπουργέ. ΚΩΝΣΤΑΝΤΙΝΟΣ ΤΖΑΒΑΡΑΣ (Αναπληρωτής Υπουργός Παιδείας και Θρησκευµάτων, Πολιτισµού και Αθλητισµού): Αυτό, λοιπόν, που έχω να σας πω, επιγραµµατικά, απαριθµώντας µερικά πράγµατα, είναι ότι ήδη από την προηγούµενη προγραµµατική περίοδο, στο πλαίσιο δηλαδή του Γ Κοινοτικού Πλαισίου, είχε ξεκινήσει υποέργο στο πλαίσιο ενός µεγαλύτερου έργου που είχε σκοπό την ανάδειξη και την προστασία και τη συντήρηση αρχαιολογικών µνηµείων στην περιοχή του Ευρώτα. Μιλάµε, βέβαια, για έργα που έχουν σχέση µε το Ιερό της Ορθίας Αρτέµιδος, το Βωµό του Ευρώτα, το Βωµό του Ψυχικού. Ήδη µε απόφαση από το 2010 του Γενικού Γραµµατέα της Περιφέρειας Πελοποννήσου είναι σε εξέλιξη και προχωράει ένα µεγάλο έργο ανάπλασης, ανάδειξης και προστασίας των έργων που έχουν σχέση µε την ακρόπολη της Σπάρτης, που έχει σκοπό, βεβαίως, να καταστήσει επισκέψιµο το χώρο αυτόν, να αναστηλώσει και να στερεώσει τα µνηµεία, όπως είναι της Χαλκιοίκου Αθηνάς, όπως είναι το κυκλοτερές οικοδόµηµα και µια σειρά άλλα τέτοια οικοδοµήµατα, µνηµεία. Επίσης, σκοπός όλων των δράσεων που κάνει η Ε ΕΠΚΑ -και τις κάνει µε αυτεπιστασία- είναι να αποκατασταθεί η σύνδεση και η ενοποίηση των αρχαιολογικών χώρων, να υπάρξει ένα σύστηµα οργανωµένο, ευρύ και κατατοπιστικό ενηµερωτικών πινακίδων, να υπάρξει ένα έντυπο υλικό, το οποίο θα προσφέρεται και για τους εγχώριους επισκέπτες αλλά και για τους αλλοδαπούς. Βέβαια, δεν πρέπει να παραγνωρίζουµε το γεγονός ότι αυτήν τη στιγµή υπάρχει σε εξέλιξη µελέτη από το Σωµατείο «ΔΙΑ- ΖΩΜΑ» που αφορά την αποκατάσταση του Θεάτρου της Σπάρτης και εποπτεύεται από την αρµόδια Εφορεία Προϊστορικών και Κλασικών Αρχαιοτήτων. Τέλος, όσον αφορά τη µεγάλη υπόθεση του Μυστρά, είναι µία προσπάθεια που συνεχίζεται από δεκαετίας, γίνεται ένα πολύ µεγάλο έργο στην περιοχή του Μυστρά, µε αναστηλωτικές εργασίες, µε εργασίες διευθέτησης, µε εργασίες αναµόρφωσης του µουσείου που υπάρχει, µε νέες περιοδικές εκθέσεις που γίνονται. Εκεί, κυριολεκτικά, υπάρχει ένας οργασµός. Όσον δε αφορά το θέµα του Αρχαιολογικού Μουσείου, υπάρχει σε εξέλιξη προγραµµατική συµφωνία µεταξύ του Γενικού Γραµµατέα της Περιφέρειας Πελοποννήσου και του Υπουργείου Πολιτισµού στο πλαίσιο, µάλιστα, της πολιτιστικής ανάπτυξης της περιοχής, όπου έχουν ξεκινήσει ανασκαφικές έρευνες στο χώρο του παλαιού µουσείου και ήδη προχωράµε σε µελέτη για την ανέγερση καινούργιου µουσείου. Τέλος, όσον αφορά τα -εντός του πολεοδοµικού ιστού της Σπάρτης αποκαλυφθέντα κατά τις ιδιωτικές έρευνες ή κατά τη διαδικασία της ανέγερσης νέων οικοδοµών- µνηµεία βυζαντινής κυρίως εποχής, είναι δεδοµένο ότι στα οικοδοµικά τετράγωνα 126 και 127, µε αυτεπιστασία της Ε ΕΒΑ, έχουν ξεκινήσει οι εργασίες και συνεχίζονται για την ανάδειξη, την προστασία και την αξιοποίηση των µνηµείων της βυζαντινής περιόδου που υπάρχουν. Υπάρχει ναός, ένα βυζαντινό λουτρό, καθώς και ένα υστερορωµαϊκό βαλανείο. Όλα αυτά τα προσέχουµε. Σε όλα αυτά δίνουµε πολύ µεγάλη σηµασία και τα αναγνωρίζουµε. Βεβαίως, δεν πρόκειται σε καµµία περίπτωση η οποιαδήποτε γραφειοκρατική ολιγωρία ή αβλεψία να στοιχίσει σε θέµατα που έχουν σχέση µε την προβολή και την αξιοποίηση ενός από τους\n13 ΣΥΝΕΔΡΙΑΣΗ ΡΙΣΤ - 31 ΙΑΝΟΥΑΡΙΟΥ µεγαλύτερους και λαµπρότερους ιστορικούς τόπους της Ελλάδας, που είναι η περιοχή της Σπάρτης. ΠΡΟΕΔΡΕΟΥΣΑ (Μαρία Κόλλια-Τσαρουχά): Ευχαριστούµε, κύριε Υπουργέ. Το λόγο έχει η κ. Πατριανάκου για τρία λεπτά. ΦΕΒΡΩΝΙΑ ΠΑΤΡΙΑΝΑΚΟΥ: Κύριε Υπουργέ, άκουσα µε πολλή προσοχή την τοποθέτησή σας. Παρ ότι η τωρινή διαδικασία λέγεται κοινοβουλευτικός έλεγχος, δεν ήρθα εδώ ούτε ως ελεγκτής ούτε για να ψέξω, ήρθα για να εµπνεύσω και να βοηθήσω να εµπνεύσουµε όλοι µαζί αυτούς που πρέπει να προωθήσουν και να προβάλουν την ιστορία και τον πολιτισµό µας. Θεωρώ ότι δεν τιµά ούτε εµένα ούτε εσάς να µε αντιµετωπίζετε -όταν µιλώ για το πανίσχυρο brand name «Σπάρτη»- σαν ένα Βουλευτή που ήρθε να ενισχύσει την εκλογική του περιφέρεια. Είναι ένας Βουλευτής που αγωνιά και µάχεται, όπως και εσείς, για το σύνολο της χώρας, µίας χώρας που βρίσκεται κάτω από δύσκολες συνθήκες και βάλλεται πανταχόθεν το ισχυρό δικό της brand name. Πρόσφατα µου απαντήσατε -στις 10 Ιανουαρίου σε σχετική µου ερώτηση- σχετικά µε την εξέλιξη των έργων που εκτελεί το Υπουργείο σας στη Λακωνία. Έχουµε οργάνωση, βελτίωση επισκεψιµότητας του αρχαιολογικού χώρου Γερακίου και συντήρηση µνηµείων. Είναι ένα έργο ευρώ. Πρέπει να τελειώσει το Έχει µόνο 26% απορροφητικότητα. Πράγµατι, υπάρχει ένταξη του έργου, προστασία, προβολή και ανάδειξη µνηµείων που έχουν αποκαλυφθεί στον πολεοδοµικό ιστό της Σπάρτης και η σύνδεσή τους µε τα βυζαντινά µνηµεία έχει µόλις 7% απορροφητικότητα. Πρέπει να τελειώσει το Έχουµε ακόµη αποκατάσταση και ανάδειξη του ανατολικού τείχους της Μονεµβασίας, που έχει µόλις 4% απορροφητικότητα. Πρέπει να τελειώσει το Πάει καλά η αναστήλωση µνηµείων αρχαιολογικού χώρου του Μυστρά. Και λέω ότι πάει καλά, γιατί εκεί το ποσοστό είναι 21%, αλλά πρέπει να τελειώσει το Βεβαίως, έχουµε και άλλα έργα εξαιρετικά µεγάλης σηµασίας, τα οποία προχωρούν µε εξαιρετικά αργούς ρυθµούς. Αυτό που µας ανησυχεί είναι ότι έχει χαθεί η αίσθηση του επείγοντος. Αργοί ρυθµοί, έλλειψη προσωπικού, δεν υπάρχει η πολυτέλεια για προσωπικές διαφωνίες ή ιδεολογικές εµµονές µεταξύ των επιστηµόνων αρχαιολόγων. Η Πελλάνα είναι ένα εξαιρετικά σηµαντικό µνηµείο, µία πόλη η οποία µπορεί να αναδειχθεί και να αποτελέσει «τροµακτικό» πόλο έλξης. Παρ όλα αυτά είναι µη προσπελάσιµη. Είναι κλεισµένη µε λουκέτα. Οι θολωτοί µυκηναϊκοί τάφοι ρηγµατώνονται, καταρρέουν και πληµµυρίζουν µε λάσπη. Λεύκτρο-Σπάρτη, αυτός ο δρόµος είναι µισός, κύριε Υπουργέ. Ξέρετε πάρα πολύ καλά ότι ο άλλος µισός είναι Ολυµπία-Λεύκτρο. Είναι η πνευµατική και πολιτιστική δίοδος που ενώνει την ανατολή µε τη δύση. (Στο σηµείο αυτό κτυπάει το κουδούνι λήξεως του χρόνου οµιλίας της κυρίας Βουλευτού) Λεύκτρο-Σπάρτη. Προχωρά µε αργούς ρυθµούς. Απολύεται προσωπικό, ενώ αντίθετα έπρεπε να υπάρχει διαρκής επιτάχυνση. Μοιραζόµαστε κοινή προϊσταµένη µε την Εφορεία Προϊστορικών Αρχαιοτήτων της Αργολίδας. Ψηφιδωτά ρηµάζουν σε αποθήκες, αντί να τα βγάλουµε και να τα εκθέσουµε σε όλη την πόλη της Σπάρτης. Από παντού τα µηνύµατα που έρχονται είναι ότι επιτέλους πρέπει να κάνουµε οργανωµένες αρχαιολογικές ανασκαφές και να καλέσουµε όλα τα πανεπιστήµια του κόσµου να συστρατευθούν σ αυτές τις µάχες. Πρέπει να επιστρατεύσουµε τους εκατοντάδες απόφοιτους, που έχουν λαµπρές σπουδές, µε ειδικά κίνητρα. Πρέπει να υπάρξει αξιοκρατική ενίσχυση των υπηρεσιών. Πρέπει να σπάσει η θεοκρατική αυθεντία των αρχαιολόγων. Πρέπει να στηρίξετε την πρότασή µας για Βυζαντινές Σπουδές. Το κυριότερο είναι ότι θέλω να σας ευχαριστήσω και δηµοσίως, διότι χθες υπογράψατε τη µελέτη για την Αγία Σοφία Άνω Πόλης Μονεµβασίας, ένα ναό οκταγωνικού τρούλου, που είναι αντίγραφο της Αγίας Σοφίας της Κωνσταντινούπολης. Θέλω να σας παρακαλέσω για την ένταξη στο ΕΣΠΑ ενός συµπλέγµατος τριών βυζαντινών ναών στο Φαρακλό Βοιών. Εκεί είναι έτοιµα τα πάντα. Το µόνο που θέλουµε είναι να πείτε στις υπηρεσίες να συντάξουν το τεχνικό δελτίο. Επίσης, εκείνο για το οποίο θέλω να σας παρακαλέσω είναι να επιταχύνουµε τις εργασίες στο δρόµο Λεύκτρο-Σπάρτη. ΠΡΟΕΔΡΕΟΥΣΑ (Μαρία Κόλλια-Τσαρουχά): Ολοκληρώστε, κυρία συνάδελφε. ΦΕΒΡΩΝΙΑ ΠΑΤΡΙΑΝΑΚΟΥ: Δεν είναι δυνατόν, πρώτον να καθυστερεί ένα τόσο µεγάλο έργο προκειµένου να αναπτυχθεί η Λακωνία και ταυτόχρονα να καταχώνονται αρχαιολογικά ευρή- µατα. Θέλω τη συστράτευση δυνάµεων. Είµαστε δίπλα σας σε ό,τι χρειαστείτε. Σας προσκαλούµε να έρθετε από κοντά. Ευχαριστώ πολύ. ΠΡΟΕΔΡΕΟΥΣΑ (Μαρία Κόλλια-Τσαρουχά): Ευχαριστούµε, κυρία συνάδελφε. Ορίστε, κύριε Υπουργέ, έχετε το λόγο. ΚΩΝΣΤΑΝΤΙΝΟΣ ΤΖΑΒΑΡΑΣ (Αναπληρωτής Υπουργός Παιδείας και Θρησκευµάτων, Πολιτισµού και Αθλητισµού): Εν κατακλείδι, ήθελα να πω ότι αδίκως πολλές φορές στρεφόµαστε εναντίον της Αρχαιολογικής Υπηρεσίας και µάλιστα µε το να κάνουµε αναφορά σε δήθεν αυθεντίες αρχαιολόγων που εµποδίζουν την ανάδειξη ή την ανάπτυξη της πολιτιστικής µας κληρονοµιάς. Θα πρέπει τουλάχιστον να σεβαστούµε το γεγονός ότι σ αυτόν τον τόπο η πρώτη κρατική υπηρεσία, αυτή που έχει συσταθεί από το 1834, είναι η Αρχαιολογική Υπηρεσία. Αυτή η Αρχαιολογική Υπηρεσία από τότε λειτουργεί συνεχώς, χάριν µάλιστα στον επιστηµονικό και εθνικό πατριωτισµό αυτών των επιστηµόνων. Με την ευκαιρία που µου δίνεται, θα πρέπει να πω ότι αυτοί ίσως είναι οι ολιγότερο ενδιαφερόµενοι µεταξύ των δηµοσίων λειτουργών για το ποιο είναι το ωράριό τους, για το πόσα λεφτά παίρνουν, για το αν αµείβονται µε λεφτά εκτός έδρας, για το αν αποζηµιώνονται µε τα έξοδα µετακίνησής τους. Αυτά είναι κάποια πράγµατα που δεν πρέπει να τα ξεχνάµε και δεν πρέπει κυρίως, να µην τα αναγνωρίζουµε, όταν αυτό είναι κοινός τόπος, ότι δηλαδή τα περισσότερα έργα που γίνονται αυτήν τη στιγµή στο Υπουργείο Πολιτισµού -έργα ενταγµένα στο ΕΣΠΑ, τα οποία είναι πεντακόσια είκοσι δύο και έχουν προϋπολογισµό 600 εκατοµµύρια- γίνονται στη συντριπτική τους πλειοψηφία µε αυτεπιστασία. Αυτό κάτι σηµαίνει. Κυρίως όµως σηµαίνει ότι κανένας άλλος δεν έχει την επιστη- µονική επάρκεια σε αυτόν τον τόπο να υπηρετεί µε τόσο σεβασµό αλλά και µε τόση αξιοσύνη τη µεγάλη υπόθεση της προστασίας και της ανάδειξης της πολιτιστικής µας κληρονοµιάς. Όλα τα άλλα θα τα βρούµε. Δεν δικαιολογώ, αν θέλετε, το παράπονό σας, γιατί πράγµατι και σας εκτιµώ και σας σέβοµαι. Κυρίως αυτό που θέλω να πω είναι ότι πολύ καλά κάνετε και προβάλετε τα θέµατα που έχουν σχέση µε την εκλογική σας περιφέρεια, πλην όµως θα πρέπει να αναγνωρίζετε σ αυτούς τους αρχαιολόγους ότι αγωνίζονται µε πολύ πενιχρά µέσα. Κυρίως, εν όψει των συνθηκών που επικρατούν στον τόπο µας, κάνουν πολύ µεγάλο αγώνα και µάλιστα οι περισσότεροι από αυτούς κάνουν αγώνα επιβίωσης. Θα πρέπει τουλάχιστον να τους αναγνωρίζουµε αυτονόητα πράγµατα. Μέσα στην ερώτησή σας δίνετε αρνητικό περιεχόµενο στο ότι αποθηκεύονται τα µνηµεία που έρχονται στο φως µε τις ανασκαφές. Πράγµατι, οι αποθηκευτικοί χώροι που υπάρχουν είναι µεγάλοι και µάλιστα και στο χώρο του Μυστρά αλλά και σε άλλες περιοχές γίνεται, µε προσπάθεια και επιµέλεια των επιστηµόνων και της Ε ΕΒΑ και της Ε ΕΠΚΑ, η αναδιαρρύθµιση και η αναδια- µόρφωση των χώρων αυτών. Οι αποθηκευτικοί χώροι είναι αναγκαίοι, όχι γιατί θέλουµε να κρύβουµε τους πολιτιστικούς µας θησαυρούς, αλλά γιατί -προτού αυτοί οι θησαυροί εκτεθούν σε δηµοσιότητα και πάρουν µία θέση σε κάποιο µουσείο- θα πρέπει να τύχουν µιας πρώτης επεξεργασίας, η οποία συνίσταται στη µελέτη, στην τεκµηρίωσή τους και στην επιστηµονική τους αξιολόγηση. Αυτό το έργο το κάνουν επίσης οι αρχαιολόγοι. Είναι ένα έργο που δεν φαίνεται, είναι όµως σας βεβαιώνω- ένα πολύ σπουδαίο έργο, γιατί µέσα από αυτές τις αφανείς προσπάθειες που γίνονται στις αποθήκες καθιστούν αυτά τα µνηµεία της πολιτιστικής µας κληρονοµίας αντικείµενο επιστηµονικής µελέτης, που είναι\n14 7066 ΠΡΑΚΤΙΚΑ ΒΟΥΛΗΣ (ΟΛΟΜΕΛΕΙΑ) πολύ απαραίτητη και πολύ χρήσιµη για να έχουµε σήµερα εµείς, ως Έλληνες θεµατοφύλακες αυτού του µεγάλου πολιτισµού, που κυρίως έχει εργαστεί γι αυτόν και η αρχαία Σπάρτη- το δικαίωµα να λέµε ότι είµαστε από τους πρωτοπόρους ανάµεσα στους λαούς που αγωνίζονται, στα πλαίσια της UNESCO, για την αξιοποίηση και την προβολή της πολιτιστικής κληρονοµιάς εν γένει. Ευχαριστώ. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Κυρία συνάδελφε, ζητήσατε το λόγο επί προσωπικού, αλλά νοµίζω ότι και είπατε αυτά που θέλατε και ο Υπουργός σας απάντησε. ΦΕΒΡΩΝΙΑ ΠΑΤΡΙΑΝΑΚΟΥ: Κυρία Πρόεδρε, δεν έθιξα ΠΡΟΕΔΡΕΥΟΥΣΑ (Μαρία Κόλλια-Τσαρουχά): Ορίστε, έχετε το λόγο για ένα λεπτό για να αναπτύξετε ΦΕΒΡΩΝΙΑ ΠΑΤΡΙΑΝΑΚΟΥ: Θα ήθελα να τεκµηριώσω το προσωπικό. Σε καµµία περίπτωση δεν έψεξα τους αρχαιολόγους και σε καµµία περίπτωση δεν είπα ότι δεν επιτελούν σπάνιο έργο. Φαίνεται, όµως, ότι εγώ και ο κύριος Υπουργός ζούµε µια διαφορετική πραγµατικότητα και αυτή η διαφορετική πραγµατικότητα συνίσταται στο ότι έχουµε χάσει την αίσθηση του επείγοντος και ότι δεν δίνουµε τα εργαλεία σ αυτούς τους ανθρώπους να προχωρήσουν πάρα πολύ γρήγορα. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Στο προσωπικό σας θέµα, όµως! ΦΕΒΡΩΝΙΑ ΠΑΤΡΙΑΝΑΚΟΥ: Τιµώ το έργο τους και την προσφορά τους, αλλά θέλουν βοήθεια, ταχύτητα. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Σας ευχαριστώ, κυρία Πατριανάκου. Κυρίες και κύριοι συνάδελφοι, έχω την τιµή να ανακοινώσω στο Σώµα ότι τη συνεδρίασή µας παρακολουθούν από τα άνω δυτικά θεωρεία της Βουλής, αφού προηγουµένως ξεναγήθηκαν στην έκθεση της αίθουσας «ΕΛΕΥΘΕΡΙΟΣ ΒΕΝΙΖΕΛΟΣ» και ενη- µερώθηκαν για την ιστορία του κτηρίου και τον τρόπο οργάνωσης και λειτουργίας της Βουλής, σαράντα ένας µαθητές και µαθήτριες και δύο εκπαιδευτικοί από το 1ο Δηµοτικό Σχολείο Γέρακα. Σας καλωσορίζουµε, παιδιά! Καλώς ήρθατε! Καλή πρόοδο! (Χειροκροτήµατα απ όλες τις πτέρυγες της Βουλής) Εισερχόµαστε τώρα στη συζήτηση της δεύτερης µε αριθµό 893/ επίκαιρης ερώτησης δευτέρου κύκλου της Βουλευτού Β Αθήνας του Συνασπισµού Ριζοσπαστικής Αριστεράς Ενωτικού Κοινωνικού Μετώπου κ. Χαρούλας Καφαντάρη προς τους Υπουργούς Περιβάλλοντος, Ενέργειας και Κλιµατικής Αλλαγής και Οικονοµικών, σχετικά µε τη λήψη µέτρων αντιµετώπισης του νέφους της αιθαλοµίχλης και την προστασία της δηµόσιας υγείας. Έχετε το λόγο, κυρία συνάδελφε. ΧΑΡΟΥΛΑ ΚΑΦΑΝΤΑΡΗ: Κυρία Πρόεδρε, κύριε Υπουργέ, το τελευταίο χρονικό διάστηµα έχει κάνει αισθητή την παρουσία του πάνω από τα µεγάλα αστικά κέντρα το νέφος της αιθαλοµίχλης. Πολύ έντονο είναι το πρόβληµα στο λεκανοπέδιο Αττικής και ειδικά στην Αθήνα. Σύµφωνα µε τις ανακοινώσεις και τα δελτία Τύπου του ΥΠΕΚΑ, το νέφος αιθαλοµίχλης «ευνοήθηκε µεν από τις επικρατούσες µετεωρολογικές συνθήκες, όπως ασθενείς άνεµοι και θερµοκρασιακή αναστροφή αλλά και από την έντονη χρήση εστιών καύσης που χρησιµοποιούν σαν καύσιµη ύλη βιοµάζα». Μας ήρθαν µνή- µες από άλλες εποχές, όταν το νέφος ήταν µόνιµα εγκατεστη- µένο στον αττικό ουρανό και κάποτε κάποιοι Υπουργοί πριν από πολλά χρόνια είχαν πει «φέρτε µου ένα νεκρό από το νέφος». Αν και το Υπουργείο είχε έγκαιρα ειδοποιηθεί και από επιστή- µονες αλλά και από κοινοβουλευτικές παρεµβάσεις και ερωτήσεις που κατατέθηκαν, δεν έκανε καµµία προληπτική ενέργεια. Τελικά, η τρικοµµατική συγκυβέρνηση, υποτελής στις µνηµονιακές πολιτικές, αύξησε τον ειδικό φόρο κατανάλωσης πετρελαίου, πράγµα που έκανε απλησίαστο το πετρέλαιο για τα χειµαζόµενα νοικοκυριά. Έχουµε σοβαρές περιβαλλοντικές επιπτώσεις και τα δάση µας -και τα περιαστικά ακόµα- κινδυνεύουν από τη λαθροϋλοτόµηση. Κύριε Υπουργέ, δύο φορές στην ιστορία ο Υµηττός έχει αποψιλωθεί. Η πρώτη ήταν στον Πελοποννησιακό Πόλεµο, στην αρχαιότητα, η δεύτερη ήταν στην Κατοχή και εύχοµαι να µην ξαναζήσουµε µια τέτοια κατάσταση. Εκτιµούµε ότι το ΥΠΕΚΑ δεν ενδιαφέρεται ανάλογα για τη δηµόσια υγεία λόγω της υπέρβασης των ορίων των αερίων ρύπων. Επίσης, η πολιτεία συνολικά αδιαφορεί για την ποιότητα ζωής των πολιτών, δεν λαµβάνει µέτρα για την πάταξη του λαθρεµπορίου καυσίµων και νοµοθετεί µόνο φοροµπηχτικά µέτρα. Στη σύσκεψη που έγινε στο ΥΠΕΚΑ στις όπου δεν συµµετείχε Υπουργός ή κάποιος εκπρόσωπος έστω του Υπουργείου Οικονοµικών, παρά µόνο υπηρεσιακοί παράγοντες και γενικοί γραµµατείς- δεν αποφασίστηκε κανένα άµεσο µέτρο. Αντίθετα, έχουµε θέσεις από τον Ιατρικό Σύλλογο, από το ΚΕΕΛ- ΠΝΟ, από την κυρία Υφυπουργό, η οποία προηγουµένως, σή- µερα, τοποθετήθηκε για τους κινδύνους της δηµόσιας υγείας από το νέφος «καπνοµίχλης». Με βάση αυτά τα στοιχεία και µε βάση το ότι η εξίσωση του φόρου πετρελαίου θέρµανσης και κίνησης δεν έφερε τα οικονο- µικά αποτελέσµατα που λέγατε ως Κυβέρνηση, καθώς και ότι το κόστος αποκατάστασης των ζηµιών είναι πολύ µεγάλο σε σχέση µε το κόστος προάσπισης του περιβάλλοντος και της δηµόσιας υγείας, σας ρωτάµε τα εξής: Τι άµεσα µέτρα πρόκειται να πάρετε; Θα προχωρήσετε στην κατάργηση της εξίσωσης του φόρου κατανάλωσης πετρελαίου θέρµανσης µε του πετρελαίου κίνησης; Είναι κάτι το οποίο θα ανακουφίσει τα νοικοκυριά, που υποφέρουν και αναγκάζονται να στραφούν σε άλλες µορφές, επικίνδυνες για τη δηµόσια υγεία και το περιβάλλον. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Ευχαριστούµε, κυρία συνάδελφε. Στην επίκαιρη ερώτησή σας θα απαντήσει ο Υπουργός κ. Ευάγγελος Λιβιεράτος. ΕΥΑΓΓΕΛΟΣ ΛΙΒΙΕΡΑΤΟΣ (Υπουργός Περιβάλλοντος, Ενέργειας και Κλιµατικής Αλλαγής): Κυρία Καφαντάρη, θα ήθελα να σας ευχαριστήσω, κατ αρχάς, για την ευγενική σας συναίνεση της αναβολής. Επειδή ασχολείστε µε τα ζητήµατα της ατµοσφαιρικής ρύπανσης και έχετε απευθύνει δέσµη εύστοχων και εύλογων ερωτήσεων, γνωρίζετε ότι το πρόβληµα των αυξηµένων συγκεντρώσεων στις αστικές περιοχές της χώρας και κυρίως της Αθήνας είναι διαχρονικές. Συνάδελφος από το Εθνικό Αστεροσκοπείο Αθηνών µού έλεγε τις προάλλες ότι από τη δεκαετία του 60 έχουµε αυτό το πρόβληµα. Τα τελευταία χρόνια παρατηρήθηκε σταθερότητα ή µικρή µείωση των συγκεντρώσεων αιωρουµένων σωµατιδίων και θα πρέπει να πω ότι η µείωση αυτή για το 2012, µε βάση την πρώτη αξιολόγηση που έχουµε -πρώτη φορά έχουµε αξιολόγηση των στοιχείων για την Αθήνα- ήταν σηµαντική. Το φαινόµενο της ασυνήθιστης υψηλής συγκέντρωσης σωµατιδίων παρατηρήθηκε στην ατµόσφαιρα των µεγάλων αστικών κέντρων από το τέλος Νοεµβρίου, µε αποκορύφωση τα δύο τριή- µερα του Δεκεµβρίου. Αποδίδεται στη µερική αντικατάσταση συµβατικών πηγών ενέργειας για οικιακή θέρµανση από βιοµάζα, η οποία επιβαρύνει περισσότερο το περιβάλλον σε αιωρούµενα σωµατίδια σε σχέση µε τα συµβατικά καύσιµα. Το ΥΠΕΚΑ κινήθηκε άµεσα. Δεν νοµίζω ότι η παρουσία Υπουργών στις συσκέψεις προσδίδει κάτι το ιδιαίτερο, πέρα από το επικοινωνιακό. Το ΥΠΕΚΑ ασχολείται σοβαρά µε το θέµα. Δεν είναι µόνο του στην αρµοδιότητα αυτή και αυτό πρέπει να το καταλάβουµε. Εσείς το γνωρίζετε πάρα πολύ καλά. Έλαβαν χώρα διαδοχικές συσκέψεις, όχι µόνο η σύσκεψη που ανακοινώθηκε, µε συµµετοχή επιστηµόνων και των συναρµοδίων Υπουργείων και φορέων. Σ αυτό το σηµείο πρέπει να επισηµάνω ότι µόνο ένα µέρος των όσων συζητάµε σήµερα άπτεται των αρµοδιοτήτων του ΥΠΕΚΑ, όπως σας είπα. Οι συσκέψεις αποσκοπούσαν στην αντι- µετώπιση του φαινοµένου, µέσα από την εξέταση µιας δέσµης δράσεων που στοχεύουν στη διασφάλιση της ετοιµότητας της πολιτείας για την αντιµετώπιση ενδεχόµενων σοβαρότερων καταστάσεων και βελτιστοποίηση του συντονισµού των δηµοσίων πολιτικών, στην ενηµέρωση των πολιτών -πολύ σηµαντικό αυτόστην κατάρτιση και εφαρµογή ολοκληρωµένου στρατηγικού σχεδίου δράσης, µε δέσµες άµεσων και µακροπρόθεσµων ενεργειών\n15 ΣΥΝΕΔΡΙΑΣΗ ΡΙΣΤ - 31 ΙΑΝΟΥΑΡΙΟΥ καθώς και επείγοντος χαρακτήρα, εφόσον κριθεί απαραίτητο. Τέλος, αποσκοπούσαν στην καλύτερη συνεργασία µεταξύ των πολλών εµπλεκοµένων υπηρεσιών, διότι έχουµε εντοπίσει προβλήµατα πάρα πολύ σοβαρά σ αυτόν τον τοµέα. Συγκεκριµένα, τα µέτρα είναι τα εξής: Θεσπίζονται προδιαγραφές καυσίµων στερεάς βιοµάζας για µη βιοµηχανική χρήση και θεσµοθετείται η υποχρέωση ελέγχου δοκιµής και ταυτοποίησηςπιστοποίησης κεντρικών λεβήτων στερεής βιοµάζας που κυκλοφορούν στην ελληνική αγορά σε σχέση µε τα βιοκαύσιµα που µπορούν να χρησιµοποιηθούν, ώστε να επιτυγχάνονται οι απαραίτητες αποδόσεις και τα όρια εκποµπών καυσαερίων που έ- χουν θεσµοθετηθεί για τις εγκαταστάσεις. Η θεσµική παρέµβαση γίνεται τώρα. Δεδοµένου ότι οι πολίτες έχουν εκτεθεί σε έντονη διαφηµιστική προβολή -πολλές φορές σε αµφισβητήσιµα οικονοµικά και επιστηµονικά στοιχεία- δίδεται µεγάλο βάρος σ αυτό και ήδη ετοιµάζεται µια διαδικασία ενηµέρωσης του κοινού, η οποία θα κυκλοφορήσει άµεσα, µε τη µορφή ενηµερωτικού υλικού και µπροσούρας, ας το πούµε έτσι. Συγκροτείται Επιτροπή Ατµοσφαιρικής Ρύπανσης από το Υπουργείο Υγείας για τη δηµιουργία πλαισίου παροχής οδηγιών προς τους πολίτες. Κατευθύνουµε πολύτιµους πόρους από το Πράσινο Ταµείο για την πάταξη της λαθροϋλοτοµίας, παρ όλες τις δυσκολίες που αντιµετωπίζει το Πράσινο Ταµείο και είναι γνωστές. Παρακολουθούµε επί εικοσιτετραώρου βάσεως τις συγκεντρώσεις σωµατιδίων, µέσω του δικτύου του ΥΠΕΚΑ. Εδώ πρέπει να τονιστεί ότι το Τµήµα Ποιότητας Ατµόσφαιρας του ΥΠΕΚΑ είναι σε συνεχή επικοινωνία µε την Εθνική Μετεωρολογική Υπηρεσία. Γίνονται έλεγχοι στο πεδίο της εµπορίας, έλεγχοι οχηµάτων και κεντρικών θερµάνσεων. Ενισχύεται ο θεσµός ενεργειακής επιθεώρησης και γίνεται εποπτεία και έλεγχος της αγοράς λεβήτων και καυσίµων στερεάς βιοµάζας. Επίσης συνεχίζεται η εφαρµογή πολιτικών και δράσεων για την αντιµετώπιση της ατµοσφαιρικής ρύπανσης που έχουν ήδη αποδώσει, βάσει των µετρήσεων- και επεκτείνεται το δίκτυο του φυσικού αερίου, που προφανώς βοηθάει. Εξετάζονται και άλλα µέτρα και οπωσδήποτε µας βοηθά οποιαδήποτε συµβολή από τη µεριά σας. Εγώ θέλω να αναδείξω αυτήν τη βοήθεια την οποία µας προσφέρετε και για άλλα θέ- µατα, στα οποία θα αναφερθώ στη δευτερολογία µου. Το θέµα δεν είναι απλό, αλλά είναι πάρα πολύ σύνθετο και δεν υπάρχει εµπειρία συνεργασίας των φορέων πάνω σε αυτό. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Ευχαριστώ πολύ, κύριε Υπουργέ. Κυρία Καφαντάρη, έχετε το λόγο κι εσείς για τρία λεπτά. ΧΑΡΟΥΛΑ ΚΑΦΑΝΤΑΡΗ: Κύριε Υπουργέ, σαφώς είπατε κι εσείς και έχετε τοποθετηθεί και στο παρελθόν- ότι το νέφος δεν είναι καινούργιο και ότι είναι κάτι το οποίο είχε παρατηρηθεί και στο παρελθόν. Απλώς, στη συγκεκριµένη περίπτωση, έχουµε τέτοια φαινόµενα και τέτοιες διαδικασίες που γίνονται, όπου διάφοροι λόγοι αλληλοσυµπληρώνονται. Ένας τέτοιος λόγος είναι η ευξηµένη χρήση των τζακιών και η καύση της βιοµάζας που φέρνουν την κατάσταση σε σηµείο κινδύνου για τη δηµόσια υγεία. Άλλωστε, οι ίδιες οι ετήσιες εκθέσεις του Υπουργείου σας αναφέρουν σε σχέση µε την ατµοσφαιρική ρύπανση και µε τα µικροσωµατίδια ότι επιβαρυντικοί παράγοντες είναι και οι βιοµηχανίες αναφέρονται συγκεκριµένες παραγωγικές διαδικασίεςκαι τα αυτοκίνητα, οι πυρκαγιές και διάφορα άλλα. Όµως, θα ήθελα να διαφοροποιηθώ κάπως σ αυτά που είπατε. Φυσικά, αν υπάρχει µελέτη η οποία λέει ότι το 2012 τα µικροσω- µατίδια ήταν χαµηλότερα, θα θέλαµε να την έχουµε και θα τη ζητήσουµε κοινοβουλευτικά. Όµως, θα ήθελα να σας πω ότι και το 2010 είχαµε ενενήντα εννέα µέρες υπέρβασης στο Σταθµό Αριστοτέλους. Και το 2011 είχαµε ογδόντα τέσσερις µέρες υπέρβασης και, αν αφαιρέσουµε κάποιες µέρες που αποδόθηκαν σε σκόνη από τη Σαχάρα, είχαν ξεπεραστεί οι τριάντα πέντε µέρες που λέει ο νόµος, για να ληφθούν έκτακτα µέτρα. Εδώ θέλω να πω ότι κινδυνεύει η χώρα µας να παραπεµφθεί στο Ευρωπαϊκό Δικαστήριο για παράβαση σχετικής κοινοτικής οδηγίας, της Οδηγίας 50/2008. Τέλος, κύριε Υπουργέ, θα ήθελα να πω και κάτι άλλο. Ο Μόντι, ο οποίος διεκδικεί την ψήφο των Ιταλών αυτήν την εποχή, µ ένα σύνθηµά του βγαίνει στους Ιταλούς σ αυτές τις εκλογές και λέει «ψηφίστε µε, για να µη γίνουµε Ελλάδα και καταντήσουµε σαν τους Έλληνες, που κόβουν τα δέντρα για να ζεσταθούν». Για σκεφτείτε τον αντίκτυπο στη διεθνή εικόνα της χώρας! Για σκεφθείτε τι σηµασία έχει η ατµοσφαιρική ρύπανση για τον τουρισµό που λέτε ως τρικοµµατική Κυβέρνηση δεν απευθύνοµαι προσωπικάότι είναι η βαριά βιοµηχανία της χώρας! (Στο σηµείο αυτό κτυπάει προειδοποιητικά το κουδούνι λήξεως του χρόνου οµιλίας της κυρίας Βουλευτού) Κύριε Υπουργέ, εµείς εκτιµούµε ότι πρέπει να γίνουν συγκεκριµένα βήµατα τώρα. Γίνονται κάποιες προσπάθειες. Είπατε όσον αφορά το «Εξοικονοµώ κατ Οίκον» ότι θα µπουν τα ενεργειακά τζάκια, ότι θα κάνετε σχεδιασµούς, κλπ. Αν, όµως, όπως είπε και ο έγκριτος ακαδηµαϊκός κ. Ζερεφός, έχουµε αλκυονίδες ηµέρες µέσα στο Γενάρη και συγκεκριµένες θερµοκρασίες και µετεωρολογικές συνθήκες, τότε µπορεί αυτό το πρόβληµα του νέφους να γίνει αποπνικτικό και να έχουµε σοβαρό πρόβληµα. Τώρα πρέπει να παρθούν κάποια µέτρα. Για µας, πέρα από το ότι ένα πρώτο µέτρο αφορά το να καταργηθεί η συγκεκριµένη διαδικασία εξίσωσης και να µειωθεί η τιµή σε σχέση µε το θέµα του πετρελαίου θέρµανσης και κίνησης, πάρα πολύ σηµαντικό θεωρείται το θέµα της κίνησης των αυτοκινήτων και της επανεξέτασης, κύριε Υπουργέ, της άρσης πετρελαιοκίνησης στα µεγάλα αστικά κέντρα -Αθήνα και Θεσσαλονίκη- που ο προκάτοχός σας κ. Παπακωνσταντίνου από πέρυσι επέτρεψε. (Στο σηµείο αυτό κτυπάει το κουδούνι λήξεως του χρόνου οµιλίας της κυρίας Βουλευτού) Θα πει κάποιος: «Μα µιλάµε για Euro 5 τεχνολογία». Έχω διαβάσει και έχω δει ότι η Ευρωπαϊκή Επιτροπή Περιβάλλοντος λέει ότι δεν είναι διαπιστωµένο απόλυτα ότι αυτή η τεχνολογία δεν έχει ρύπους για την ατµόσφαιρα. Εµείς πιστεύουµε ότι πρέπει να παρθούν τώρα συγκεκριµένα µέτρα, κύριε Υπουργέ. Γενικότερα έχουµε τοποθετηθεί σε σχέση µε την προστασία του περιβάλλοντος, τα δάση, την κατάργηση της πετρελαιοκίνησης, όπως είπα ή τα δίκτυα µέτρησης. Εδώ ζήσαµε να µεταφέρουν σταθµούς από τη µία περιοχή στην άλλη, για να µετρήσουµε τα µικροσωµατίδια! Αυτό, κύριε Υπουργέ, πρέπει να λυθεί. Η δηµόσια υγεία και το περιβάλλον πρέπει να µπουν πάνω απ όλα, για να µην έρθουµε σε δυσάρεστες καταστάσεις. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Ολοκληρώστε, κυρία συνάδελφε, σας παρακαλώ. ΧΑΡΟΥΛΑ ΚΑΦΑΝΤΑΡΗ: Για να κλείσω, θα πω και κάτι άλλο. Κάντε κάτι ουσιαστικό και µε τη λαθρεµπορία. Τώρα η λαθρεµπορία γίνεται µε το ναυτιλιακό πετρέλαιο και πρέπει αυτό να το δείτε, γιατί, πέραν των άλλων, το ναυτιλιακό πετρέλαιο είναι πλούσιο σε θείο και εκπέµπει περισσότερους ρύπους στην ατµόσφαιρα. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Δεν είναι αρµόδιος ο κύριος Υπουργός γι αυτά τα θέµατα, κυρία συνάδελφε. ΧΑΡΟΥΛΑ ΚΑΦΑΝΤΑΡΗ: Άρα συµφωνούµε ότι το πρόβληµα είναι σύνθετο. Εκτιµώ ότι η διαφοροποίησή µας είναι στο ότι εµείς λέµε «µέτρα τώρα», πριν φθάσουµε στο «και πέντε»! Ευχαριστώ. (Χειροκροτήµατα από την πτέρυγα του ΣΥΡΙΖΑ-ΕΚΜ) ΠΡΟΕΔΡΕΥΟΥΣΑ (Μαρία Κόλλια-Τσαρουχά): Ευχαριστούµε πολύ. Κύριε Υπουργέ, έχετε το λόγο. ΕΥΑΓΓΕΛΟΣ ΛΙΒΙΕΡΑΤΟΣ (Υπουργός Περιβάλλοντος, Ενέργειας και Κλιµατικής Αλλαγής): Για να πάρουµε τα µέτρα τώρα, πρέπει να έχουµε εξαντλήσει τη µελέτη και την παρακολούθηση του φαινοµένου. Εγώ τον Ιούλιο τίµησα την επερώτησή σας, γιατί µας βοήθησε τότε σε ένα συγκεκριµένο θέµα, που ήταν το θέµα των µετρήσεων. Το ξέρετε πολύ καλά αυτό. Σ αυτό υστερούµε. Θα προσπαθήσω, λοιπόν, να είµαι συγκεκριµένος, συνεχίζοντας τη δουλειά που εσείς θέσατε µε εκείνην τη σπουδαία επερώτηση. Το έργο «Εθνικό Εργαστήριο Διακρίβωσης της αξιοπιστίας των µετρήσεων της ατµοσφαιρικής ρύπανσης» υλοποιείται ήδη, κυρία Καφαντάρη, χάρις και την επερώτηση τη δική σας. Υπεγράφη η σχετική σύµβαση τον περασµένο Αύγουστο, λίγες\n16 7068 ΠΡΑΚΤΙΚΑ ΒΟΥΛΗΣ (ΟΛΟΜΕΛΕΙΑ) µέρες µετά τη συζήτησή µας και έχει προϋπολογισµό ευρώ και διάρκεια τρία έτη. Πρόκειται για ένα συγκεκριµένο µέτρο. Η λειτουργία Εθνικού Εργαστηρίου Αναφοράς είναι απαραίτητη από την εθνική και κοινοτική νοµοθεσία και είναι προαπαιτούµενο για την αποδοχή των µετρητικών δεδοµένων στην ενιαία ευρωπαϊκή βάση µετρήσεων της ατµοσφαιρικής ρύπανσης. Μέσω της υλοποίησης του έργου θα εξασφαλίζεται η αξιοπιστία και η ποιότητα των δεδοµένων µέτρησης µε βάση τα ευρωπαϊκά πρότυπα, ώστε να µην ανησυχεί και ο Μόντι! Επιπλέον, µε την υλοποίηση του έργου θα αξιοποιηθεί ο υπάρχων εργαστηριακός εξοπλισµός, έτσι ώστε να πραγµατοποιούνται σε επιχειρησιακή και συστηµατική βάση χηµικές αναλύσεις σε δείγµατα σωµατιδίων για τον προσδιορισµό της περιεκτικότητάς τους συγκεκριµένα στα στοιχεία τα οποία χρειάζονται. Δεύτερον, η δηµοπράττηση του έργου «Προσαρµογή του Εθνικού Δικτύου Παρακολούθησης Ατµοσφαιρικής Ρύπανσης» στις απαιτήσεις της νέας κοινοτικής οδηγίας έχει οριστεί για το Φεβρουάριο µε προϋπολογισµό 3,8 εκατοµµύρια ευρώ. Με την υλοποίηση αυτού του έργου αναβαθµίζεται, κυρίως, αλλά και επεκτείνεται το υπάρχον δίκτυο και καλύπτονται πλήρως οι απαιτήσεις που θέτει η εθνική και κοινοτική νοµοθεσία. Θα µετρώνται επιπλέον συγκεκριµένοι ρύποι, οι οποίοι µέχρι σήµερα είτε δεν µετριόνταν καθόλου ή µετριόνταν µόνο εντός Αττικής, στο δίκτυο που λειτουργεί το ΥΠΕΚΑ. Θα επεκταθεί χωρικά το δίκτυο σε πέντε νέες θέσεις µέτρησης Καβάλα, Κοζάνη, Μυτιλήνη, Μεγαλόπολη- και όλοι οι αναλυτές του δικτύου θα είναι πιστοποιηµένοι µε ευρωπαϊκά πρότυπα. Πέραν, όµως, της κάλυψης των υποχρεώσεών µας σχετικά µε την ισχύουσα νοµοθεσία, το έργο θα συµβάλει αποτελεσµατικά στην πληρέστερη αποτύπωση µέσω µετρήσεων της ποιότητας του περιβάλλοντα αέρα, µε σκοπό τη διατήρησή της, όπου αυτή είναι καλή και τη βελτίωσή της, όπου δεν είναι, µε τη λήψη κατάλληλων µέτρων. Τέλος, η δηµοπράττηση του έργου «Επικαιροποίηση της χαρτογραφικής απεικόνισης της ατµοσφαιρικής ρύπανσης µέσω της καταγραφής ατµοσφαιρικών εκποµπών και πηγών και ανάπτυξη κατάλληλου υπολογιστικού εργαλείου» έγινε την εβδοµάδα που µας πέρασε και βρίσκεται σε φάση αξιολόγησης των προσφορών των υποψηφίων αναδόχων. Η διάρκεια του έργου είναι δύο έτη και ο προϋπολογισµός του 1,5 εκατοµµύριο ευρώ. Αυτό το έργο έχει ως στόχο τη δηµιουργία συστήµατος αποτύπωσης της ρύπανσης συνεχώς στο περιβάλλον και όχι σηµειακά, όπως γίνεται σήµερα. Έχουν θεσµοθετηθεί µία σειρά από τιµές και στόχοι, ώστε να έχουµε µία πλήρη εικόνα πλέον και να είµαστε σίγουροι σ αυτά που λέµε. Ταυτόχρονα, θα διενεργηθούν εκστρατείες ενδεικτικών µετρήσεων σε σηµεία συµπληρω- µατικά ως προς τους υπάρχοντες σταθµούς του δικτύου σε όλην τη χώρα. Μέσω αυτών των µετρήσεων θα εκτιµηθεί η συµβολή των φυσικών πηγών, η σκόνη, ακόµα και η σκόνη της Σαχάρας κ.λπ.. Θα ήθελα κλείνοντας να πω, κυρίες και κύριοι Βουλευτές, ότι γίνεται αντιληπτό πως, µε την ολοκλήρωση των έργων που σας ανέφερα, θα έχουµε όλα τα απαραίτητα εργαλεία για την αντι- µετώπιση της ατµοσφαιρικής ρύπανσης. Δεν έχουµε πλήρη εικόνα από µετρήσεις. Εάν δείτε, δηλαδή, υπάρχουν διάσπαρτα δίκτυα, τα οποία δεν συνδέονται µεταξύ τους, δεν έχουµε καν την καταγραφή τους. Μετράνε πανεπιστήµια, µετρά το δηµόσιο, µετράνε ινστιτούτα κ.λπ.. Δεν υπάρχει ένα δίκτυο συντονισµένο. Αυτό, λοιπόν, προσπαθούµε να κάνουµε. Και νοµίζω ότι θα µπορέσουµε να αντιµετωπίσουµε αυτό το πρόβληµα, το οποίο, επαναλαµβάνω, είναι διαχρονικό και οφείλεται και στον τρόπο µε τον οποίο δοµήθηκαν οι πόλεις µας. Δεν πρέπει να τα ξεχνάµε αυτά. Επίσης, είναι ένα θέµα το οποίο εµπλέκει πολλά Υπουργεία και πολλές υπηρεσίες µέσα στα ίδια τα Υπουργεία. Αυτό, λοιπόν, προσπαθούµε να συντονίσουµε. Ευχαριστώ πολύ, κυρία Πρόεδρε. ΠΡΟΕΔΡΕΥΟΥΣΑ (Μαρία Κόλλια-Τσαρουχά): Και εµείς, κύριε Υπουργέ. Και τώρα εισερχόµαστε στην τελευταία για σήµερα επίκαιρη ερώτηση, την τρίτη υπ αριθµόν 902/ επίκαιρη ερώτηση πρώτου κύκλου του πρώην Προέδρου της Βουλής και Βουλευτή Β Αθήνας του Πανελλήνιου Σοσιαλιστικού Κινήµατος κ. Απόστολου Κακλαµάνη προς τον Υπουργό Περιβάλλοντος, Ενέργειας και Κλιµατικής Αλλαγής, σχετικά µε τις αρµοδιότητες του Τεχνικού Επιµελητηρίου Ελλάδος σε θέµατα που αφορούν το ΥΠΕΚΑ. Κύριε Πρόεδρε, έχετε το λόγο. ΑΠΟΣΤΟΛΟΣ ΚΑΚΛΑΜΑΝΗΣ: Κυρία Πρόεδρε, δεν πρόκειται απλώς περί του Τεχνικού Επιµελητηρίου Ελλάδος, αλλά για ένα ζήτηµα µείζονος στρατηγικής σηµασίας. Πρόκειται για την προσπάθεια που γίνεται επί τρία ολόκληρα χρόνια, ενώ η χώρα οδεύει «επί ξυρού ακµής». Πρόκειται για το αν µπορεί αυτή η προσπάθεια να ευοδωθεί µε µία πολιτική δύο µέτρων και δύο σταθµών. Δεν είναι δυνατόν να συµβεί κάτι τέτοιο. Δεν πρόκειται έτσι να προχωρήσει ούτε η δηµοσιονοµική προσαρµογή ούτε οι διαρθρωτικές αλλαγές και προφανώς ούτε και η πορεία για ανάπτυξη και αντιστροφή αυτού του κατήφορου που ακολουθεί η χώρα πέντε ολόκληρα χρόνια, από την ώρα που άρχισε η κρίση των τραπεζών στις Ηνωµένες Πολιτείες. Επαναλαµβάνω και τονίζω ότι δεν πρόκειται να αναστραφεί αυτή η πορεία, εάν η οποιαδήποτε κυβέρνηση τώρα, βέβαια, µιλάµε για τη σηµερινή Κυβέρνηση- εφαρµόζει δύο µέτρα και δύο σταθµά. Σήµερα στην Ευελπίδων είναι εργαζόµενοι και συνδικαλιστές, που, καλώς ή κακώς κακώς κατά τη γνώµη µου- έκαναν κατάληψη στο Γραφείο του Υπουργού Εργασίας. Προ ηµερών επιστρατεύθηκαν οι εργαζόµενοι στο µετρό, διότι όντως είχε δη- µιουργηθεί ένα τεράστιο πρόβληµα, ένα µείζον πρόβληµα για τον πληθυσµό του Λεκανοπεδίου. Όµως, δεν µπορεί ταυτόχρονα, όταν η Κυβέρνηση αντιµετωπίζει τη µία πλευρά µ αυτήν την απόλυτη αυστηρότητα, από την άλλη όχι απλώς να ανέχεται, αλλά να παρέχει και δηµόσιες λειτουργίες στην ανεξέλεγκτη χρήση -µέχρι εκβιασµού της Κυβερνήσεως- οργανωµένων, έστω και διακοµµατικά, συµφερόντων. Διότι στο Τεχνικό Επιµελητήριο Ελλάδος, πλην του ΚΚΕ, όλα τα άλλα κόµµατα και αυτό στο οποίο ανήκω εγώ, αλλά σ αυτό δεν εκφράζει το συµφέρον της χώρας- έχουν µία οµάδα επικεφαλής του Τεχνικού Επιµελητηρίου Ελλάδος, η οποία διαχειρίζεται επί χρόνια δισεκατοµµύρια, όπως το 2% επί των αµοιβών, των µελετών και των επιβλέψεων των µηχανικών -ακόµα και αυτών που δεν είναι µέλη του Επιµελητηρίου- και το 2% από το κόστος των έργων. Και ξέρετε, κύριε Υπουργέ, ότι είναι δισεκατοµµύρια τα έργα που έγιναν χωρίς κανέναν έλεγχο. (Στο σηµείο αυτό κτυπάει το κουδούνι λήξεως του χρόνου οµιλίας του κυρίου Βουλευτή) Για όλα αυτά, κύριε Υπουργέ, έχετε τεράστια ευθύνη. Εάν, δηλαδή, επιληφθεί ο εισαγγελέας του τρόπου διαχείρισης αυτών των τεράστιων ποσών, θα διαπιστωθεί ότι το εποπτεύον Υπουργείο και οι εκάστοτε Υπουργοί έχουν τεράστια ευθύνη. Και αυτή δεν ανήκει σε εσάς προσωπικά. Δεν πρέπει να ανεχθείτε µια τέτοια ευθύνη. Εδώ, λοιπόν, δώσαµε το σύστηµα υλοποίησης της νοµιµοποίησης των αυθαιρέτων και της µεταβίβασης των ακινήτων -από τα οποία προσδοκούσαµε ότι θα µπει στα άδεια ταµεία τουλάχιστον 1,5 δισεκατοµµύριο ευρώ- σε µια οµάδα στο Τεχνικό Επιµελητήριο Ελλάδος. Το Υπουργείο σας σκανδαλωδώς -επί της προηγού- µενης κυβέρνησης, του ΠΑΣΟΚ- έδωσε αυτό το ηλεκτρονικό σύστηµα ελέγχου σ αυτήν την οµάδα του Τεχνικού Επιµελητηρίου. Και αυτοί οι κύριοι, επωφελούµενοι των απεργιών των µηχανικών -που δεν ήθελαν ο κλάδος υγείας του ΤΣΜΕΔΕ να πάει στον ΕΟΠΥΥ- βρήκαν ευκαιρία, τάχα ότι συµπαρίστανται στο δίκαιο αίτηµα των µηχανικών, για να µπλοκάρουν το σύστηµα και να σταµατήσει η όλη διαδικασία νοµιµοποίησης των αυθαιρέτων, το Υπουργείο Οικονοµικών να µην έχει τα έσοδα από αυτό. Και µετά, έρχεται η Κυβέρνηση, αφού αναγκάζεται µε πράξεις νοµοθετικού περιεχοµένου να βρει κάποιο σύστηµα µε χειρόγραφα -λέει- σηµειώµατα, ώστε να εξυπηρετούνται οι πολίτες, οι µηχανικοί, οι συµβολαιογράφοι και οι δικηγόροι και δίνει πάλι αυτό το ηλεκτρονικό σύστηµα ελέγχου σ αυτήν την οµάδα του Τεχνικού Επιµελητηρίου. Αυτό έχει ως αποτέλεσµα να «παγώνει» η οικονοµία, όσον αφορά τις κατασκευές, που όλοι παραδεχό- µαστε ότι έχουν τεράστια σηµασία. Αυτό δεν είναι το πρόβληµά µας; Το πρόβληµά µας δεν είναι ότι έχουν «παγώσει» οι κατα-\n17 ΣΥΝΕΔΡΙΑΣΗ ΡΙΣΤ - 31 ΙΑΝΟΥΑΡΙΟΥ σκευές, όπως και τόσα άλλα επαγγέλµατα; Και έρχεστε προχθές -µε νόµο πια- και εξακολουθείτε να δίνετε το δικαίωµα σ αυτήν την οµάδα του Τεχνικού Επιµελητηρίου να ελέγχει αυτό το ηλεκτρονικό σύστηµα ελέγχου. Και αναφέροµαι σ αυτήν την οµάδα, διότι εγώ σέβοµαι το Τεχνικό Επιµελητήριο Ελλάδος ως θεσµό, όπως και όλους τους θεσµούς. Δεν σέβοµαι, όµως, αυτούς που καπηλεύονται τους θεσµούς, όπως και εδώ σ αυτήν την Αίθουσα δεν σέβοµαι όσους καπηλεύονται αυτόν το βασικό θεσµό της δηµοκρατίας. Εάν, όµως, τους οποιουσδήποτε καπήλους τούς ανεχόµαστε, τότε αποθρασύνονται. Ακόµα και τώρα, µε το νόµο που φέρνετε, σας ρωτάω αν έχετε αναλυτικά στοιχεία, πέραν του αν κάποιος αποφασίσει πάλι να εκβιάσει ασκώντας µια δηµόσια λειτουργία. Προσέξτε! Μπορεί να έρθει κάποια στιγµή ένας Υπουργός και να πει «το Υπουργείο µου δεν λειτουργεί, αν ο Πρωθυπουργός δεν µε κάνει Αντιπρόεδρο της Κυβερνήσεως» και εµείς να τον ανεχόµαστε από εκεί και πέρα. Σας παρακαλώ πάρα πολύ, κύριε Καλαφάτη, γνωρίζετε την άποψη που έχω για την προσπάθειά σας. Όµως, θα πρέπει να ξεκαθαρίσετε τι θα κάνετε. Έχουµε τα τοπογραφικά διαγράµ- µατα. Έφυγε ο κ. Λιβιεράτος, ο «και τοπογράφος». Είναι δυνατόν; Δεν µπορούν οι αρχιτέκτονες µηχανικοί να κάνουν ένα σχεδιάγραµµα; Δεν µπορούν οι πτυχιούχοι των ΤΕΙ, των δοµικών έργων, των υποδοµών να κάνουν ένα διάγραµµα για ένα εκτός σχεδίου ακίνητο που πρέπει να νοµιµοποιηθεί; Αυτά είναι ντροπή για όσους τα ανέχονται και θέλω να ελπίζω ότι δεν θα τα ανεχθείτε τελικώς, κύριε Υπουργέ. Και στη συνέχεια της σηµερινής συνεδρίασης, έχουµε ένα άλλο νοµοσχέδιο. Τι σηµαίνει «Α» και «Β» κατηγορίας ενεργειακοί επιθεωρητές, κύριε Υπουργέ; Τι πράγµατα είναι αυτά; Είναι δυνατόν να τα ανεχόµαστε αυτά; (Στο σηµείο αυτό την Προεδρική Έδρα καταλαµβάνει ο Β Αντιπρόεδρος της Βουλής κ. ΑΘΑΝΑΣΙΟΣ ΝΑΚΟΣ) Σας παρακαλώ, κύριε Υπουργέ, επειδή µας είπατε ότι όλα αυτά τα ακούτε µε προσοχή, να δώσετε προσοχή. Σας είπα ότι έχετε δέκα µέρες να συζητήσετε µε τον απόντα κύριο Υπουργό. Τι ρόλο παίζει ο Υπουργός κ. Λιβιεράτος; Είναι µόνο για τους τοπογράφους; Αύριο θα είναι ένας Υπουργός εναντίον των τοπογράφων, µε τους ηλεκτρολόγους ή ένας άλλος µε τους άλλους; Δεν µπορεί η χώρα να βγει από την κρίση µ αυτόν τον τρόπο. Σας ευχαριστώ πολύ, κύριε Πρόεδρε. ΠΡΟΕΔΡΕΥΩΝ (Αθανάσιος Νάκος): Το λόγο έχει ο Αναπληρωτής Υπουργός Περιβάλλοντος, Ενέργειας και Κλιµατικής Αλλαγής κ. Σταύρος Καλαφάτης. ΣΤΑΥΡΟΣ ΚΑΛΑΦΑΤΗΣ (Αναπληρωτής Υπουργός Περιβάλλοντος, Ενέργειας και Κλιµατικής Αλλαγής): Κύριε Πρόεδρε, σύµφωνα µε το άρθρο 24 παράγραφος 23 του ν. 4014/2011, η διαδικασία ηλεκτρονικής διεκπεραίωσης εν όλω ή εν µέρει της υπαγωγής αυθαιρέτων κατασκευών ή αλλαγών χρήσης στις διατάξεις του εν λόγω νόµου υλοποιείται µετά από ανάθεση από τον Υπουργό ΥΠΕΚΑ στο ΤΕΕ, το οποίο έχει τη διαχείριση του πληροφοριακού συστήµατος, όπως και αναφέρατε. Γι αυτό έχει εκδοθεί και η συγκεκριµένη κοινή υπουργική απόφαση στις των Υπουργών ΠΕΚΑ, Διοικητικής Μεταρρύθµισης και Ηλεκτρονικής Διακυβέρνησης και Δικαιοσύνης, Διαφάνειας και Ανθρωπίνων Δικαιωµάτων, η οποία διέπει την προαναφερθείσα ανάθεση. Ωστόσο, το ΥΠΕΚΑ οφείλει να είναι προσηλωµένο αυτήν τη στιγµή σε όσα προκύπτουν και όσα προβλέπονται από την παραπάνω ΚΥΑ και σε όσα, βεβαίως, σύµφωνα µε το νόµο απορρέουν από τη µη τήρησή της. Εάν συµβεί αυτό, θα πράξει οτιδήποτε προβλέπεται από την κείµενη νοµοθεσία, προκειµένου να προασπίσει το δηµόσιο συµφέρον. Επισηµαίνεται περαιτέρω ότι σύµφωνα µε το ν.1486/84 το ΤΕΕ, ως θεσµοθετηµένος τεχνικός σύµβουλος της Κυβέρνησης, κατέχει ρόλο ο οποίος αναλύεται διεξοδικά στον παραπάνω νόµο. Είναι αλήθεια ότι στο πλαίσιο αυτό το ΥΠΕΚΑ, έχοντας ακριβώς ως γνώµονα την προστασία του δηµοσίου συµφέροντος, προέβη σε έκδοση πράξεων νοµοθετικού περιεχοµένου, σχετικά µε την αντιµετώπιση της εξαιρετικά επείγουσας και απρόβλεπτης ανάγκης να ρυθµιστούν τα προβλήµατα που δηµιουργούνται στη σύνταξη συµβολαίων καθώς και στην είσπραξη των εκ του νόµου σηµαντικών εσόδων του κράτους από αναστολή λειτουργίας του πληροφοριακού συστήµατος του Τεχνικού Επιµελητηρίου Ελλάδας. Μ αυτόν τον τρόπο αποδεικνύεται έµπρακτα ότι η Κυβέρνηση από τη µία πλευρά οφείλει και αυτό κάνει- να τηρήσει τα συµπεφωνηµένα και από την άλλη πλευρά, βεβαίως, όπου αυτή κρίνει ότι πραγµατικά υπάρχει ανάγκη έκτακτης παρέµβασης για την προάσπιση του δηµοσίου συµφέροντος, αυτό και θα κάνει. Ακόµα να πούµε -πάλι σε σχέση µε το δικό σας σκεπτικό, κύριε Πρόεδρε- ότι αυτήν τη στιγµή είναι υπό επεξεργασία βελτίωση των σχετικών διατάξεων που αφορούν την ηλεκτρονική διαδικασία µε κύριους στόχους: τη διασφάλιση των δεδοµένων πληροφοριακού χαρακτήρα από το ΥΠΕΚΑ και από την κεντρική κυβέρνηση, την απόλυτη συνεργασία και αδιάλειπτη ενηµέρωση των βάσεων δεδοµένων της κεντρικής διοίκησης και του φορέα υλοποίησης του πληροφοριακού συστήµατος, τη διασφάλιση της δηµόσιου ενδιαφέροντος πληροφορίας. Και να είστε σίγουρος ότι προς τα εκεί θα κατευθυνθούµε και πολύ γρήγορα. Σχετικά µε το ζήτηµα των ειδικοτήτων µηχανικών που υπογράφουν εξαρτηµένα τοπογραφικά διαγράµµατα -που αναφέρατε και γραπτώς και προφορικώς- γνωρίζουµε όλοι ότι η αρµοδιότητα για την έκδοση των σχετικών προεδρικών διαταγµάτων σχετικά µε τα δικαιώµατα αποφοίτων ΤΕΙ ανήκει στο Υπουργείο Παιδείας. (Στο σηµείο αυτό κτυπάει προειδοποιητικά το κουδούνι λήξεως του χρόνου οµιλίας του κυρίου Αναπληρωτή Υπουργού) Πιστεύω ότι όλοι γνωρίζουµε ότι τα σχετικά προεδρικά διατάγ- µατα, που προτάθηκαν προ δύο ετών, κρίθηκαν µη νόµιµα από το Συµβούλιο της Επικρατείας. Οι σχετικές υπηρεσίες του ΥΠΕΚΑ έχουν προβεί στην έκδοση εγκυκλίων και εγγράφων σχετικά µε το ανωτέρω ζήτηµα, σύµφωνα µε την κείµενη νοµοθεσία και τις αποφάσεις του Συµβουλίου της Επικρατείας. Μέσα στο πλαίσιο της ανάληψης των καθηκόντων µου έχω πλήρη γνώση για τη σηµασία του ζητήµατος και την, πολλές φορές, συγκρουόµενη εφαρµογή των κειµένων διατάξεων ανά πολεοδοµικό γραφείο. Αναφερθήκατε και σε άλλες συζητήσεις σ αυτό. Προσπαθούµε, λοιπόν, γι αυτό το θέµα να βρούµε οριζόντιες και απόλυτες λύσεις εφαρµογής για το σύνολο της επικράτειας, κύριε Πρόεδρε. Στο πλαίσιο των αρµοδιοτήτων µας το θέµα των επαγγελµατικών δικαιωµάτων θα τύχει επεξεργασίας -γνωρίζετε πολύ καλά ότι είναι ένα θέµα που ταλανίζει πολύ καιρό και επί πολλά χρόνια- και θα γίνουν προτάσεις, σε συνεργασία µε τα συναρµόδια Υπουργεία. Επαναλαµβάνω ότι το ζήτηµα των επαγγελµατικών δικαιωµάτων δεν είναι τωρινό ζήτηµα. Η έλλειψη ελέγχου για πολλά χρόνια των πολεοδοµικών υπηρεσιών µέσω µητρώου και κανόνων διαπίστωσης των ειδικών επαγγελµατικών προσόντων και η παράλληλη παράλειψη της διοίκησης να επιλύσει µε ορθό τρόπο το ζήτηµα των επαγγελµατικών δικαιωµάτων είχαν ως αποτέλεσµα να συσσωρεύονται και να δηµιουργούνται προβλήµατα, µε άµεση επίπτωση στον πολίτη. Κυρίως επειδή το πλαίσιο άσκησης του επαγγέλµατος του µηχανικού άπτεται της δηµόσιας ασφάλειας, της δηµόσιας πίστης και της ποιότητας του δοµηµένου περιβάλλοντος, η κρίση των υπηρεσιών θα πρέπει να είναι πολύ προσεκτική και να αντανακλά την εφαρµογή της νο- µοθεσίας. Από την πλευρά µας θα προβούµε σε κάθε πρωτοβουλία και έλεγχο για ένα πλαίσιο αναλυτικών και βασικών κανόνων. Όµως, όπως ανέφερα, -και το γνωρίζετε πολύ καλά, γιατί έχετε µακρά εµπειρία, τη µακρύτερη εµπειρία όλων µας εδώ πέρα µέσα, κύριε Πρόεδρε- είναι απαραίτητη σ αυτήν την περίπτωση η συνεισφορά και η συνεργασία µε τα αρµόδια Υπουργεία. Εµείς θα αναλάβουµε αυτήν την πρωτοβουλία να ανοίξουµε αυτό το θέµα. Και µε τη µέχρι τώρα πορεία του το Υπουργείο έχει δείξει ότι δεν φοβάται να ανοίγει µέτωπα και να µπαίνει σε σύγκρουση µε προβλήµατα που, πολλές φορές, έχουν και χαρακτηριστικά παθογένειας από τα πολλά προηγούµενα χρόνια, σε σχέση µε τη λειτουργία υπηρεσιών ή σε σχέση µε τη λειτουργία του κράτους γενικότερα. Σας ευχαριστώ, κύριε Πρόεδρε. ΠΡΟΕΔΡΕΥΩΝ (Αθανάσιος Νάκος): Το λόγο έχει ο κ. Κακλα-\n18 7070 ΠΡΑΚΤΙΚΑ ΒΟΥΛΗΣ (ΟΛΟΜΕΛΕΙΑ) µάνης. ΑΠΟΣΤΟΛΟΣ ΚΑΚΛΑΜΑΝΗΣ: Κύριε Πρόεδρε, συγχωρήστε µε. Θα ήθελα προς στιγµήν να απευθυνθώ προς τον κύριο Υπουργό. Κύριε Υπουργέ, δεν θέλω να σας προσβάλω, διότι ξέρω ότι µε ευσυνειδησία και σοβαρότητα ασκείτε τα καθήκοντά σας. Αυτό το σηµείο -και σας παρακαλώ πάρα πολύ- το έχω ξανακούσει. Τα τελευταία λόγια που είπατε, που δεν ήταν το σηµείωµα της υπηρεσίας, τα δέχοµαι ως διάθεσή σας, αλλά δεν προοιωνίζονται οποιοδήποτε αποτέλεσµα. Διαβάστε το σηµείωµα ξανά, καλέστε όποιον το συνέγραψε, ζητήστε για το ίδιο θέµα προηγούµενα ση- µειώµατα και µετά λύπης σας θα διαπιστώσετε ότι η γραφειοκρατία, ιδιαίτερα όταν είναι συνδεδεµένη µε οικονοµικά συµφέροντα, είναι ανίκητη µαζί µε τη βλακεία. Διότι και η βλακεία µέχρι τέλους επιµένει. Δεν βλέπει την πόρτα. Προχωράει στον τοίχο και σπάει το κεφάλι της. Όµως το θέµα είναι να µην κατεδαφιστεί και η χώρα. Κύριε Υπουργέ, σας λέγω αυτό που είπατε στο τέλος. Το Υπουργείο Παιδείας είναι αρµόδιο για επαγγελµατικά δικαιώ- µατα. Τι δουλειά έχετε εσείς, λοιπόν, να στέλνετε την εγκύκλιο του Τεχνικού Επιµελητηρίου, ο προηγούµενος γενικός γραµµατέας, για παράδειγµα, στον τωρινό σας, ο οποίος ήταν µέχρι χθες αντιπρόεδρος του Τεχνικού Επιµελητηρίου Ελλάδος; Όπως το Υπουργείο Παιδείας είχε ειδικό γραµµατέα για την ανώτατη εκπαίδευση αλλά και για τα ΤΕΙ έναν από τους πλέον εµπαθείς - διότι οι περισσότεροι δεν είναι εµπαθείς- καθηγητές του Πολυτεχνείου, που ήθελε να διαλυθούν τα ΤΕΙ; Και κάναµε µια µεταρρύθµιση στην ανώτατη εκπαίδευση µε ένα εργαλείο που ήθελε τα ΤΕΙ να διαλυθούν! Ακούστε: Είναι δυνατόν το ΤΕΙ της Αθήνας να έχει Τµήµα Τοπογραφίας και οι πτυχιούχοι του να µπορούν µεν να πηγαίνουν στο εξωτερικό να κάνουν διδακτορικά, αλλά να µην µπορούν να κάνουν ένα σχεδιάγραµµα; Σας ερωτώ εσάς, ως υπεύθυνο πολίτη και πολιτικό: Είναι δυνατόν αρχιτέκτων να µην µπορεί να κάνει ένα σχεδιάγραµµα; Είναι δυνατόν να ισχύει για τόσους άλλους µηχανικούς και µόνον οι τοπογράφοι να µην µπορούν; Και είναι και αυτοί θύµατα. Διότι όταν, αντί να εφαρµόζεις το δίκαιο, καλλιεργείς την αίσθηση στις διάφορες οµάδες ότι µπορούν εκ του πλαγίου να προωθούν συµφέροντά τους δίκαια -γιατί προφανώς ο τοπογράφος δικαιούται να κάνει το διάγραµµα- κι όταν του εµπνέεις την αίσθηση ότι µπορεί µε τον τάδε παράγοντα του Υπουργείου ή µε τον τάδε εξωθεσµικό παράγοντα - όπως καταντούν ορισµένα επιµελητήρια, όπως το συγκεκριµένο Επιµελητήριο- να «καβαλήσει» τους άλλους στα συµφέροντά τους, τότε φτάνεις εδώ που έχει φτάσει αυτή η χώρα. Κύριε Πρόεδρε, η απάντηση του κυρίου Υπουργού δεν µε ικανοποιεί, όχι για τη δική του διάθεση, αλλά γιατί βλέπω -και λυπούµαι, αλλά πρέπει να το πω- ότι είναι µια σειρά Υπουργών που τους έζησα σε όλες τις κυβερνήσεις από το 1983 που είχα -κατά τη γνώµη µου ορθώς, κατ άλλους ατυχή- έµπνευση να σταµατήσει ο µονόδροµος για γιατρούς και δικηγόρους και να αρχίσει µια εκπαίδευση των νέων ανθρώπων προς την τεχνολογία, προς την ανάπτυξη της χώρας. Ε, από τότε, επί τριάντα χρόνια, γι αυτά τα ιδρύµατα έχουν ξοδευτεί δισεκατοµµύρια και εκατό χιλιάδες νέοι είναι ανεπάγγελτοι, όταν περνάµε εδώ, πριν από λίγες µέρες, ότι µπορούν τα κολλέγια να δίνουν τίτλους µεταπτυχιακών σπουδών, οι οποίοι όµως θα υπόκεινται σ έναν έλεγχο του Υπουργείου Παιδείας. Εδώ, δεν υπάρχει κανένας έλεγχος. Υπάρχει η ασυδοσία του µικροκοµµατισµού και του ωφελιµισµού πίσω απ όλη αυτήν τη διαδικασία. Λυπάµαι, κύριε Υπουργέ, εάν δεν αποφασίσετε να κάνετε το σωστό, θα περάσετε κι εσείς ως ένας απ όλους εκείνους -για τους οποίους λυπάµαι, διότι άξιζαν πολλοί απ αυτούς- που µε θυµηδία αναφέρονται σ αυτούς αυτοί οι λεγόµενοι «παντοκράτορες». Είναι ένα θέµα -ο Υπουργός Εργασίας πρέπει να το καταλάβει καλύτερα και εκείνος- για το συνδικαλισµό. Υπάρχουν κάποια οχυρά που δεν πέφτουν µε τίποτε. Διότι αυτά τα οχυρά έχουν εγκλωβίσει εργαζόµενους, απλούς ανθρώπους, τάχα ότι εξυπηρετούν τα συµφέροντά τους και στην πραγµατικότητα εξυπηρετούν συµφέροντα ατοµικά ή οµάδων προσώπων. ΠΡΟΕΔΡΕΥΩΝ (Αθανάσιος Νάκος): Ο κύριος Υπουργός έχει το λόγο. ΣΤΑΥΡΟΣ ΚΑΛΑΦΑΤΗΣ (Αναπληρωτής Υπουργός Περιβάλλοντος, Ενέργειας και Κλιµατικής Αλλαγής): Κύριε Πρόεδρε, κάνατε µια αναφορά σε πολλά θέµατα. Να ξεκαθαρίσω πρώτα απ όλα, σε σχέση µε τα δικαιώµατα του τµήµατος των αποφοίτων του ΤΕΙ για το συγκεκριµένο ζήτηµα, ότι το επεξεργάζοµαι σ έναν πολύ µεγάλο βαθµό και, κατά πάσα πιθανότητα, για να µην πω 100%, θα διασφαλιστούν απολύτως για το συγκεκριµένο ζήτηµα. Σε σχέση µε τα όσα αναφέρατε προηγουµένως, αυτό που µπορώ να σας πω είναι ότι η γενική πολιτική κατεύθυνση, την οποία έχουµε χαράξει και την οποία προσπαθούµε να ακολουθήσουµε µε θρησκευτική ευλάβεια, είναι -όσο γίνεται- να διαµορφώνουµε καθαρούς κανόνες. Σας σέβοµαι και προσωπικά, διότι έχετε λειτουργήσει, έχετε διακονήσει πολλές δεκαετίες εδώ µέσα. Γνωρίζετε πολύ καλά ότι η Κυβέρνηση καταβάλλει µία προσπάθεια µε τις θυσίες του ελληνικού λαού για να αντιµετωπίσουµε αυτήν την περίοδο ένα µεγάλο µέρος των παθογενειών και των προβληµάτων. Κι εγώ θέλω να πιστέψω -κι ας χαρακτηρισθώ από κάποιους ροµαντικός- ότι και τα κόµµατα της Αξιω- µατικής Αντιπολίτευσης θα συνεισφέρουν, θα καταλάβουν, θα αντιληφθούν τη σηµασία του δικού τους ρόλου σ αυτό το γύρισµα της σελίδας για τη χώρα µας. Σ αυτή, λοιπόν, τη φάση αυτό που θέλουµε είναι καθαροί, ξεκάθαροι κανόνες. Βέβαια, σε µία ευνοµούµενη πολιτεία χρέος της κάθε κυβέρνησης είναι να θέτει τόσο καθαρούς κανόνες, ώστε να αποκλείει ή να αποθαρρύνει ή να δυσχεραίνει κατά το µέγιστο δυνατό βαθµό τις αντιµαχίες των συντεχνιών µε ή χωρίς εισαγωγικά- µεταξύ τους. Είµαστε σε µία φάση που πρέπει να απαλλαγούµε απ αυτές τις παθογένειες. Τυραννιστήκαµε για πολλά χρόνια κι ένας λόγος που δεν πετύχαµε τους αναπτυξιακούς στόχους, στους οποίους αναφερθήκατε κι εσείς προηγουµένως, είναι ακριβώς γιατί πέσαµε όλοι σ αυτήν την παγίδα. Εµείς, λοιπόν, από την πλευρά του Υπουργείου, σε σχέση µε τα ζητήµατα που αναφέρετε, θα κάνουµε τη δική µας προσπάθεια. Θα πω το αυτονόητο. Στην πολιτική, όπως βεβαίως και σε κάθε φάση της ζωής µας, κρινόµαστε όλοι από τα αποτελέσµατα. Θα αξιολογηθούµε όλοι σε σχέση όχι µονάχα µε τη βούληση, την προσπάθεια που καταβάλλουµε, αλλά σε σχέση µε το τελικό αποτέλεσµα. Κινούµαστε όλοι, βέβαια, µέσα σε ένα συγκεκριµένο περιβάλλον. Ούτε εµείς είµαστε εκείνοι οι οποίοι πιστεύουµε ότι µε µία κίνηση θα αλλάξουµε άρδην ή θα βελτιώσουµε στο µέγιστο δυνατό βαθµό αυτό που δεν µπορέσαµε σταδιακά όλοι µαζί να βελτιώσουµε τα προηγούµενα χρόνια. Όµως, διεκδικούµε, αν θέλετε, ένα δικαίωµα να προσπαθήσουµε. Εσείς είστε εδώ πέρα. Θα µας παρακολουθείτε, θα µας ελέγχετε σύµφωνα µε τις διαδικασίες του Κοινοβουλίου, θα συζητάµε, θα ακούµε κι ό,τι γόνιµο υπάρχει κι ό,τι µπορεί να ενταχθεί στη γενικότερη κυβερνητική πολιτική να είστε σίγουρος ότι θα αξιολογηθεί και θα αξιοποιηθεί αναλόγως. Ευχαριστώ πολύ. ΠΡΟΕΔΡΕΥΩΝ (Αθανάσιος Νάκος): Κυρίες και κύριοι συνάδελφοι, δεν θα συζητηθεί η τέταρτη µε αριθµό 891/ επίκαιρη ερώτηση δευτέρου κύκλου της Βουλευτού Β Θεσσαλονίκης των Ανεξάρτητων Ελλήνων κ. Σταυρούλας Ξουλίδου προς τον Υπουργό Παιδείας και Θρησκευµάτων, Πολιτισµού και Αθλητισµού, σχετικά µε την αντιµετώπιση των προβληµάτων των Πρότυπων Πειραµατικών Σχολείων, λόγω κωλύµατος του κυρίου Υπουργού και διαγράφεται. Επίσης, δεν θα συζητηθεί η πέµπτη µε αριθµό 901/ επίκαιρη ερώτηση δευτέρου κύκλου του Βουλευτή Επικρατείας του Λαϊκού Συνδέσµου - Χρυσή Αυγή κ. Χρήστου Παππά προς τους Υπουργούς Εθνικής Άµυνας και Ανάπτυξης, Ανταγωνιστικότητας, Υποδοµών, Μεταφορών και Δικτύων, σχετικά µε την κατάσταση στα Ναυπηγεία Ελευσίνας, λόγω κωλύµατος των κυρίων Υπουργών και διαγράφεται. Δεν θα συζητηθεί η έκτη µε αριθµό 897/ επίκαιρη ερώτηση δευτέρου κύκλου του Βουλευτή Α Αθήνας της Δηµο-\n19 ΣΥΝΕΔΡΙΑΣΗ ΡΙΣΤ - 31 ΙΑΝΟΥΑΡΙΟΥ κρατικής Αριστεράς κ. Ιωάννη Πανούση προς τον Υπουργό Εργασίας, Κοινωνικής Ασφάλισης και Πρόνοιας, σχετικά µε την υπαγωγή του ασφαλιστικού φορέα των Αστυνοµικών ΤΕΑΠΑΣΑ στο νέο τρόπο υπολογισµού του εφάπαξ, σύµφωνα µε την απόφαση 30854/3809/ , λόγω κωλύµατος του κυρίου Υπουργού και διαγράφεται. Τέλος, δεν θα συζητηθεί η έβδοµη µε αριθµό 899/ επίκαιρη ερώτηση δευτέρου κύκλου του Βουλευτή Νοµού Αττικής του Κοµµουνιστικού Κόµµατος Ελλάδας κ. Ιωάννη Γκιόκα προς τον Υπουργό Παιδείας και Θρησκευµάτων, Πολιτισµού και Αθλητισµού, σχετικά µε την πλήρη ιατροφαρµακευτική περίθαλψη και την πλήρη αναγνώριση της προϋπηρεσίας των αναπληρωτών εκπαιδευτικών, λόγω κωλύµατος του κυρίου Υπουργού και διαγράφεται. Πριν εισέλθουµε στην ηµερήσια διάταξη ΕΠΑΜΕΙΝΩΝΔΑΣ (ΝΟΤΗΣ) ΜΑΡΙΑΣ: Θα ήθελα το λόγο, κύριε Πρόεδρε. ΠΡΟΕΔΡΕΥΩΝ (Αθανάσιος Νάκος): Μισό λεπτό, κύριε Μαριά. Έχει ζητήσει το λόγο ο κ. Βρούτσης, γιατί θέλει να ενηµερώσει τη Βουλή για σοβαρό θέµα της αρµοδιότητάς του, σύµφωνα µε το άρθρο 142 Α παράγραφος 8 του Κανονισµού της Βουλής. Το λόγο έχει ο κύριος Υπουργός. ΙΩΑΝΝΗΣ ΒΡΟΥΤΣΗΣ (Υπουργός Εργασίας, Κοινωνικής Ασφάλισης και Πρόνοιας): Κύριε Πρόεδρε, κυρίες και κύριοι συνάδελφοι, έχω την τιµή να είµαι µέλος του εθνικού µας Κοινοβουλίου πέντε χρόνια. Επίσης, αποτελεί πιο µεγάλη τιµή για µένα ότι είµαι Υπουργός αυτής της Κυβέρνησης -µιας Κυβέρνησης που βρήκε πολύ δύσκολα πράγµατα που έπρεπε να φέρει εις πέρας- επτά περίπου µήνες, ίσως και στο πιο δύσκολο Υπουργείο, κατ οµολογία όλων. Δεν έδωσα ποτέ το δικαίωµα -και πιστεύω ότι αυτό είναι κοινή πεποίθηση όλων- να περάσει η εικόνα ότι είµαι ένας άνθρωπος ο οποίος θέλω την όξυνση ή ότι υιοθετώ ακραίες απόψεις και ιδέες. Αντίθετα, όλο αυτό το διάστηµα το µόνο που προσπάθησα και προσπαθώ και θα προσπαθώ είναι να σέβοµαι το δηµοκρατικό διάλογο, να σέβοµαι τη διαφορετική άποψη, να σέβοµαι αυτόν που είναι απέναντί µου κι έχει µία διαφορετική προσέγγιση. Αυτός είµαι. Έτσι λειτουργώ αυτούς τους επτά µήνες και τίποτα, µα τίποτα, δεν θα αλλάξει αυτήν την αντίληψη που έχω για την πολιτική συγκρότησή µου και το πώς πολιτικά πρέπει να συµπεριφέροµαι όσο θα έχω την τιµή να βρίσκοµαι στο Υπουργείο. Από εκεί και πέρα, όµως, υπάρχει µία βασική αρχή. Την Κοινοβουλευτική µας Δηµοκρατία όσοι την υπηρετούν πρέπει πάνω απ όλα να τη σέβονται και να σέβονται τους κανόνες της κι όχι να τη χρησιµοποιούν µε σκοπό να την υπονοµεύσουν. Βρίσκοµαι σήµερα εδώ -ίσως είναι η πιο δυσάρεστη στιγµή από τους επτά µήνες που βρίσκοµαι στο Υπουργείο- για να καταγγείλω αυτές τις ενέργειες τις βίαιες, τα έκτροπα και τους προπηλακισµούς που έγιναν χθες στο Υπουργείο Εργασίας, αλλά και για κάτι ακόµα: να αποκαταστήσω την αλήθεια, µια αλήθεια η οποία βιάστηκε κι αυτή χθες και σήµερα στα κανάλια από εκπροσώπους του Κοµµουνιστικού Κόµµατος Ελλάδος, µε σκοπό να διαστρεβλώσουν µία πραγµατικότητα που δυστυχώς δεν µπορεί να διαστρεβλωθεί, διότι µιλάνε τα γεγονότα. Θέλω, λοιπόν, να σας πω τα εξής: Το Υπουργείο Εργασίας και ίσως δεν το ξέρει ο κόσµος- είναι αφύλακτο, είναι ένα φιλειρηνικό Υπουργείο, ένα Υπουργείο στο οποίο συζητιούνται οι απόψεις µε τους εργαζόµενους, µε τους συνδικαλιστές, µε κοινωνικές οµάδες. Κρατήστε το αυτό, γιατί έχει µεγάλη σηµασία για τη συζήτησή µας. Είναι αφύλακτο! Δεν υπάρχουν εµπόδια για να µπει κάποιος στο Υπουργείο. Μπορεί κάποιος να µπει και να φτάσει στο Υπουργείο, στην πόρτα µου, στο γραφείο µου, µέσα σ ένα λεπτό. Κρατήστε ως δεύτερο ότι όλο αυτό το διάστηµα δεν υπήρξε κοινωνική οµάδα, συνδικαλιστική οµάδα µε την οποία να µη συζήτησα και το κάνω συνεχώς και θα το κάνω συνεχώς. Χθες το πρωί ξαφνικά µπήκαν στο Υπουργείο τριάντα πέντε άτοµα. Πέρασαν σκάλες, ανέβηκαν, οργανώθηκαν στον έβδοµο όροφο και ξαφνικά έγινε επίθεση στο γραφείο µου, µπαίνοντας µέσα, παραβιάζοντας τα πάντα. Μία οµάδα που δεν είχε ζητήσει ραντεβού να µε δει, µία οµάδα η οποία παρ ότι έφτασε έξω από το γραφείο µου πάλι δεν ζήτησε να µε δει, µπήκε µέσα ανατρέποντας τα πάντα, χτυπώντας την αστυνοµική µου φρουρά, σπρώχνοντας τις κοπέλες του γραφείου µου, αναποδογυρίζοντας και σπάζοντας τη δηµόσια περιουσία. Αυτή είναι η εικόνα. Αυτή είναι η πραγµατικότητα και η αποκατάσταση της αλήθειας. Πραγµατικά θλίβοµαι. Δεν θα ήθελα ποτέ να βρεθώ στο Κοινοβούλιο και να κάνω τέτοιου είδους αναφορά. Είµαι υποχρεω- µένος, όµως, να το κάνω για την αποκατάσταση της αλήθειας και των πραγµάτων. Αλήθεια, κυρίες και κύριοι συνάδελφοι, προφανώς άκουσα την κ. Παπαρήγα να ζητάει από εµένα να της δώσω το βίντεο όλης αυτής της εχθροπραξίας και της εφόδου αυτής της οµάδας κρούσης που έγινε στο γραφείο µου. Την ενηµερώνω, λοιπόν, ότι δεν υπάρχει βίντεο στο Υπουργείο Εργασίας. Υπήρξε όµως και φωτογράφος και βίντεο χθες, το οποίο συνόδευε την οµάδα κρούσης και το οποίο είναι καταγεγραµµένο και ζητάω να το φέρουν να το δει ο ελληνικός λαός. Προφανώς, κυρία Παπαρήγα, υπάρχουν δηλώσεις σας που σίγουρα δεν αρέσουν στους πολίτες, όπως και δικές µας δηλώσεις που σίγουρα πάλι δεν αρέσουν στους πολίτες. Στατιστικά αν το κρίνει κανείς, περισσότερες πιθανότητες έχουν οι δικές µου απόψεις να υιοθετούνται παρά της κ. Παπαρήγα. Πώς αντιλαµβάνεται η κ. Παπαρήγα, ας πούµε το παράδειγµα, οµάδες οι οποίες δεν συµµερίζονται τις απόψεις της να πάνε στον Περισσό, να σπάσουν τα γραφεία της και να µπουν µέσα; Δεν το θέλω αυτό να γίνει ποτέ και ούτε πρέπει να γίνει. Το λέω, όµως, για να δούµε και την άλλη πλευρά, που στατιστικά έχει µεγαλύτερη πιθανότητα να συµβεί. Διότι οι απόψεις αυτές στατιστικά δεν είναι ισοδύναµες µε τις άλλες απόψεις. Εν πάση περιπτώσει, κυρίες και κύριοι συνάδελφοι, εγώ εύχο- µαι να είναι το τελευταίο γεγονός το οποίο συνέβη. Θέλω να δηλώσω ότι αυτά τα οποία έγιναν χθες ήταν απαράδεκτα. Δεν ήταν απλά µία κατάληψη του γραφείου του Υπουργού. Ήταν βιαιοπραγίες, ήταν έκτροπα, ήταν καταστροφή δηµόσιας περιουσίας. Αυτή είναι η αλήθεια, την οποία δυστυχώς καταθέτω σήµερα ενώπιόν σας. Στο τέλος-τέλος ας αναρωτηθούµε όλοι: Αυτές οι βιαιοπραγίες και η καταστροφή της δηµόσιας περιουσίας είναι εις όφελος των εργαζοµένων; Για την καταστροφή της δηµόσιας περιουσίας και γι αυτά που έγιναν η επιταγή πού θα πάει; Πού να τη στείλω, κύριε Πρόεδρε; Στο ΠΑΜΕ ή στο ΚΚΕ; Ευχαριστώ πολύ. (Χειροκροτήµατα από την πτέρυγα της Νέας Δηµοκρατίας) ΠΡΟΕΔΡΕΥΩΝ (Αθανάσιος Νάκος): Το λόγο έχει ο Κοινοβουλευτικός Εκπρόσωπος του Κοµµουνιστικού Κόµµατος Ελλάδας κ. Αθανάσιος Παφίλης. ΕΠΑΜΕΙΝΩΝΔΑΣ (ΝΟΤΗΣ) ΜΑΡΙΑΣ: Κύριε Πρόεδρε, το λόγο. ΠΡΟΕΔΡΕΥΩΝ (Αθανάσιος Νάκος): Κύριε Μαριά, είστε συνεχώς µε ένα χέρι σηκωµένο. Παρακαλώ. Σύµφωνα µε τον Κανονισµό, έχουν δικαίωµα να πάρουν το λόγο όσοι Κοινοβουλευτικοί Εκπρόσωποι το επιθυµούν. Προφανώς, επειδή το θέµα αφορά το Κοµµουνιστικό Κόµµα Ελλάδας, δίνεται πρώτα ο λόγος στον κ. Παφίλη. Στη συνέχεια θα πάµε κατά τα πρεσβεία. Ορίστε, κύριε Παφίλη, έχετε το λόγο. ΑΘΑΝΑΣΙΟΣ ΠΑΦΙΛΗΣ: Ο κύριος Υπουργός έχει περάσει κάθε όριο. Εκτός από τις ακραίες απόψεις που εκφράζει, τις προκλητικές δηλώσεις µε τις οποίες βρίζει τους εργαζόµενους που παράγουν τον πλούτο τους είπε προχθές ότι είναι ρουσφετολογική και πελατειακή σχέση οι συντάξεις των 300 ευρώ, των 400 ευρώ και των 500 ευρώ που παίρνουν σήµερα- καταφεύγει σε ωµά ψέ- µατα, καταφεύγει σε οργανωµένες προβοκάτσιες, οι οποίες στερούνται και καλής σκηνοθεσίας. Τι συνέβη, λοιπόν, χθες; Σαράντα συνδικαλιστές, πρόεδροι από τα µεγαλύτερα σωµατεία και οµοσπονδίες της Ελλάδας, πήγαν να διαµαρτυρηθούν στο γραφείο του κ. Βρούτση -αυτό έκαναν, όπως έχει συµβεί εκατοντάδες φορές- µε ονοµατεπώνυµο και µε τα πρόσωπά τους καθαρά. Δεν πήγαν ούτε κρυµµένοι ούτε µε έφοδο. Ανέβηκαν στον όγδοο όροφο, όπως λέει ο κ.\n20 7072 ΠΡΑΚΤΙΚΑ ΒΟΥΛΗΣ (ΟΛΟΜΕΛΕΙΑ) Βρούτσης, που είναι το γραφείο του και ο οποίος έφυγε και δεν έχει άµεση εικόνα. Αρνήθηκε να τους δει. Τους επιτέθηκε η φρουρά. Παρά τη δυνατότητα να υπάρξει συµφωνία να δει µια αντιπροσωπεία και οι υπόλοιποι να φύγουν, κάλεσε τα ΜΑΤ. Και τα ΜΑΤ έκαναν εισβολή. Για να µπούνε µέσα, έσπασαν και την πόρτα. Αυτά έγιναν χθες. Ακολούθησαν συλλήψεις, ξυλοδαρµοί, χρήση χηµικών. Τα χηµικά χρησιµοποιήθηκαν πρώτη φορά σε κλειστό χώρο. Αυτό θα µπορούσε να έχει και θύµατα και ξέρετε τι σηµαίνει. Τα γκλοπ, τη βία, την καταστολή ακολούθησαν τριάντα πέντε συλλήψεις. Τους µετέφεραν στη ΓΑΔΑ και σήµερα είναι στη Σχολή Ευελπίδων, στο κτήριο µάλλον να το πω έτσι- όπου περνάνε από ανάκριση σαν τροµοκράτες οι οποίοι κρύφτηκαν. Πάλι καλά που δεν µας είπατε ότι ήταν και ένοπλοι. Πρόκειται για ψέµατα! Η σκηνοθεσία των ζηµιών είναι απίστευτη. Έχω τις φωτογραφίες, τις οποίες θα καταθέσω για τα Πρακτικά -βάλτε τους να κάνουν καλύτερα τη δουλειά τους- στις οποίες φαίνονται πώς έγιναν οι µετακινήσεις στα γραφεία, για να «στηθεί» αυτή η άθλια προβοκάτσια από πλευράς της Κυβέρνησης. (Στο σηµείο αυτό ο Βουλευτής κ. Αθανάσιος Παφίλης καταθέτει για τα Πρακτικά το προαναφερθέν στοιχείο, το οποίο βρίσκεται στο αρχείο του Τµήµατος Γραµµατείας της Διεύθυνσης Στενογραφίας και Πρακτικών της Βουλής) Κύριε Πρόεδρε, εµείς θέλουµε να ξεκαθαρίσουµε ορισµένα πράγµατα. Εάν εµείς επιλέγαµε που δεν επιλέγουµε, γιατί δεν είναι στην τακτική µας τέτοια πράγµατα, γιατί δεν βοηθάνε- να κάνουµε ζηµιά, θα παίρναµε και την ευθύνη. Έγινε µια κλασική, ειρηνική διαµαρτυρία και η Κυβέρνηση και προσωπικά ο κ. Βρούτσης -ο οποίος έχει αναγάγει το Υπουργείο σε υπουργείο εργοδοσίας και όχι εργασίας όλα αυτά τα χρόνιαανέλαβε αυτήν την πρωτοβουλία. Με ποιο στόχο; Με προφανή πολιτικό στόχο: θέλετε να τροµοκρατήσετε τον κόσµο. Επιλέγετε, για να περάσετε τη βάρβαρη πολιτική και είναι λογικό αυτό για την Κυβέρνηση και για εσάς- το ρόπαλο και την τροµοκρατία. Θα σας υπενθυµίσω ότι απέναντι στο ρόπαλο και την τροµοκρατία είναι εκατοµµύρια άνθρωποι, που συντρίβονται σήµερα. Σ αυτούς πρέπει να απαντήσετε πώς θα ζήσουν µε την πολιτική που ακολουθείτε. Να ξέρετε πολύ καλά και εµείς θα κάνουµε τα πάντα γι αυτόότι ο λαός θα συσπειρωθεί, θα συντρίψει και θα ανατρέψει αυτή σας την πολιτική. Τέτοιου είδους προβοκάτσιες και συκοφαντίες δεν πρόκειται να περάσουν. Δεν είναι στην τακτική µας οι εντυπωσιασµοί ούτε να κυνηγάµε τις κάµερες και τα κανάλια. Ξέρουµε πολύ καλά ότι ο ταξικός αγώνας είναι δύσκολος και ότι χρειάζεται συσπείρωση στη βάση και χρειάζεται οργανωµένη, µαζική αντιπαράθεση απέναντι σ αυτήν την πολιτική της βαρβαρότητας. Είναι περιττό να σχολιάσει κανείς παραπέρα τα σενάρια της Κυβέρνησης, γιατί ο ελληνικός λαός γνωρίζει πάρα πολύ καλά και την πολιτική της τη γεύεται- και τη στάση τη δική µας. Ευχαριστώ πολύ. ΠΡΟΕΔΡΕΥΩΝ (Αθανάσιος Νάκος): Το λόγο έχει ο Κοινοβουλευτικός Εκπρόσωπος του ΣΥΡΙΖΑ-ΕΚΜ κ. Δηµήτριος Παπαδη- µούλης. ΔΗΜΗΤΡΙΟΣ ΠΑΠΑΔΗΜΟΥΛΗΣ: Ευχαριστώ, κύριε Πρόεδρε. Κύριε Υπουργέ, άλλη τοποθέτηση περιµέναµε από εσάς. Περιµέναµε να µας εξηγήσετε γιατί επιλέξατε να είστε στην εµπροσθοφυλακή της κλιµάκωσης και των αντιλαϊκών µέτρων και του κρατικού αυταρχισµού, που είναι ο «δίδυµος αδελφός» των αντιλαϊκών µέτρων. Αυτό ζήσαµε χθες. Την ώρα που εκατοµµύρια µισθωτοί και συνταξιούχοι στο εκκαθαριστικό τους βλέπουν τα έργα και τις ηµέρες σας, µε µεγάλες περικοπές αποδοχών, την ώρα που ετοιµάζεστε να κάνετε ένα δεύτερο κύκλο αντεργατικής και αντιλαϊκής «µεταρρύθµισης» για το ασφαλιστικό, επιλέξατε να αντιµετωπίσετε, µε έναν ακραία ασυνήθιστο τρόπο σε αυταρχισµό αλλά και σε χειραγώγηση της κοινής γνώµης, αυτό που έκαναν τριάντα πέντε επώνυ- µοι συνδικαλιστές του ΠΑΜΕ. Επικαλούµαι την κοινή λογική. Μετά τους συνδικαλιστές του ΠΑΜΕ µπούκαρε η Αστυνοµία και καλέσατε τα ΜΜΕ ώρες µετά. Πώς µπορείτε να αποδείξετε ότι αυτά έγιναν από τους συνδικαλιστές του ΠΑΜΕ και όχι από την Αστυνοµία ή από κάποιους που σκηνοθέτησαν µέσα σ αυτές τις ώρες τις ζηµιές; Είναι αλήθεια ότι στην πρακτική του ΠΑΜΕ µε την οποία άλλοτε συµφωνούµε και άλλοτε όχι- δεν υπάρχει αυτή η πρακτική τού «µπαίνω µε επώνυµους συνδικαλιστές και τα κάνω λίµπα» ή «απειλώ τη ζωή του Υπουργού». Να σας πω και κάτι ακόµη. Κυβερνητικός σας συνεταίρος είναι το κόµµα της Δηµοκρατικής Αριστεράς. Υπήρξε και εκεί, πριν από εβδοµάδες, µια κατάληψη των γραφείων της, την οποία εµείς καταδικάσαµε απόλυτα και κατηγορηµατικά από την πρώτη στιγµή. Ο κ. Κουβέλης, όµως, είπε: «Δεν επιθυµώ τη δίωξη των προσαχθέντων». Γιατί δεν έχετε το κουράγιο και την τόλµη να κάνετε µια τέτοια δήλωση, όταν δεν στοιχειοθετούνται οι κατηγορίες σας, όταν ακόµη και ΜΜΕ -που έσπευσαν να υιοθετήσουν την κυβερνητική προπαγάνδα- τώρα, µε τη δηµοσίευση φωτογραφιών, παίρνουν αποστάσεις; Εµείς θέλουµε αντιπαράθεση στην ατζέντα της καθηµερινότητας του πολίτη. Σκληρή πολιτική αντιπαράθεση για το πώς θα σταµατήσει η άνοδος της ανεργίας, πώς θα σταµατήσουν να πληρώνουν µονόπλευρα, µε τροµακτική αδικία, τα φτωχά και τα µεσαία στρώµατα όλα τα βάρη, για το πώς δεν θα φορτωθούν τα σπασµένα για το λογαριασµό -όπως γίνεται εδώ και τρία χρόνια- της πολιτικής δεκαετιών της Νέας Δηµοκρατίας και του ΠΑΣΟΚ οι πολίτες που έχουν τη µικρότερη ευθύνη, το µικρότερο εισόδηµα, τα λιγότερα δικαιώµατα. Κύριε Πρόεδρε, ζούµε σε µια περίοδο όπου καταργούνται οι συλλογικές συµβάσεις, όπου κόβονται µε τον µπαλτά µισθοί και συντάξεις έως και 50% µέσα σε δυόµισι χρόνια. Η Ελλάδα είναι η µόνη χώρα στην Ευρώπη επειδή µιλάτε πολύ και για Ευρώπηπου χρησιµοποιεί το χουντικής κοπής εργαλείο της πολιτικής επιστράτευσης. Και εσείς, φοβισµένοι γιατί η πολιτική σας δεν βρίσκει απήχηση ακόµη και στους δικούς σας ψηφοφόρους, προσπαθείτε να αντιµετωπίσετε αυτά τα πράγµατα µε µια εκστρατεία αυταρχισµού, εκφοβισµού και χειραγώγησης, γιατί δεν θέλετε έναν πολίτη απλώς καθηµαγµένο στο εισόδηµα, γιατί δεν υλοποιείτε απλώς µια πολιτική που έχει 30% ανεργία και 60% ανεργία στους νέους, αλλά γιατί, επιπλέον, θέλετε έναν πολίτη φοβισµένο, αναξιοπρεπή και ταπεινωµένο. Ε, λοιπόν, σας απαντάµε ότι ο ελληνικός λαός δεν θα δεχθεί αυτήν τη µοίρα που του επιφυλάσσετε. Θα διεκδικήσει αλλαγή πολιτικής, αλλαγή Κυβέρνησης και πάνω απ όλα αξιοπρέπεια, δικαιοσύνη και δηµοκρατία. Κύριε Βρούτση, σας έβαλαν να κάνετε τη βρώµικη δουλειά στο Υπουργείο Εργασίας. Μην την κάνετε και µε µεθόδους που µυρίζουν άσχηµα. (Χειροκροτήµατα από την πτέρυγα του ΣΥΡΙΖΑ-ΕΚΜ) ΠΡΟΕΔΡΕΥΩΝ (Αθανάσιος Νάκος): Το λόγο έχει ο κ. Επα- µεινώνδας Μαριάς. ΕΠΑΜΕΙΝΩΝΔΑΣ (ΝΟΤΗΣ) ΜΑΡΙΑΣ: Κύριε Πρόεδρε, πριν από δύο ώρες ήρθαµε στην Αίθουσα αυτή και ζητήσαµε να κάνουµε µία δήλωση που θα ήταν µισού λεπτού και είχε σχέση µε τις συλλήψεις των τριάντα πέντε συνδικαλιστών του ΠΑΜΕ. Θα διαβάσω, λοιπόν, τη δήλωση αυτή και βεβαίως, εφόσον έχει ανοίξει ο διάλογος, θα τοποθετηθώ. Είναι δήλωση εκ µέρους των Ανεξάρτητων Ελλήνων, η οποία ήδη έχει διανεµηθεί στα Μέσα και θέλαµε να κάνουµε τη δήλωση στην Αίθουσα για να έχει τη δική της βαρύτητα. «Την ώρα που η Κυβέρνηση κάθεται σούζα µπροστά στην τρόικα, που παρανοµεί, καταλαµβάνει Υπουργεία και διαλύει τη χώρα, την ίδια στιγµή επιστρατεύει το δόγµα Δένδια «νόµος και τάξη», προκειµένου να τροµοκρατήσει το µαχόµενο ελληνικό λαό και να καθυποτάξει τη δράση συνδικαλιστικών στελεχών, όπως έκανε µε τους τριάντα πέντε συλληφθέντες του ΠΑΜΕ, προς τους οποίους οι Ανεξάρτητοι Έλληνες εκφράζουν την πλήρη συµπαράστασή τους». Ακούσαµε τον κύριο Υπουργό, ακούσαµε και τους συναδέλφους από το ΚΚΕ και από τον ΣΥΡΙΖΑ. Μας κάνει µεγάλη εντύπωση: ο κύριος Υπουργός ανησυχεί και διαµαρτύρεται, διότι οι συνδικαλιστές του ΠΑΜΕ, όπως ισχυρίστηκε, πήγαν να καταλά-